യു.എസ്-ഇസ്രാഈല് ബന്ധം വഷളാകുന്നു – Chandrika Daily\nBy chandrika Monday December 26, 2016 17:01 pm\nയു.എസ്-ഇസ്രാഈല് ബന്ധം വഷളാകുന്നു\nന്യൂയോര്‍ക്ക്: ഫലസ്തീനിലെ ജൂതകുടിയേറ്റ നിര്‍മാണ പ്രവര്‍ത്തനങ്ങള് പൂര്‍ണമായും അവസാനിപ്പിക്കാന് ആവശ്യപ്പെടുന്ന യു.എന് പ്രമേയത്തെ ചൊല്ലി ഇസ്രാഈലും അമേരിക്കയും തമ്മിലുള്ള ബന്ധം വഷളാകുന്നു. പതിവിന് വിരുദ്ധമായി വീറ്റോ പ്രയോഗിക്കാതെ…\nന്യൂയോര്‍ക്ക്: ഫലസ്തീനിലെ ജൂതകുടിയേറ്റ നിര്‍മാണ പ്രവര്‍ത്തനങ്ങള് പൂര്‍ണമായും അവസാനിപ്പിക്കാന് ആവശ്യപ്പെടുന്ന യു.എന് പ്രമേയത്തെ ചൊല്ലി ഇസ്രാഈലും അമേരിക്കയും തമ്മിലുള്ള ബന്ധം വഷളാകുന്നു. പതിവിന് വിരുദ്ധമായി വീറ്റോ പ്രയോഗിക്കാതെ പ്രമേയം പാസാക്കിയെടുക്കാന് സഹായിച്ച യു.എസ് നടപടി ഇസ്രാഈലിനെ ചൊടിപ്പിപ്പിക്കുകയും അമ്പരപ്പിക്കുകയും ചെയ്തിട്ടുണ്ട്. പ്രശ്‌നത്തില് ഇസ്രാഈല് പ്രധാനമന്ത്രി ബെഞ്ചമിന് നെതന്യാഹു അമേരിക്കന് അംബാസഡര് ഡാനിയല് ഷാപിറോയെ വിളിച്ചുവരുത്തി പ്രതിഷേധമറിയിച്ചു.\nയു.എന് രക്ഷാസമിതിയില് പ്രമേയത്തെ അനുകൂലിച്ച് വോട്ടുചെയ്ത മറ്റു രാജ്യങ്ങളുടെ അംബാസഡര്‍മാരെ ഇസ്രാഈല് നേരത്തെ വിളിച്ചുവരുത്തിയിരുന്നു. അന്താരാഷ്ട്ര വിലക്കുകള് കാറ്റില്‍പറത്തി ഫലസ്തീന് മണ്ണില് തുടരുന്ന അധിനിവേശ പ്രവര്‍ത്തനങ്ങള് അവസാനിപ്പിക്കാന് ആവശ്യപ്പെടുന്ന പ്രമേയത്തെ ലജ്ജാവഹമെന്നാണ് ഇസ്രാഈല് വിശേഷിപ്പിച്ചത്. യു.എന് പ്രമേയത്തിനെതിരെ പ്രതികാര നടപടിയുണ്ടാകുമെന്ന് ഇസ്രാഈല് ഭരണകൂടം പ്രഖ്യാപിച്ചിട്ടുണ്ട്. പ്രമേയത്തിനു പിന്നില് പ്രവര്‍ത്തിച്ചത് അമേരിക്കയാണെന്ന് നെതന്യാഹു ആവര്‍ത്തിച്ച് ആരോപിച്ചു.\nഒബാമ ഭരണകൂടമാണ് പ്രമേയത്തിന് മുന്‍കൈയെടുത്തതെന്ന കാര്യത്തില് സംശയമില്ലെന്ന് അദ്ദേഹം വ്യക്തമാക്കി. പ്രമേയം പാസാകണമെന്ന് യു.എസ് ആഗ്രഹിച്ചിരുന്നുവെന്നാണ് തങ്ങള്‍ക്ക് ലഭിച്ച വിവരമെന്നും തെന്യാഹു പറഞ്ഞു. സുഹൃത്തുക്കള് സുഹൃത്തുക്കളെ രക്ഷാസമിതിയിലേക്ക് വലിച്ചിഴക്കാന് പാടില്ലെന്നായിരുന്നുവെന്ന് അദ്ദേഹം ഓര്‍മപ്പെടുത്തി. വിശ്വസ്ത സഖ്യകക്ഷിയായി മാത്രം പ്രവര്‍ത്തിച്ചിരുന്ന അമേരിക്കയില്‍നിന്ന് ഇത്തരമൊരു തിരിച്ചടി ഇസ്രാഈല് പ്രതീക്ഷിച്ചിരുന്നില്ല.\nഫലസ്തീനിലെ അധിനിവേശ പ്രവര്‍ത്തനങ്ങളില് പ്രസിഡന്റ് ബറാക് ഒബാമക്ക് അമര്‍ഷമുണ്ട്. തനിക്കുള്ള അതൃപ്തി പലപ്പോഴും അദ്ദേഹം തുറന്നു പ്രകടിപ്പിക്കുകയും ചെയ്തിരുന്നു. ഇതേ ചൊല്ലി ഒബാമയും നെതന്യാഹുവും അകലുകയും ചെയ്തു. അധികാരത്തിന്റെ അവസാന നാളുകളില് ഒബാമ യു.എന് രക്ഷാസമിതിയില് തങ്ങളെ ചതിക്കുമെന്ന് ഇസ്രാഈല് ഭയപ്പെട്ടിരുന്നു. പ്രമേയത്തിന്റെ പേരില് ഐക്യരാഷ്ട്രസഭയോട് പ്രതികാരം തീര്‍ക്കാനാണ് ഇസ്രാഈല് തീരുമാനം. ഇസ്രാഈലിനോട് ശത്രുത പുലര്‍ത്തുന്ന അഞ്ച് യു.എന് സ്ഥാപനങ്ങള്‍ക്കുള്ള സാമ്പത്തിക സഹായം നേരത്തെ നിര്‍ത്തിവെച്ചിട്ടുണ്ടെന്ന് നെതന്യാഹു പറഞ്ഞു.


CM responds to criticism over health department ചില വിമര്‍ശനങ്ങള് അതിരുവിടുന്നു; മനസ് പുഴുവരിച്ചു പോയവര്‍ക്ക് മാത്രമേ കേരളത്തില് അങ്ങനെ പറയാന് കഴിയൂ; മുഖ്യമന്ത്രി\nആരോഗ്യവകുപ്പ് പുഴുവരിച്ച് പോയെന്ന ഐഎംഎയുടെ പരാമര്‍ശത്തിന് മറുപടിയുമായി മുഖ്യമന്ത്രി പിണറായി വിജയന്. ‘ ആരോഗ്യ വകുപ്പ് പുഴുവരിച്ച് പോയി എന്നൊക്കെ പറഞ്ഞാല് അത് മനസ് പുഴുവരിച്ചു പോയവര്‍ക്ക് മാത്രമേ കേരളത്തില് അങ്ങനെ പറയാന് കഴിയൂ’ മുഖ്യമന്ത്രി പറഞ്ഞു. ആരോഗ്യരംഗവുമായി ബന്ധപ്പെട്ട് വരുന്ന ചില വിമര്‍ശനങ്ങള് അതിരുവിടുന്നു. പ്രസ്താവന ഇറക്കിയവര് ആരോഗ്യ വിദഗ്ധര് ചമഞ്ഞ് തെറ്റിധാരണ പരത്തുകയാണെന്നും മുഖ്യമന്ത്രി പറഞ്ഞു.\nസംസ്ഥാനത്തെ 75 കുടുംബാരോഗ്യ കേന്ദ്രങ്ങളുടെ ഉദ്ഘാടനം ഓണലൈനായി നിര്‍വഹിച്ച് സംസാരിക്കുകയായിരുന്നു മുഖ്യമന്ത്രി. കൊവിഡ് പ്രതിരോധത്തില് ജനങ്ങള്‍ക്കടയില് ജാഗ്രതക്കുറവുണ്ടായതായും രോഗികളുടെ എണ്ണം കൂടുമ്പോള് മരണനിരക്ക് കൂടാനുള്ള സാധ്യതയുണ്ടെന്നും മുഖ്യമന്ത്രി പറഞ്ഞു.\nകൊവിഡ് പ്രതിരോധത്തില് ദേശീയ തലത്തിലും അന്താരാഷ്ട്ര തലത്തിലും സംസ്ഥാനം ശ്രദ്ധിക്കപ്പെട്ടു.\nപ്രാഥമിക ആരോഗ്യകേന്ദ്രങ്ങള്‍ക്ക് ഈ കാര്യത്തില് നല്ല നിലയില് പ്രവര്‍ത്തിക്കാനായെന്നും മുഖ്യമന്ത്രി പറഞ്ഞു. കൂടുതല് കുടുംബാരോഗ്യകേന്ദ്രങ്ങള് സജ്ജമാകുന്നതോടെ സംസ്ഥാനത്തിന്റെ കൊവിഡ് പ്രതിരോധത്തിന് അത് ഗുണകരമാകുമെന്നും മുഖ്യമന്ത്രി പറഞ്ഞു.\nStory Highlights – CM responds to criticism over health department\nRead more on: Cm Pinarayi Vijayan | health department | Ima\nഒരാഴ്ചത്തേക്ക് ലോക്ക്ഡൗൺ വേണം : ഐഎംഎ


Janmabhumi| അതിര്‍ത്തിയില് എന്ത് നടക്കുന്നു എന്നറിയാതെ രാഹുല് ഗാന്ധി അസത്യം വിളമ്പുന്നു: കേന്ദ്രമന്ത്രി വി കെ സിംഗ്\nഅതിര്‍ത്തിയില് എന്ത് നടക്കുന്നു എന്നറിയാതെ രാഹുല് ഗാന്ധി അസത്യം വിളമ്പുന്നു: കേന്ദ്രമന്ത്രി വി കെ സിംഗ്\nഅതിര്‍ത്തി‍യില് എന്ത് നടക്കുന്നു എന്നറിയാതെ രാഹുല് ഗാന്ധി അസത്യം വിളമ്പുന്നു: കേന്ദ്രമന്ത്രി വി കെ സിംഗ്\nFebruary 23, 2021, 01:29 p.m.\nഅതിര്‍ത്തിയില് കടന്നു കയറിയ സ്ഥലത്തുനിന്ന് ചൈന പിന്നോട്ടു പോയതു തന്നെ മോദിയുടെ നേതൃത്വത്തില് ഇന്ത്യ കരുത്തുള്ളതാണെന്നതിന് തെളിവാണ്.\nകണ്ണൂര്; അതിര്‍ത്തിയില് എന്ത് നടക്കുന്നു എന്നറിയാതെ രാഹുല് ഗാന്ധി അസത്യം വിളമ്പുന്നു വെന്ന് കേന്ദ്രമന്ത്രി വികെ സിംഗ്. കേരളത്തില്‍നിന്നുള്ള എംപിയായ രാഹുല് ഗാന്ധിക്ക് സുഹൃത്തുക്കള് നല്‍കുന്ന വിവരങ്ങള് വെച്ച് എന്തൊക്കെയോ പറയുകയാണ്.\nഅതിര്‍ത്തിയിലെ സ്ഥലം ചൈനക്ക് വിട്ടുകൊടുത്തതിനെക്കുറിച്ച് അദ്ദേഹം പറയുന്നു. നെഹ്‌റുവിന്റെ കാലത്താണ് സ്ഥലം വിട്ടുകൊടുക്കേണ്ടി വന്നിട്ടുളളത്.. ജന്മഭൂമി ഓണ് ലൈന് അനുവദിച്ച പ്രത്യേക അഭിമുഖത്തില് വി കെ സിംഗ് പറഞ്ഞു.\nഅതിര്‍ത്തിയില് കടന്നു കയറിയ സ്ഥലത്തുനിന്ന് ചൈന പിന്നോട്ടു പോയതു തന്നെ മോദിയുടെ നേതൃത്വത്തില് ഇന്ത്യ കരുത്തുള്ളതാണെന്നതിന് തെളിവാണ്. ആദ്യമായിട്ടാണ് ചൈനയുടെ ഇത്തരത്തിലുള്ള പിന്മാറ്റം.\nഗാല്‍വന് മേഖലയില് ഏറ്റുമുട്ടലില് നമ്മുടെ നമ്മുടെ 20 സൈനികര്‍ക്ക് വീരമൃത്യു ഉണ്ടായി. അതിന്റെ മൂന്നിരട്ടി ചൈനീസ് പട്ടാളക്കാരും കൊല്ലപ്പെട്ടു. പക്ഷേ ചൈന അത് പുറത്തു പറയുന്നില്ല. ആഭ്യന്തര സമ്മര്‍ദ്ദത്തെതുടര്‍ന്ന് 4-5 പേര് കൊല്ലപ്പെട്ടതായി ഇപ്പോള് സമ്മതിച്ചിട്ടുണ്ട്. എത്രപേര് മരിച്ചു എന്നത് നമുക്ക് കൃത്യമായി അറിയാം. മുന് സൈനിക മേധാവികൂടിയായ വി കെ സിംഗ് പറഞ്ഞു. അതിര്‍ത്തിയില് നമ്മള് ധാരാളം പദ്ധതികള് നടത്തുന്നുണ്ടെന്നും അദ്ദേഹം പറഞ്ഞു\nറോഡ് വികസനത്തിന് കേരളത്തിന് എല്ലാവിധ പിന്തുണയുമാണ് നല്‍കുന്നതെന്ന് ഉപരിതല ഗതാഗത മന്ത്രിയായ വികെ സിംഗ് പറഞ്ഞു. മോദിസര്‍ക്കാര് അധികാരത്തിലെത്തയ ശേഷമുള്ള ആറുവര്‍ഷവും മുന്‍പുള്ള ആറുവര്‍ഷവും കണക്കാക്കിയാല് റോഡ് വികസനത്തിന് നല്‍കിയത് 842 ശതമാനം അധിക തുകയാണ്. 1,30,000 കോടി യാണ് റോഡ് വികസനത്തിനായി നല്‍കിയത്. ഇത് മുന്‍പ് കേരള ചരിത്രത്തില് ഒരിക്കലും സംഭവിക്കാത്ത കാര്യമാണ്. തൂത്തുക്കുടി തുറമുഖം വിഴിഞ്ഞത്തെ ബാധിക്കില്ലന്നും മന്ത്രി പറഞ്ഞു.ഇടതു പക്ഷം കേരളത്തിന്റെ തൊഴില് സംസ്‌കാരം തകര്‍ത്തെന്നും വികെ സിംഗ് പറഞ്ഞു.\nചാരപ്പണി നടത്തി പരിചയമുള്ളത് കോണ്‍ഗ്രസ്സിന്; പെഗാസസ് വിവാദം തെറ്റിദ്ധരിപ്പിക്കുന്നത്, ഫോണുകള് ചോര്‍ത്തിയെന്ന വാര്‍ത്ത വ്യാജമെന്ന് കേന്ദ്രമന്ത്രി\nഇന്തോ പസഫിക്കില് ചൈനയ്ക്ക് വെല്ലുവിളിയായി ബ്രിട്ടന്‍റെ ബോട്ടുകള് സ്ഥിരം പട്രോളിംഗിന്; യുകെ യുദ്ധക്കപ്പല് ഇന്ത്യയുമായി സംയുക്ത നാവികാഭ്യാസത്തിന്


സുശീല്‍കുമാറിന് വെള്ളി- sports london olympics wrestling silver sushilkumar 103729 - Oneindia Malayalam Thought for the day\nവണ്‍ഇന്ത്യ » മലയാളം » വാര്‍ത്ത » കായികംസുശീല്‍കുമാറിന് വെള്ളിPosted by: Shyam Lal\nUpdated: Sunday, August 12, 2012, 20:24 [IST]\nലണ്ടന്: ഒളിംപിക്‌സിലെ 66 കിലോ ഫ്രീസ്റ്റൈല് ഗുസ്തിയില് ഇന്ത്യയുടെ സുശീല്‍കുമാറിന് വെള്ളി. ജപ്പാനില് നിന്നുള്ള തത്സുഹിരോ യൊനെമിറ്റ്‌സുവുമായുള്ള ഫൈനലില് തോറ്റെങ്കിലും ഇന്ത്യന് ഫയല്‍മാല് പുതിയ ചരിത്രമെഴുതുകയായിരുന്നു.\nബെയ്ജിങ് ഒളിംപിക്‌സില് വെങ്കലമെഡല് നേടിയ താരം ഇതോടെ ഒളിംപിക്‌സില് രണ്ടു മെഡല് നേടുന്ന ആദ്യത്തെ ഇന്ത്യക്കാരനെന്ന ബഹുമതി സ്വന്തമാക്കി.\nഉദ്ഘാടനച്ചടങ്ങില് ഇന്ത്യന് ദേശീയപതാകയേന്തിയ സുശീലിന്റെ തുടക്കം ഗംഭീരമായിരുന്നു. നിലവിലെ ഒളിംപിക് ചാംപ്യനും ലോകചാംപ്യനുമായ തുര്‍ക്കിയുടെ റംസാര് സഹീറിന് 3-1ന് അട്ടിമറിച്ചാണ് ക്വാര്‍ട്ടറില് കടന്നത്. ക്വാര്‍ട്ടറില് ഉസ്‌ബെക്കിസ്താനില് നിന്നുള്ള ഇഖ്‌ത്യോര് നവറുസോവും സുശീലിനു മുന്നില് മുട്ടുമടക്കി.\nസെമിഫൈനല് പോരാട്ടത്തില് കസാക്കിസ്ഥാന്റെ അക്ഷുരെക് തനടരോവിനെ 3-1ന് കെട്ടുകെട്ടിച്ച സുശീല് ഒളിംപിക്‌സ് ഫൈനലിലെത്തുന്ന ആദ്യ താരമായി മാറി. ഇതോടെ ഒളിംപിക്‌സിന്റെ ഫൈനല് ദിവസം ഇന്ത്യയെ സംബന്ധിച്ചിടത്തോളം അവിസ്മരണീയമായി.\n44 സ്വര്‍ണവും 29 വെള്ളിയും 29 വെങ്കലവുമായി അമേരിക്ക ചാംപ്യന്‍പട്ടം ഉറപ്പാക്കി കഴിഞ്ഞു. രണ്ടാം സ്ഥാനത്തുള്ള ചൈനയ്ക്ക് 38 സ്വര്‍ണവും 27 വെള്ളിയും 22 വെങ്കലവുമുണ്ട്. ആതിഥേയരായ ബ്രിട്ടനാണ് മൂന്നാം സ്ഥാനത്ത്. രണ്ടു വെള്ളിയും നാലു വെങ്കലവുമായി ഇന്ത്യ 55ാം സ്ഥാനത്താണ്.\nStory first published: Sunday, August 12, 2012, 19:17 [IST]English summaryIndia’s Sushil Kumar won India its sixth and final medal of the 2012 London Olympics after settling for silver in the final of the Men's 66kg Freestyle Wrestling event on Sunday.


പുതിയ നിയമം – സമ്പൂർണ്ണം – ബെഞ്ചമിൻ ബെയിലി | ഗ്രന്ഥപ്പുര\nപുതിയ നിയമം – സമ്പൂർണ്ണം – ബെഞ്ചമിൻ ബെയിലി\nPosted on July 24, 2013 July 24, 2016 by Shiju Alex\nഒരു കാലത്ത് മലയാളത്തിലെ ആദ്യത്തെ അച്ചടി പുസ്തകം (കേരളത്തിൽ അച്ചടിച്ചത്) എന്ന് കരുതപ്പെട്ടിരുന്ന 1829ൽ പ്രസിദ്ധീകരിച്ച പുസ്തകമടക്കം, ബെഞ്ചമിൻ ബെയിലിയുടെ മലയാളം ബൈബിൾ (പുതിയ നിയമം) പരിഭാഷയുടെ വിവിധ പതിപ്പുകൾ ആണ് ഈ പോസ്റ്റിൽ പരിചയപ്പെടുത്തുന്നത്.\nബെഞ്ചമിൻ ബെയിലിയുടെ മലയാളം ബൈബിൾ പരിഭാഷകളുടെ ഏറ്റവും പഴയ പതിപ്പുകളുടെ സ്കാനുകൾ രണ്ടെണ്ണം ഇതിനകം നമുക്ക് കിട്ടുകയും അത് പരിചയപ്പെടുത്തുകയും ചെയ്തിരുന്നല്ലോ. ഇതിനകം കിട്ടിയ മലയാളം ബൈബിൾ സ്കാനുകൾ താഴെ പറയുന്നവ ആണ്\n1834 – പുതിയ നിയമം – (നാലു സുവിശേഷങ്ങളും അപ്പൊസ്തൊല പ്രവർത്തികളും മാത്രം) – ഇതിനെ പരിചയപ്പെടുത്തി എഴുതിയ ബ്ലോഗ് പൊസ്റ്റ് ഇവിടെ https://shijualex.in/bailey_bible_new_testament_second_edition_1834/\n1839 – സങ്കീർത്തനങ്ങളുടെ പുസ്തകം – ഇതിനെ പരിചയപ്പെടുത്തി എഴുതിയ ബ്ലോഗ് പൊസ്റ്റ് ഇവിടെ – https://shijualex.in/book_of_psalms-1839/\nഇപ്പോൾ ഇതാ ബെയിലിയുടെ കാർമ്മികത്തിൽ പരിഭാഷപ്പെടുത്തിയ മലയാളം ബൈബിൾ പുതിയ നിയമം മുഴുവനുമായി നമുക്ക് കിട്ടിയിരിക്കുന്നു. അതും മൂന്ന് വ്യത്യസ്ത കാലഘട്ടങ്ങളിൽ ഇറങ്ങിയ പതിപ്പുകൾ ആണ് നമുക്ക് ലഭിച്ചിരിക്കുന്നത്. ഈ മൂന്നു പതിപ്പിനേയും നിങ്ങൾക്ക് പരിചയപ്പെടുത്തുന്നു.\nവളരെയധികം വേറെ പുസ്തകങ്ങൾ പരിചയപ്പെടുത്തേണ്ടതു കൊണ്ടും ഈ വിഷയത്തിലുള്ള അറിവ് പരിമിതമായതിനാലും വെറും ഉപരിപ്ലവമായതും എന്റെ ഒറ്റനോട്ടത്തിൽ ശ്രദ്ധയിൽ പെട്ടതും ആയ വളരെ കുറച്ച് കാര്യങ്ങൾ മാത്രമേ ഞാൻ ഈ പോസ്റ്റിൽ കൈകാര്യം ചെയ്യുന്നുള്ളൂ. ബാക്കി ഈ പുസ്തകങ്ങളെ ഗഹനമായി വിശകലനം ചെയ്ത് കൂടുതൽ കാര്യങ്ങൾ മനസ്സിലാക്കാൻ ഈ വിഷയത്തിൽ താല്പര്യമുള്ള വായനക്കാരോട് അഭ്യർത്ഥിക്കുന്നു.\nഇതുവരെ പൊതുജനങ്ങൾക്ക് ലഭ്യമല്ലാതിരുന്ന മലയാളപൊതുസഞ്ചയ പുസ്തകങ്ങളുടെ സ്കാനുകൾ നിങ്ങൾക്ക് ലഭ്യമാക്കുക എന്ന അടിസ്ഥാനകർത്തവ്യം നിർവ്വഹിക്കുക മാത്രമാണ് എന്റെ ഉദ്ദേശം. അതിനപ്പുറത്ത് ഈ സൗകര്യത്തെ ഉപയോഗപ്പെടുത്തേണ്ടത് ഇതുമായി ബന്ധപ്പെട്ട വിവിധ വിഷയത്തിൽ താല്പര്യമുള്ള നിങ്ങളൊരുത്തരുമാണ്.\nഇനി എനിക്ക് ലഭിച്ച സ്കാനുകളെ പരിചയപ്പെടാം.\nപുസ്തകം ഒന്ന് – 1829-ൽ പ്രസിദ്ധീകരിച്ച ബൈബിൾ പുതിയ നിയമം (സമ്പൂർണ്ണം)\n1824-ലാണ് കേരളത്തിൽ അച്ചടിച്ച ആദ്യത്തെ മലയാളപുസ്തകം ആയ (എന്ന് ഇന്ന് കരുതപ്പെടുന്ന) ചെറു പൈതങ്ങൾ വരുന്നത്. അതിനു ശേഷം 1829-ൽ ആണ് ബൈബിൾ പുതിയ നിയമം വരുന്നത്.\nജോർജ്ജ് ഇരുമ്പയം ചെറുപൈതങ്ങൾ എന്ന ഒരു പുസ്തകം ഉണ്ട് എന്ന് ഉപന്യസിക്കുന്നത് വരേയും 1829-ൽ അച്ചടിച്ച ബൈബിൾ പുതിയ നിയമത്തെയാണ് മലയാളത്തിലെ ആദ്യത്തെ അച്ചടിപുസ്തകമായി കണക്കായിരുന്നത്\nഎന്ന് കെ.എം. ഗോവി 1988ൽ എഴുതിയ ആദിമുദ്രണത്തിൽ നിരീക്ഷിക്കുന്നു. ജോൺ ഇരുമ്പയത്തിന്റെ ലേഖനം വരുന്നത് 1986ൽ ആണ്. ചുരുക്കത്തിൽ 1986 വരെ കേരളത്തിൽ അച്ചടിച്ച മലയാളത്തിലെ ആദ്യത്തെ അച്ചടി പുസ്തകം എന്ന് കരുതിയ ഗ്രന്ഥം ആണ് നമുക്ക് കിട്ടിയിരിക്കുന്ന ഈ സ്കാൻ.\nഈ പുസ്തകത്തിന്റെ സ്കാനിൽ ഞാൻ ശ്രദ്ധിച്ച ചില കാര്യങ്ങൾ:\n650 ൽ പരം താളുകൾ\nമത്തായി മുതൽ അറിയിപ്പ (ഇന്ന് വെളിപാട് പുസ്തകം എന്ന് അറിയപ്പെടുന്നു) വരെ പുതിയ നിയമത്തിലെ എല്ലാ പുസ്തകങ്ങളും അടങ്ങിയ പതിപ്പ്.\nപൂർണ്ണവിരാമത്തിനു * ചിഹ്നനം ഉപയൊഗിച്ചിരിക്കുന്നു.\nഏ, ഓ കാരങ്ങൾ ഇല്ല\nഈ യുടെ എന്ന രൂപം\nമലയാള അക്കങ്ങളുടെ ഉപയോഗം\nന്റ, റ്റ ഇതു രണ്ടും അക്കാലത്തെ ഉപയോഗം പോലെ തന്നെ വേറിട്ട് എഴുതിയിരിക്കുന്നു\nമലയാളം പൂജ്യം. മലയാളം പൂജ്യം ബെയിലിയുടെ സംഭാവന ആയിരുന്നോ?\nഇന്നത്തെ ബൈബിൾ പരിഭാഷയുമായി താരതമ്യം ചെയ്താൽ മലയാളഗദ്യത്തിന്റെ ശൈശവകാലം ഇതിൽ നിന്ന് വായിച്ചെടുക്കാം.\nസ്വരാക്ഷരങ്ങൾ ചേരാത്ത വ്യജ്ഞനാക്ഷരങ്ങൾ ഒക്കെ കൂട്ടക്ഷരം ആണ് എന്ന നിലയാണ് ഇതിലെ കൂട്ടക്ഷരങ്ങളുടെ ബാഹുല്യം കാണിക്കുന്നത്\nപുസ്തകം രണ്ട് – 1843-ൽ പ്രസിദ്ധീകരിച്ച ബൈബിൾ പുതിയ നിയമം (സമ്പൂർണ്ണം)\nഞാൻ ശ്രദ്ധിച്ച കാര്യങ്ങൾ\n1829-ലെ പതിപ്പുമായി താരതമ്യം ചെയ്യുമ്പോൾ പുസ്തത്തിന്റെ ലെഔട്ട് മാറിയിട്ടുണ്ട്. ഒറ്റക്കോളത്തിൽ നിന്ന് ഇരട്ടക്കോളമായി. അതിനാലായിരിക്കും താളുകളുടെ എണ്ണം 580 ഓളമായി കുറഞ്ഞിരിക്കുന്നു.\nപൂർണ്ണവിരാമത്തിനായി * നു പകരം . തന്നെ വന്നു.\nഏ,ഓ കാരങ്ങൾ ഈ പതിപ്പിലും ഇല്ല\nഈ യുടെ എന്ന രൂപം തന്നെ ഉപയോഗിച്ചിരിക്കുന്നു\nഖണ്ഡിക തുടങ്ങുന്നത് സൂചിപ്പിക്കാൻ ¶ ചിഹ്നം ഉപയോഗിച്ചിരിക്കുന്നു.\nഈ പതിപ്പിന്റെ സ്കാൻ വളരെ മോശമാണ്. എങ്കിലും ഈ വിധത്തിൽ എങ്കിലും സ്കാൻ ചെയത് തരാൻ സന്മനസ്സ് കാണിച്ച വിദേശ സർവ്വകലാശാലകളോട് നന്ദി. സ്കാൻ മോശമായതിനാൽ ഈ പുസ്തകം പൂർണ്ണമായി ഡൗൺലോഡ് ചെയ്താൽ മാത്രമേ ഇത് കാണാൻ കഴിയൂ. ഈ പതിപ്പിന്റെ മെച്ചപ്പെട്ട സ്കാൻ കിട്ടുകയാണെങ്കിൽ ഈ അപ്‌ലോഡ് പുതുക്കേണ്ടതുണ്ട്. സ്കാൻ മോശമയതിനാൽ ഈ പതിപ്പിന്റെ പിഡിഎഫ് നിർമ്മാണം അല്പം വെല്ലുവിളിയായിരുന്നു. സ്കാൻ ചെയ്ത ചിത്രങ്ങൾ സൈറ്റിൽ നിന്ന് എടുക്കാൻ സഹായിച്ച വൈശാഖ് കല്ലൂരിനോടും പിഡിഎഫ് നിർമ്മിക്കുവാൻ സഹായിച്ച വിശ്വപ്രഭയോടും പ്രത്യേക കടപ്പാട് രേഖപ്പെടുത്തുന്നു\nപുസ്തകം മൂന്ന് – 1876-ൽ പ്രസിദ്ധീകരിച്ച ബൈബിൾ പുതിയ നിയമം (സമ്പൂർണ്ണം)\nഈ പതിപ്പ് പുറത്തിറങ്ങുന്നതിനു5വർഷം മുൻപേ 1871-ൽ ബെഞ്ചമിൻ ബെയിലി മരിച്ചു എന്നോർക്കുക. മലയാളം അച്ചടിയുടെ ഗുരുവിനു ഇത്തരുണത്തിൽ പ്രണാമം അർപ്പിക്കട്ടെ.\nഈ പതിപ്പിന്റെ ഏറ്റവും വലിയ പ്രത്യേകത ഓരോ താളിലും ഒത്തു വാക്യങ്ങൾ കൂടെ ചേർത്തിരിക്കുന്നു എന്നതാണ്. അതിനാൽ തന്നെ താളുകളുടെ എണ്ണം വർദ്ധിച്ച് 780 ഓളം ആയിരിക്കുന്നു.\n1829-ലെ പതിപ്പുമായി താരതമ്യം ചെയ്യുമ്പോൾ മിക്ക വാക്യങ്ങളും മാറ്റിയെഴുതപ്പെട്ടിരിക്കുന്നു എന്ന് കാണാം.\nമലയാള അക്കങ്ങൾക്ക് പുറമേ പല കാര്യങ്ങൾക്കും (ഉദാ: ഒത്തുവാക്യങ്ങളുടെ ചിഹ്നമായി) ഉള്ളടക്കത്തിനകത്ത് അറബിക്ക് അക്കങ്ങൾ ഉപയൊഗിച്ചിരിക്കുന്നത് കാണാം. എങ്കിലും അദ്ധ്യായങ്ങളും വാക്യങ്ങളും ഒക്കെ മലയാള അക്കങ്ങളിൽ തന്നെയാണ്.\nഏ, ഓ കാരങ്ങൾ ഈ പതിപ്പിൽ വന്നിരിക്കുന്നു.\nപക്ഷെ ഈ യ്ക്ക് എന്ന രൂപം തന്നെ\nഅതേ പോലെ മീത്തൽ ഈ പതിപ്പിലും വന്നിട്ടില്ല. എന്നാൽ 1868 -ൽ ബാസൽ മിഷൻ പ്രസ്സിൽ നിന്ന് പ്രസിദ്ധീകരിച്ച കേരളോല്പത്തിയിൽ മീത്തൽ കാണാം. സി.എം.എസ് പ്രസ്സ് ഇക്കാര്യത്തിൽ അല്പം കടുംപിടുത്തം ആയിരുന്നെന്ന് തോന്നുന്നു.\nചില പുസ്തകങ്ങളുടെ പേരുകൾ പുതുക്കപ്പെട്ടിരിക്കുന്നു. ഉദാ: അവസാന പുസ്തകത്തിന്റെ പേര് അറിയിപ്പ എന്നതിൽ നിന്ന് വെളിപ്പാട എന്നായി.\nവിവിധ പതിപ്പിന്റെ സ്കാനിലേക്കുള്ള കണ്ണികൾ താഴെ\nപുസ്തകം ഒന്ന് – 1829-ൽ പ്രസിദ്ധീകരിച്ച ബൈബിൾ പുതിയ നിയമം (സമ്പൂർണ്ണം) – https://archive.org/details/1829_Malayalam_NewTestament\nപുസ്തകം രണ്ട് – 1843-ൽ പ്രസിദ്ധീകരിച്ച ബൈബിൾ പുതിയ നിയമം (സമ്പൂർണ്ണം) – https://archive.org/details/BenjaminBailey1843MalayalamNewTestament_201308\nപുസ്തകം മൂന്ന് – 1876-ൽ പ്രസിദ്ധീകരിച്ച ബൈബിൾ പുതിയ നിയമം (സമ്പൂർണ്ണം) – https://archive.org/details/1876_Malayalam_New_Testament_Benjamin_Bailey\nകുറിപ്പ്: ബൈബിളിന്റെ പരിഭാഷയുടെ കാര്യത്തിൽ അത് ഒരു വ്യക്തിക്കായി തീറെഴുതി കൊടുക്കാറില്ല. അത് നിരന്തരമായി പുതുക്കപ്പെട്ടു കൊണ്ടിരിക്കും. ബെയിലി ആണ് ആദ്യത്തെ പരിഭാഷ ചെയ്തത് എങ്കിലും (അതിനും പലരും സഹായിച്ചിട്ടുണ്ട്) പിന്നീട് പലരുടെ സഹകരണത്താൽ ഈ പരിഭാഷ നിരവധി മാറ്റങ്ങൾക്ക് ഇടയായി. എങ്കിലും ബെയിലി തുടങ്ങി വെച്ച മലയാളം പരിഭാഷ ആണ് ഇന്നത്തെ എല്ലാ മലയാളം ബൈബിൾ പരിഭാഷകൾക്കും പ്രചൊദനവും വഴി കാട്ടിയും ആയി മാറിയത്. മലയാള ഗദ്യത്തിനു സ്വന്തമായി ഒരു നിലനിൽപ്പ് ഉണ്ടാക്കി കൊടുക്കുന്നതിൽ ബെയിലിയും അദ്ദേഹത്തിന്റെ ബൈബിൾ പരിഭാഷയും വഹിച്ച പങ്ക് ചെറുതല്ല.\nBenjamin Bailey, സി.എം.എസ്.\nOne comment on “പുതിയ നിയമം – സമ്പൂർണ്ണം – ബെഞ്ചമിൻ ബെയിലി”\nPingback:മലയാളം ബൈബിള് പരിഭാഷാ ചരിത്രം – Kraisthava Ezhuthupura


പീഡനം: സിപിഎം മുന് ബ്രാഞ്ച് സെക്രട്ടറി അറസ്റ്റില്\nTue Mar 26 2019 17:41:29 GMT+0530 (IST)\nപൊന്നാനി: മകളെ രണ്ടാനച്ഛന് പീഡിപ്പിച്ചതായി പരാതി. ഭാര്യയുടെ ആദ്യ ഭര്‍ത്താവിലുള്ള പ്രായപൂര്‍ത്തിയാവാത്ത മകളെ ലൈംഗികമായി പീഡിപ്പിച്ച കേസിലാണ് സിപിഎം പ്രവര്‍ത്തകനെ പൊന്നാനി പോലിസ് അറസ്റ്റ് ചെയ്തത്. തണ്ണിത്തുറയിലെ സിപിഎം മുന് ബ്രാഞ്ച് സെക്രട്ടറിയും പാര്‍ട്ടി പ്രവര്‍ത്തകനുമായ ഷാജഹാനെ(41)യാണ് പോക്‌സോ വകുപ്പ് ചുമത്തി അറസ്റ്റ് ചെയ്തത്. ഇയാള് ഭാര്യയുടെ ആദ്യ ഭര്‍ത്താവിലുള്ള മകളെ നിരന്തരം ലൈംഗികമായി പീഡനത്തിനിരയാക്കിയെന്നാണ് പരാതി. പെണ്‍കുട്ടിയെ ഭീഷണിപ്പെടുത്തിയാണ് ഇയാള് കൃത്യം നടത്തിയിരുന്നത്. നിരന്തരം പീഡനം ഏറ്റ പെണ്‍കുട്ടി ഒടുവില് ഉമ്മയോട് കാര്യങ്ങള് തുറന്നുപറയുകയായിരുന്നു.\nനേരത്തെ തണ്ണിത്തുറയില് താമസിച്ചിരുന്ന ഇയാളുടെ സ്വഭാവദൂഷ്യങ്ങള് കാരണം ബ്രാഞ്ച് സെക്രട്ടറി സ്ഥാനത്തുനിന്നും പാര്‍ട്ടി നേതൃത്വം മാറ്റിനിര്‍ത്തിയിരുന്നു. തുടര്‍ന്ന് ഇയാള് പൊന്നാനിയിലേക്ക് താമസം മാറ്റി. പിന്നീട് അവിടെ നിന്നും കറുകത്തിരുത്തിയിലേക്ക് മാറി.\nരണ്ട് മാസം മുമ്പ് പരാതിപ്പെട്ടിട്ടും ഇയാളെ പിടികൂടുന്നതില് പൊന്നാനി പോലിസ് അലംഭാവം കാണിക്കുകയായിരുന്നുവെന്ന് ആരോപണമുണ്ട്. എടപ്പാള് പീഡനം പുറത്തറിയുകയും എസ്‌ഐക്കെതിരേ അച്ചടക്ക നടപടി എടുക്കുകയും ചെയ്തതോടെയാണ് ഇയാളെ അറസ്റ്റ് ചെയ്യാന് പോലിസ് നിര്‍ബന്ധിതരായത്. വളരെ രഹസ്യമായാണ് അറസ്റ്റ് ചെയ്തത്. പ്രതിയെ റിമാന്‍ഡ് ചെയ്തു.


Kanhaiya Kumar: സിപിഐയുടെ തീപ്പൊരി നേതാവ് പാർട്ടി വിടുന്നു? ജെഡിയുവിൻ്റെ 'അമിത് ഷാ'യുമായി കനയ്യ കൂടിക്കാഴ്‌ച നടത്തി - jdu leader ashok choudhary's meets with former jnu student and cpi leader kanhaiya kumar | Samayam Malayalam\njdu leader ashok choudhary's meets with former jnu student and cpi leader kanhaiya kumar\nJibin George | Samayam Malayalam | Updated: 16 Feb 2021, 12:20:57 PM\nസിപിഐ ബന്ധം ഉപേക്ഷിച്ച് നിതീഷ് കുമാർ നയിക്കുന്ന ജെഡിയുവിലേക്ക് കനയ്യ എത്തുമെന്ന വാർത്തകളാണ് ദേശീയ മാധ്യമങ്ങൾ പുറത്തുവിട്ടത്\nന്യൂഡൽഹി: ജെഎൻയു വിദ്യാർഥി യൂണിയൻ മുൻ അധ്യക്ഷനും സിപിഐ നേതാവുമായ കനയ്യ കുമാർ പാർട്ടി ബന്ധം അവസാനിപ്പിക്കാൻ ഒരുങ്ങുന്നതായി റിപ്പോർട്ടുകൾ. സിപിഐ ബന്ധം ഉപേക്ഷിച്ച് നിതീഷ് കുമാർ നയിക്കുന്ന ജെഡിയുവിലേക്ക് കനയ്യ എത്തുമെന്ന വാർത്തകളാണ് ദേശീയ മാധ്യമങ്ങൾ പുറത്തുവിട്ടത്. ജെഡിയു നേതൃത്വവുമായി കഴിഞ്ഞ ദിവസം കനയ്യ നടത്തിയ കൂടിക്കാഴ്‌ചയാണ് ഇത്തരമൊരു അഭ്യൂഹങ്ങൾക്ക് കാരണമായത്. എന്നാൽ ഇക്കാര്യത്തിൽ പ്രതികരിക്കാൻ കനയ്യ കുമാർ ഇതുവരെ തയ്യാറായിട്ടില്ല.\nവിവാദങ്ങളോട് പ്രതികരിച്ച് കനയ്യ കുമാർ\nഅശോക് ചൗധരിയുമായി നടത്തിയ കൂടിക്കാഴ്‌ച വിവാദമായതോടെ പ്രതികരണവുമായി കനയ്യയുമായി അടുത്ത ബന്ധമുള്ള വൃത്തങ്ങൾ നേരിട്ടെത്തി. ചൗധരിയുമായി നടത്തിയ കൂടിക്കാഴ്‌ച രാഷ്‌ട്രീയപരമല്ല. നടന്നത് സൗഹൃദസന്ദർശനം മാത്രമാണെന്നും ഇവർ അറിയിച്ചു. സമാനമായ നിലപാട് തന്നെയാണ് ചൗധരിയുടെ ഭാഗത്ത് നിന്നും ഉണ്ടായത്. മുഖ്യ എതിരാളികളുടെ പട്ടികയിൽ സിപിഐ നിതീഷിനെ ഉൾപ്പെടുത്തുമ്പോഴും അദ്ദേഹത്തോട് മൃദുസമീപനമാണ് എന്നും കനയ്യ പുലർത്തിയിരുന്നത്. നിതീഷ് കുമാറിൻ്റെ ഭാഗത്ത് നിന്നും അത്തരമൊരു സമീപനമാണ് എന്നും ഉണ്ടായിരുന്നത്.\nകനയ്യയെ സ്വാഗതം ചെയ്‌ത് ജെഡിയു\nദേശീയ രാഷ്‌ട്രീയത്തിൽ അറിയപ്പെടുന്ന യുവനേതാവായ കനയ്യയെ ജെഡിയു പരോക്ഷമായി സ്വാഗതം ചെയ്‌തു. കമ്മ്യൂണിസ്റ്റ് പ്രത്യയശാസ്ത്രം ഉപേക്ഷിച്ച് ജെഡിയുവിന്റെ അച്ചടക്കമുള്ള നേതാവായി മാറാൻ സാധിക്കുമെങ്കിൽ അദ്ദേഹത്തെ പാർട്ടിയിലേക്ക് സ്വാഗതം ചെയ്യുമെന്ന് ജെഡിയു വക്താവ് അജയ് അലോക് കഴിഞ്ഞ ദിവസം പറഞ്ഞിരുന്നു. ഈ സാചര്യത്തിലാണ് സിപിഐ കേന്ദ്ര നിർവാഹക സമിതി അംഗം കൂടിയായ കനയ്യ അശോക് ചൗധരിയെ കണ്ടത്. കൂടിക്കാഴ്‌ചയുമായി ബന്ധപ്പെട്ട വിവരങ്ങൾ പുറത്തുവിടാൻ ജെഡിയു നേതൃത്വം തയ്യാറായിട്ടില്ല. കനയ്യ കുമാറിന് ജെഡിയുവിൽ എത്താനുള്ള മികച്ച അവസരമാണിതെന്ന വിലയിരുത്തലുകളും പുറത്തുവരുന്നുണ്ട്.\nസിപിഐ നേതൃതവുമായി കനയ്യ അകൽച്ചയിൽ\nസിപിഐ സംസ്ഥാന നേതൃത്വവുമായി കനയ്യ കുമാർ അകൽച്ചയിലാണെന്നാണ് റിപ്പോർട്ട്. നിർണായകമായ കഴിഞ്ഞ ലോക്‌സഭാ തെരഞ്ഞെടുപ്പില് പരാജയപ്പെട്ട കനയ്യ കുമാറിന് ഇത്തവണ നടന്ന നിയമസഭാ തെരഞ്ഞെടുപ്പില് പാര്‍ട്ടി സീറ്റ് നല്‍കിയിരുന്നില്ല. ഇതോടെ സംസ്ഥാന നേതൃത്വവുമായി അദ്ദേഹം അകൽച്ചയിലായിരുന്നു. വിവിധ കാര്യങ്ങളിൽ അഭിപ്രായ വ്യത്യാസം തുടരുന്നതിനിടെ കനയ്യയുമായി അടുപ്പമുള്ള പ്രവർത്തകർ പട്‌നയിലെ സിപിഐ ഓഫീസ് സെക്രട്ടറി ഇന്ദു ഭൂഷനെ കയ്യേറ്റം ചെയ്‌തു. സംഭവം വിവാദമായതോടെ പാർട്ടി അദ്ദേഹത്തെ താക്കീത് ചെയ്‌തിരുന്നു. ഈ സംഭവത്തിൽ താൻ പങ്കാളിയല്ലെന്നും താക്കീത് ചെയ്‌ത ദേശീയ എക്‌സിക്യൂട്ടീവ് കൗൺസിലിൻ്റെ നടപടി പിൻവലിക്കണമെന്നും കനയ്യ ആവശ്യപ്പെട്ടിരുന്നു. എന്നാൽ ഈ ആവശ്യം ദേശീയ നേതൃത്വം അംഗീകരിച്ചിരുന്നില്ല. ഇതോടെ നേതൃത്വവും കനയ്യയും തമ്മിൽ കൂടുതൽ അകന്നു. ഇതിന് പിന്നാലെയാണ് അശോക് ചൗധരിയുമായി അദ്ദേഹം ചർച്ച നടത്തിയത്.\nകൂടിക്കാഴ്‌ച നടത്തിയത് ജെഡിയുവിൻ്റെ 'അമിത് ഷാ'യുമായി\nവിവിധ പാർട്ടി നേതാക്കളുമായി അടുത്ത ബന്ധമുള്ള വ്യക്തിയാണ് അശോക് ചൗധരി. രാഷ്‌ട്രീയ എതിരാളികൾ പോലും ബഹുമാനിക്കുന്ന അശോക് ചൗധരിയെ ഉപയോഗിച്ചാണ് ബിഹാർ മുഖ്യമന്ത്രി നിതീഷ് കുമാർ മറ്റ് പാർട്ടികളിൽ നിന്ന് നേതാക്കളെ അടർത്തിയെടുക്കുന്നത്. ആഴ്‌ചകൾക്ക് മുൻപ് ബിഎസ്‌പിയുടെ ഏക എംഎൽഎയെയും ഒരു സ്വതന്ത്ര എംഎൽഎയെയും അദ്ദേഹം ജെഡിയു നിരയിലെത്തിച്ചിരുന്നു. കഴിഞ്ഞ മന്ത്രിസഭാ വികസനത്തിൽ ഇവർക്ക് അർഹമായ പദവികൾ അശോക് ചൗധരി വാങ്ങി നൽകുകയും ചെയ്‌തു. രാഷ്‌ട്രീയ പ്രതിസന്ധി ഘട്ടങ്ങളിൽ നിതീഷ് ആശ്രയിക്കുന്ന അശോക് ചൗധരി ജെഡിയുവിൻ്റെ 'അമിത് ഷാ' എന്നാണ് അറിയപ്പെടുന്നത്.\nകനയ്യ കുമാർ ജെഡിയുവിലേക്ക്?\nബിഹാർ മുഖ്യമന്ത്രി നിതീഷ് കുമാറിന്റെ വിശ്വസ്‌തനും മന്ത്രിയുമായ അശോക് ചൗധരിയുമായി കൂടിക്കാഴ്‌ച നടത്തിയതിന് പിന്നാലെയാണ് കനയ്യ കുമാർ സിപിഐ ബന്ധം ഉപേക്ഷിക്കുന്നുവെന്ന വാർത്തകൾ പുറത്തുവന്നത്. പട്‌നയിലെ വസതിയിൽ ഞായറാഴ്‌ചയായിരുന്നു നിർണായകമായ കൂടിക്കാഴ്‌ച നടന്നത്.\nവാക്സിൻ സ്വീകരിച്ചവർ 87 ലക്ഷം പിന്നിട്ടു; 24 മണിക്കൂറിനിടെ 9,121 കൊവിഡ് കേസുകൾ ആര്‍ട്ടിക്കിള് ഷോ\nസിപിഐ നിതീഷ് കുമാർ ജെഡിയു കനയ്യ കുമാർ Nitish Kumar kanhaiya met choudhary kanhaiya kumar may to join jdu Kanhaiya Kumar jdu and cpi cpi leader kanhaiya kumar ashok choudhary\nWeb Title : jdu leader ashok choudhary's meets with former jnu student and cpi leader kanhaiya kumar


മലയാളം റിലീസുകള് ഇല്ല;3ദിവസത്തില് നഷ്ടം5കോടി\nNew Delhi, First Published Dec 25, 2016, 4:28 AM IST\nതിരുവനന്തപുരം: തിയേറ്ററുകളിൽ ആവേശം പകരാൻ പുതിയ മലയാള സിനിമകളില്ലാതെ ക്രിസ്മസ്. പ്രേക്ഷകർ കാത്തിരുന്ന നാലു പ്രധാന സിനിമകൾ പെട്ടിയിലായതോടെ3ദിവസം കൊണ്ട്5കോടിയുടെ നഷ്ടമാണ് സിനിമാമേഖലക്ക് ഉണ്ടായത്. മലയാളം വിട്ടുനിന്നപ്പോൾ ആമീർഖാന്റെ ദങ്കൽ കേരളത്തിൽ നിന്നും2ദിവസം കൊണ്ട് വാരിയത് ഒരു കോടിയോളം രൂപ.\nമലയാള സിനിമാ പ്രതിസന്ധിയിൽ ശരിക്കും കോളടിച്ചത് ആമിർഖാന്.. പ്രദർശനത്തിനായി കേരളത്തിലങ്ങോളം ഇങ്ങോളം ഇഷ്ടം പോലെ തിയേറ്ററുകൾ. ആമിർ ഫാൻസും അല്ലാത്തവരും ദങ്കൽ കണ്ട് തൃപ്തി അടയുന്നു. പുലിമുരുകനും കട്ടപ്പനയിലെ ഹൃത്വിക് റോഷനും കണ്ടു കഴിഞ്ഞവ‍ർക്ക് മുന്നിൽ തെരഞ്ഞെടുക്കാൻ മറ്റ് മലയാള സിനിമകളില്ല.\nമുന്തിരിവള്ളികൾ തളിർക്കുമ്പോഴും ജോമോന്‍റെ സുവിശേഷങ്ങളും ഫുക്രിയും എസ്രയും പെട്ടിയിലായതോടെ3ദിവസം കൊണ്ട് മാത്രമുണ്ടായ നഷ്ടം5കോടി. മുന്തിരിവള്ളികൾ റിലീസ് ചെയ്യാൻ ആദ്യദിനം വ്യാഴാഴ്ച മാത്രം മുൻകൂട്ടിബുക്ക് ചെയ്തത് 160 കേന്ദ്രങ്ങൾ.\nആ ദിവസം മാത്രം നഷ്ടം ഒരുകോടി. നിർമ്മാതാവിന് മാത്രമല്ല തിയേറ്റർ ഉടമകൾക്കുമുണ്ട് നഷ്ടത്തിന്റെ കണക്കുകൾ. നാലു സിനിമകൾക്കുമായി നല്ല തുക തിയേറ്റർ ഉടമകളും അഡ്വാൻസ് നൽകിയിരുന്നു. വിഹിതത്തെ ചൊല്ലി നിർമ്മാതാക്കളും വിതരണക്കാരും തിയേറ്റർ ഉടമകളും പിടിവാശിയിൽ നിൽക്കുമ്പോൾ സമവായത്തിന്‍റെ ഒരു സാധ്യതയും തെളിയുന്നില്ല.\nഒരു വട്ടം മുൻകയ്യെടുത്ത സർക്കാറും ഇപ്പോൾ ഇടപെടുന്നില്ല. മലയാള സിനിമാക്കാർ സ്ക്രീനിന് പുറത്ത് സ്റ്റണ്ടിലേർപ്പെടുമ്പോൾ ദങ്കലിന് പിന്നാലെ കുടുതൽ അന്യഭാഷാ ചിത്രങ്ങളും പണം വാരാൻ ഉടൻ കേരളത്തിലേക്കെത്തും.\nMalayalam film strike


സ്നേഹതീരം: പണിമുടക്ക് ദിനത്തിലെ രക്തദാനം\nപണിമുടക്ക് ദിനത്തിലെ രക്തദാനം\nഇന്ന് വീണ്ടും ഒരു പണിമുടക്കു കൂടി. അക്ഷരാര്‍ത്ഥത്തില് ഞങ്ങളുടെ നാട്ടില് ഇത് ഒരു ഹര്‍ത്താലായി മാറി.\nഹര്‍ത്താലുകള് എല്ലാം ഒരു ഉത്സവമാക്കി മാറ്റുകയാണല്ലൊ നമ്മള് കേരളീയര്. അങ്ങനെയാണേല് ഇന്ന് നമ്മുടെ ദേശീയോത്സവം. ഇന്നത്തെ പണിമുടക്കില് എനിക്കുണ്ടായ ഒരു അനുഭവം നിങ്ങളോടൊത്ത് ഒന്നു പങ്കുവെക്കാം എന്ന് ആഗ്രഹിക്കുന്നു.\nഇന്ന് പണിമുടക്കാ‍യതിനാല് ഇന്നലെ വളരെ വൈകിയാണ് ഉറങ്ങാന് കിടന്നത്. മറ്റൊന്നുമല്ല ഇന്ന് വേറെ പരിപാടികള് ഒന്നും ഇല്ല, പതുക്കെ എണീറ്റാല് മതിയല്ലോ. പക്ഷേ എന്തൊ ഞാന് പതിവിലും നേരത്തെ ഇന്ന് എണിറ്റു. രാവിലെ ഒരു7മണി ആയിക്കാണും പല്ലുതേച്ചുകൊണ്ട് നിന്നപ്പോഴാണ് ഒരു ആംബുലന്‍സ് ഗേറ്റിനു മുന്‍പില് വന്നു നിന്നത്. ശരിക്കും ഒന്നു പരിഭ്രമിച്ചു. ദൈവമേ ആരാ മരിച്ചത്, ഒന്നും അറിഞ്ഞില്ലല്ലോ, എന്തിന്നാ ഇവിടെ കൊണ്ടുവന്ന് നിര്‍ത്തിയത്? നമ്മുടെ ആരെങ്കിലുമാണോ മരിച്ചത്.? അങ്ങനെ നൂറ് സംശയങ്ങള് ഒരേ സമയം മനസ്സിലേക്ക് ഓടിവന്നു. (അങ്ങനെ വരാന് കാര്യവുമുണ്ട് നമ്മുടെ നാട്ടില് ശവം കൊണ്ടുപോകാന് മാ‍ത്രമല്ലെ ആംബുലന്‍സ് ഉപയോഗിക്കാറുള്ളൂ). എന്തായാലും ആംബുലന്‍സില് നിന്ന് സുമുഖനാ‍യ ഒരു ചെറുപ്പക്കാരന് എന്റെ അടുക്കലേക്ക് പുഞ്ചിരിയോടെ നടന്നു വന്നു.\nഷിജു അല്ലേ????? അല്പം സംശയത്തോടെ എന്നോട് ചോദിച്ചു.\nഅതെ എന്താ!!!!!!! വിറയാര്‍ന്ന ശബ്ദ്ത്തില് ഞാന് ചോദിച്ചു.\nഞാന് പന്തളത്തുനിന്ന് വരികയാണ് എന്റെ പേര് സന്തോഷ് കുമാര്. ഇന്നലെ എന്റെ പെങ്ങള്‍ക്ക് ഒരു സര്‍ജറി ഉണ്ടായിരുന്നു. കുറെ ബ്ലഡ് വേണ്ടിവന്നു. ഇപ്പൊഴും ബ്ലീഡിങ് ഉണ്ട്. ഷിജുവിന്റേത് എ നെഗറ്റീവ് ബ്ലഡ് ഗ്രൂപ്പ് ആണെന്ന് അറിഞ്ഞു . ഇന്നലെ മുതല് ബ്ലഡിനാ‍യി പല സ്ഥലങ്ങളില് ഓടുവാ. വളരെ അത്യാവശ്യമാ എന്റെ കൂടെ ഒന്നു വരണം.ഇതു കേട്ടപ്പോള് എനിക്ക് അല്‍പ്പം ആശ്വാസമായി, അദ്ദേഹത്തിന്റെ മുഖഭാവം കണ്ടപ്പോള് സഹായിക്കാതിരിക്കാന് തോന്നിയില്ല, കാരണം4വര്‍ഷങ്ങള്‍ക്ക് മുന്‍പ് എനിക്കുവേണ്ടിയും പലര് ഇങ്ങനെ ഓടിയതാണല്ലോ..\nഅതിനെന്താ ഞാന് വരാം, അല്‍പ്പം സംശയത്തോടെ ഒന്നൂടെ ചോദിച്ചു എന്തിനാ ഈ ആംബുലന്‍സില് വന്നത്???\nഅയ്യോ മാഷേ ഇന്നു പണിമുടക്കല്ലേ ഒരു വണ്ടി പോലും കിട്ടുന്നില്ല, മാത്രമല്ല പണിമുടക്കുകാര് കുറെ പേര് വഴി തടയുന്നുമുണ്ട്, ടൂവീലറുകാരേപോലും വിടുന്നില്ല അപ്പൊ ഇതേ മാര്‍ഗ്ഗം ഉണ്ടായിരുന്നുള്ളു. ഞാന് പെട്ടെന്ന് പോയി വേഷം മാറിവന്നു. അപ്പോഴേക്കും വീടിനു മുന്‍പില് ആംബുലന്‍സ് കിടക്കുന്നത് കണ്ട് അയല്‍പക്കത്തെ അമ്മാമ കരഞ്ഞുകൊണ്ട് ഓടി വരുന്നുണ്ടായിരുന്നു. അല്‍പ്പം വിതുമ്പലോടെ എന്നോട് അയ്യോ എന്തു പറ്റി? ഞങ്ങള് ഒന്നും അറിഞ്ഞില്ലല്ലോ ??? (ഇവിടെ എന്തെങ്കിലും സംഭവിച്ചതാണെന്നാ പുള്ളിക്കാരി കരുതിയത്.) വേറെ ഒന്നു രണ്ട് അയല്‍ക്കാര് കൂടി ഓടിവരുന്നുണ്ടായിരുന്നു. എല്ലാവരുടേയും പരവേശം കണ്ടപ്പോള് എനിക്ക് ചിരി പൊട്ടി. പേടിക്കാനൊന്നുമില്ല, ഇദ്ദേഹം ബ്ലഡിന്റെ ആവശ്യത്തിനായി എന്നെ വിളിക്കാന് വന്നതാ, പണിമുടക്കായതിനാലാണ് ആബുലന്‍സ്സില് വന്നത് ഞാന് പെട്ടെന്ന് പറഞ്ഞു.\nഇത്രെം പറഞ്ഞപ്പൊള് അമ്മാമയുടെ മുഖത്തുണ്ടായിരുന്ന കരച്ചില് ഒരു ചമ്മിയ ചിരിക്ക് വഴിമാറി.\nPosted by ഷിജു at 4:54 PM\nബന്ദ് അഥവാ ഹര്‍ത്താല് അഥവാ പണിമുടക്കുകള്....\nകേരളത്തിന് പുറത്തൊരു സംസ്ഥാനത്ത് ആദ്യമായി ഒരു പണിമുടക്ക് അല്ലെങ്കില് ഹര്‍താല് കാണുവാന് ഇന്നെനിക്കു ഭാഗ്യമുടായി. നമ്മുടെ ഗുജറാത്തിലെ ഗാന്ധിധാം എന്ന സ്ഥലത്തു. ഇവിടെ ആരും ഇതൊന്നും അറിഞ്ഞില്ല എന്ന് തോന്നുന്നു. എല്ലാം പതിവുപോലെ. ഫാക്ടറികള് എല്ലാം പ്രവര്ത്തിച്ചു. വാഹനങ്ങള് ഓടി. ഈ ജനങ്ങള് ഒന്നും ഭാരതത്തില് അല്ലെ ജീവിക്കുന്നത് !!\nനമ്മുടെ നാട്ടില് ഹര്‍ത്താലും ദേശീയോത്സവമായി മാറിക്കഴിഞ്ഞല്ലോ...\nപിന്നെ പണിമുടക്കിനായാലും, രക്തദാനം ചെയ്യുന്നത് നല്ലതു തന്നെ...\nനല്ല തുടക്കം. സാഹിത്യം അറിയില്ല എന്നൊക്കെ ചുമ്മാ നമ്പര് അടിക്കരുത്... പിന്നെ ആംബുലന്‍സ് എന്നാല് ശവ വണ്ടി എന്നാ ഒരു ചിന്താഗതി എല്ലാ ഇടത്തും കണ്ടിട്ടുണ്ട്. നമ്മുടെ നാട്ടില് ഈ ഹര്‍ത്താല് ശരിക്കും സ്വാഗതം ചെയ്യപ്പെടുന്നുണ്ട് എന്നാണ് തോന്നുന്നത്. ഒട്ടും പ്രതീക്ഷിക്കാതെ കിട്ടുന്ന ഒരു നിര്‍ബന്ധിത അവധി ദിവസം, ഇന്നത് ഒരു ആഘോഷമാണ്....\nസ്നേഹിതാ..,ഈ ബ്ലോഗ് ഇന്നാണു കണ്ണില്‍പ്പെട്ടതു.രണ്ടു പോസ്റ്റും വായിച്ചു.പണിമുടക്ക് കേരളം എന്നേ ആഘോഷമായി ഏറ്റെടുത്തു കഴിഞ്ഞിരിക്കുന്നു......\nആദ്യത്തെ പോസ്റ്റിന്റെ ഞെട്ടലിപ്പോഴും മനസ്സില് നിന്നും മായുന്നില്ല...ആ സമയത്തു മനസ്സിന്റെ ശക്തി കൈവിടാതെ പിടിച്ചു നിര്‍ത്തി ജീവിതത്തിലേക്ക് തിരിച്ചത്തിയതു ഈശ്വരകൃപയെന്നല്ലാതെ എന്തു പറയാന്... ഇത്തരം അനുഭവങ്ങളില് സാഹിത്യമില്ലെങ്കില് തന്നെ വായക്കാരുടെ മനസ്സിനെ വല്ലാതെ സ്പര്‍ശിക്കും..നല്ല അടുക്കും ചിട്ടയോടെ എഴുതിയതിനു അഭിനന്ദനങ്ങള്..തുടര്‍ന്നും നന്നായി തന്നെ എഴുതാനാവട്ടെ...എല്ലാ വിധ ആശംസകളും..:)\nആ വേര്‍ഡ് വെരി എടുത്തു മാറ്റണേ..അല്ലെങ്കില് കമന്റുന്നതിനു ബുദ്ധിമുട്ടായിരിക്കും ..:)\nഅപ്പുവേട്ടന്, ശ്രീ,ജയശങ്കര്,റെയര് റോസ് ,ഇതുവഴി കടന്നുപോയ എല്ലാവര്‍ക്കും നന്ദി.\nRose, തീര്‍ച്ചയായും അത് മാറ്റിയേക്കാം,നന്ദി.\nenthoru kashtam ingngane harthal thudangiyal..ellavarum swanthamayi aambulans vangikkunna kalam doore alla\nനന്നായിട്ടുണ്ട്. കേരളത്തിന്റെ വളർച്ച മുരടിപ്പിക്കുന്ന ഇത്തരം ഹർത്താലുകൾക്ക് ഒരന്ത്യം ഉണ്ടാകുമോ.?\nകേരളത്തീൽ ഹർത്താൽ പ്രമാണിച്ച് ഇനി എല്ലാവരും ആബുലൻസ് വാങ്ങിയിടുക. ഇതേ ഇനി രക്ഷയുള്ളൂ....\nഇന്റര്‍നെറ്റ് കണക്ഷന് ശരിയാകാഞ്ഞതുകൊണ്ട് കുറെ ദിവസമായി ഇതിലെ വരാന് പറ്റിയില്ല. കമന്റയച്ച ഗൌരിനാഥന്, മുല്ലപ്പൂവ്. നരിക്കുന്നന് എല്ല്ലാവര്‍ക്കും നന്ദി....\nവെളിച്ചപ്പടിനറിയില്ലല്ലൊ വെളിച്ചപ്പാടിന്റെ പ്രശസ്തി..!\nപോസ്റ്റു വായിക്കുമ്പോള് മനസ്സിലാകുന്നു ഷിജു ഇതിനുമുമ്പും രക്തം ദാനം ചെയ്തിട്ടുണ്ടെന്ന് ഗ്രേറ്റ്.\nപിന്നെ ആ അമ്മാമ്മ കരഞ്ഞതില് സന്തോഷമാണെനിക്കു തോന്നിയത്. കാരണം അയല്‍പക്കത്ത് ഒരു ദുരന്തമൊ പ്രശ്നമൊ വരുമ്പോള് ഓടി വന്ന് സഹായഹസ്തം നീട്ടുവാനും ആശ്വസിപ്പിക്കാനുമുള്ള നല്ല മനസ്സിനുടമകള് ഇപ്പോഴുമുണ്ടല്ലൊ, ഇപ്പോള് ഇത്തരം പ്രശ്നങ്ങള് വരുമ്പോള് വീട്ടില് നിന്നെത്തി നോക്കുക മാത്രമെ ചെയ്യുകയൊള്ളൂ, തിരക്ക് പിന്നെ ടിവി പ്രോഗ്രാം മുടങ്ങില്ലേ എന്ന ചിന്ത അതിനുമപ്പുറം അവനോന്റെ കാര്യം മാത്രം നോക്കിയാല് മതിയെന്ന തിരിച്ചറിവും..!\nഓ.ടോ..ചേട്ടനുമനിയനും പരസ്പര ധാരണയിലാണ് അത് അങ്ങിനെതന്നെ എന്നും നിലനില്‍ക്കട്ടെ..\nപണിമുടക്ക് ദിനത്തില് ഒരു ആംബുലന്‍സില് വന്നതിനാല് മാത്രമാണ് ഷിജുവിന് അയാളുടെ കൂടെ പോകാനും രക്തം ദാനം ചെയ്യാനും സാധിച്ചത്. ഇതുപോലുള്ള അത്യാവശ്യ ഘട്ടങ്ങളില് യാത്ര ചെയ്യേണ്ടവര് ഇനി ആംബുലന്‍സുമായി ഇറങ്ങുകയേ രക്ഷയുള്ളൂ :)\nരോഗാതുരമായ ഒരു നാട്ടിൽ,\nആംബുലൻസും ഒരു പ്രതീകം തന്നെ,അല്ലെ?\nകുഞ്ഞന്,മഴത്തുള്ളി, ഭൂമിപുത്രി എല്ലാവര്‍ക്കും കടന്നു വന്നതിന് നന്ദി അറിയിക്കട്ടെ.\nhappy to see your second post.\nmalayalathil ezhuthuanulla samvidhanam thalkkalam illa ippol. athinal manglish.. rakatha danam mahadanam. DAIVANUGRAHAMUNDAKUM. ENNUM.\nEE HARTAL ENNEGILUM ONNU MARUMO??\nചിരിപ്പൂക്കള് വളരെ സന്തോഷം.....\nഅങ്ങോട്ട് ഞാനും വരുന്നുണ്ട്.


വി എം സുധീരന് ഒരു നിലപാട് എടുത്താല് അതില് ഉറച്ചുനില്‍ക്കും. അദ്ദേഹത്തെ മാറ്റിയെടുക്കാന് അത്ര എളുപ്പമല്ല; അദ്ദേഹം എടുത്ത തീരുമാനത്തില് നിന്ന് മാറ്റാന് പത്ത് സതീശന്‍മാര് വിചാരിച്ചാലും നടക്കില്ല; വി ഡി സതീശന്\nതിരുവനന്തപുരം: കെപിസിസി രാഷ്ട്രീയകാര്യ സമിതിയില് നിന്ന് രാജിവച്ച തീരുമാനം വി എം സുധീരന് പിന്‍വലിക്കില്ലെന്ന സൂചന നല്‍കി വി ഡി സതീശന്. സുധീരനുമായി ചര്‍ച്ച നടത്തിയതിന് ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം.


ശരീരഭാരം കുറയ്ക്കാൻ ഇനി ഉണക്കമുന്തിരി Malayali Life | The Largest Malayalam Online Lifestyle Portal\nTuesday 25 January 2022 03:38:17 PM\nഡ്രൈ ഫ്രൂട്‌സില് പ്രധാനപ്പെട്ട ഒന്നാണ് ഉണക്കമുന്തിരി. പല ഭക്ഷണ വസ്തുക്കളിലേയും സ്ഥിരം ചേരുവയാണ് പലതരം ആരോഗ്യപരമായ ഗുണങ്ങള് ഒത്തിണങ്ങിയ ഇത്. ഇവയിൽ ധാരാളമായി അയേണ്, പൊട്ടാസ്യം, കാല്‍സ്യം, ഫൈബര്, മഗ്നീഷ്യം തുടങ്ങിയ പല ഘടകങ്ങളും ഉള്‍പ്പെട്ടിട്ടുണ്ട്. ഒരു തരത്തിലല്ലെങ്കില് മറ്റൊരു തരത്തില് ആരോഗ്യത്തിന് ഗുണം ചെയ്യുന്നവയാണിവ. ഇതില് അടങ്ങിയിരിയ്ക്കുന്ന മധുരം സ്വാഭാവിക മധുരവുമാണ്. ആരോഗ്യപരമായ പല ഗുണങ്ങളും ഉണക്ക മുന്തിരിയിട്ട വെള്ളം നല്‍കുന്ന ഒന്നാണ്. ഇതു കുട്ടികള്‍ക്കും മുതിര്‍ന്നവര്‍ക്കും ഒരുപോലെ ഉപയോഗിയ്ക്കുകയും ചെയ്യാം. രാത്രി നാലഞ്ച് ഉണക്ക മുന്തിരി ഒരു ഗ്ലാസ് വെള്ളത്തില് ചതച്ചിടുക. രാവിലെ വെറുംവയറ്റില് ഇതു പിഴിഞ്ഞു കുടിയ്ക്കാം. കുട്ടികള്‍ക്കും മുതിര്‍ന്നവര്‍ക്കും ഒരുപോലെ ചെയ്യാവുന്ന ഒന്നാണിത്.കറുത്ത ഉണക്ക മുന്തിരിയാണ് ഈ രീതിയില് ഉപയോഗിയ്ക്കാന് ഏറെ നല്ലത്.\nശരീരത്തിന് മുതിര്‍ന്നവര്‍ക്കും കുട്ടികള്‍ക്കും പ്രതിരോധ ശേഷി നല്‍കുന്ന ഒന്നാണിത്. ഈ പ്രയോജനം ശരീരത്തിന് ഇതിലെ പല വൈററമിനുകളും ധാതുക്കളും ചേര്‍ന്നാണ് നല്‍കുന്നത്. ശരീരത്തിന് ബാക്ടീരിയ, വൈറല് അണുബാധകളില് നിന്നും സംരക്ഷണം നല്‍കുന്ന ഒന്നാണിത്.അയേണ് സമ്ബുഷ്ടമായ ഒന്നായതിനാൽ തന്നെ ഹീമോഗ്ലോബിന് കുറവിനുളള നല്ലൊരു പരിഹാരവും. ടോക്‌സിനുകള് ഒഴിവാക്കുന്നതുകൊണ്ടുതന്നെ കിഡ്‌നി ആരോഗ്യത്തിനും ഉണക്കമുന്തിരിയിട്ട വെള്ളം കുടിയ്ക്കുന്ന് പ്രയോജനമാകും.\nഉണക്ക മുന്തിരി ശരീരത്തിലെ കൊളസ്‌ട്രോള് തോതു കുറയ്ക്കാന് സഹായിക്കുന്ന ഒന്നാണ്. ഇതു വഴി ഇത് ഹൃദയാരോഗ്യത്തെയും സംരക്ഷിയ്ക്കുന്നു. പൊട്ടാസ്യം കലവറ കൂടിയാണിത്. ഇതു ബിപി നിയന്ത്രിയ്ക്കാന് ഏറെ നല്ലതാണ്. ശരീരഭാരം കൂട്ടാനുള്ള നല്ലൊരു വിദ്യ കൂടിയാണ് ഉണക്കമുന്തിരി. ഇതിട്ടു പാല് തിളപ്പിച്ചു കുടിയ്ക്കുന്നത് ഏറെ നല്ലതാണ്.\nRead more topics: # dry grapes,# for cholestrol\ndry grapes for cholestrol


Home Pictures - Page 8 of 58 - Dream Homes\nനിര്‍മ്മാണ ചെലവ് 10 ലക്ഷവും അതില് താഴേയും വരുന്ന വീടുകള്\nസാധാരണക്കാരന് ഇന്നും സ്വന്തമായൊരു വീട് എന്നത് സ്വപ്നം മാത്രമാണ് എന്ന് വിശ്വസിക്കുന്നവരാണ് കൂടുതലും. കാരണം ഒരു വീട് പണിയുന്നതിന്റെ ചെലവ് തന്നെയാണ്. നിര്‍മ്മാണ സാമഗ്രികളിലും പണിക്കാരുടെ കൂലിയിലും വന്ന വലിയ...\nവാസ്തു അനുസരിച്ച് പണിത ഹാബിറ്റാറ്റ് വീട്…\nഅഞ്ചാറ് വർഷം തുടർച്ചയായി വീടുകളെക്കുറിച്ചു പഠിക്കുകയായിരുന്നു എന്നുതന്നെ പറയണം, ഞങ്ങളുടെ കാര്യത്തിൽ.എന്റെ കൂടെ കെഎസ്ആർടിസി ഉദ്യോഗസ്ഥനായ ഭർത്താവ് ഗോപകുമാറും അത്രമേൽ തയാറെടുപ്പുകൾ നടത്തിയിരുന്നു. മാഗസിനുകളും വെബ്‌സൈറ്റുകളും വായിച്ചു വിവരങ്ങൾ ശേഖരിച്ചു....\nസാധാരണ എല്ലാരും വീടിനു വയറിംഗ് ചെയ്യുമ്പോള് പേരിനു വേണ്ടി മാത്രമേ എര്‍ത്തിംഗ് ചെയ്യാറുള്ളൂ. ശെരിയായ രീതിയില് എര്‍ത്തിംഗ് കൊടുത്തില്ലാ എങ്കില് അപകടങ്ങള്‍ക്കും നാശനഷ്ടങ്ങള്‍ക്കുമുള്ള സാധ്യത വളരെയധികം കൂടുതലാണ്. എര്‍ത്തിംഗ് പൈപ്പ്...\nനിങ്ങളുടെ വീട്ടില് എത്ര മുറികളുണ്ട്? പെട്ടെന്ന് മറുപടി പറയാന് ബുദ്ധിമുട്ടാണെങ്കില് ഒരു കാര്യം തീര്‍ച്ച. ഒരിക്കല്‍പോലും വീട്ടിലെ മുഴുവന് സ്ഥലങ്ങളും പൂര്‍ണമായും നിങ്ങള് ഉപയോഗിച്ചിരിക്കാനിടയില്ല. എങ്കില്‍പ്പിന്നെ എപ്പോഴും പൊടിപിടിച്ചുകിടക്കാന്‍മാത്രം എന്തിനാണിത്ര...\nഫ്ലാറ്റിലൊക്കെ താമസ്സിക്കുന്നവര്‍ക്ക് അറിയാം സ്ഥല പരിമിതി അതു പോലെ തന്നെ ചെറിയ വീടുകളില് താമസ്സിക്കുന്നവര്‍ക്കും സ്ഥല പരിമിതി ഒരു പ്രശ്നം തന്നെയാണ്. അത്തരം കുറഞ്ഞ സ്ഥലത്ത് മനോഹരമായി വലിയ അടുക്കള...\nവീടു പണിയുമ്പോൾ വാസ്തുവിനെകുറിച്ച് അറിയേണ്ടതെല്ലാം……\nവാസ്തു ശാസ്ത്രത്തിൽ ഗ്രഹത്തിൻ്റെ ദിശ വളരെ പ്രധാനമാണ്. കൃത്യമായ ദിശകളുള്ള വീടുകൾക്ക് ഉയര്‍ച്ച ഉണ്ടാകും. വാസ്തു ശാസ്ത്രത്തിൽ ഗൃഹത്തിൻ്റെ ദിശ വളരെ പ്രധാനമാണ്. കൃത്യമായ ദിശകളുള്ള വീടുകൾക്ക് ഉയര്‍ച്ചയുണ്ടാകുമെന്നും കൃഷ്ണൻ...\nവെയിലൂര്‍ന്നു വീഴുന്ന വീട്…\nവിശാലമായ അകത്തളത്തിലേക്ക് ആകാശത്തതില് നിന്നും നൂണിറങ്ങുന്ന വെയില് കണ്ണാടിചില്ലുകളില് തട്ടിതെറിക്കുന്നു. മഴവില്ലു തെളിയിക്കുന്ന വെയിലിനെ നോക്കി കണ്ണാടിക്കുളത്തില് സ്വര്‍ണമീനുകള് തുള്ളികളിച്ചു… ഇത് ചെറുകഥയുടെ ആമുഖമൊന്നുമല്ല, മലപ്പുറം സ്വദേശി അബ്ദുള് റഷീദിനു...\nആകര്‍ഷകമായ കണ്ടംപററി ശൈലിയിലുള്ള 2800sq.ft. വീട്\nതിരുവനന്തപുരം ജില്ലയിലെ പള്ളിപ്പുറത്ത് ഉള്ള സജിന് സലാഹുദ്ദീന്‍റെയും ഷാഹിനയുടേയും അഹ്ലാം എന്ന വീടിന്‍റെ വിശേഷങ്ങള് കാണാം. ഈ വീട് ഡിസൈന് ചെയ്തിരിക്കുന്നത് ആര്‍ക്കിടെക്റ്റ് ആസിഫാണ്. 16 സെന്റ് ഉള്ള ഒരു...\nലോൺ ഭാര്യയുടെ പേരിലെടുക്കൂ… നേട്ടങ്ങൾ പലത്\nവീട് എല്ലാവര്‍ക്കും അത്യാവശ്യമുള്ള ഒന്നാണ്. എല്ലാവരുടെയും സ്വപ്നമാണ് സ്വന്തമായി ഒരു വീട് വെക്കുക എന്നത്. എന്നാല് ഒരുമിച്ചു ഒരു തുക എടുക്കാന് സാധാരണക്കാരുടെ കയ്യില് ഉണ്ടാവില്ല. അത്തരം സന്ദര്‍ഭങ്ങളില് സ്വപ്ന...\nഎക്സ്റ്റീരിയറിന്‍റെയും ഇന്‍റീരിയറിന്‍്റെയും അഴക് സമന്വയിക്കുന്ന വീട്\nകുടുംബത്തിന്‍റെ ഇപ്പോഴത്തെയും ഭാവിയിലെയും ആവശ്യങ്ങള് അറിയുന്ന ഇടങ്ങള് ചേര്‍ന്നതാകണം വീട്. സൗകര്യങ്ങള്‍ക്കൊപ്പം സൗന്ദര്യവും ഇഴചേരുമ്പോഴാണ് വീട് നമ്മുടെ സ്വന്തമിടമാകുന്നത്. എക്സ്റ്റീരിയറിന്‍റെയും ഇന്‍റീരിയറിന്‍്റെയും അഴക് സമന്വയിക്കുമ്പോഴാണ് വീടെന്ന ആശയം പൂര്‍ണതയിലത്തെുന്നത്. എക്സ്റ്റീരയറിന്‍റെ...\n35 സെന്ററില് 3000 sq.ft യില് നിര്‍മ്മിച്ചിരിക്കുന്ന ഒറ്റനില വീട്\nഎറണകുളം ജില്ലയിലെ നെടുമ്പാശ്ശേരിക്കു അടുത്ത് കുറുമശ്ശേരിയിലുള്ള സാബു മാത്യൂവിന്റെയും ഷൈബയുടേയും ചീരകത്തില് വീടിന്റെ വിശേഷങ്ങള് ആണ് നമ്മള് കാണാന് പോകുന്നത്. മുപ്പത്തിയഞ്ച് സെന്ററില് 3000sq.ft. ഉള്ള പൂമുഖത്തിന് വളരെ പ്രാധാന്യം...\nവെദ്യുതി ലാഭിക്കാന് ചില എളുപ്പവഴികള്.\nപൊടി പിടിച്ച ട്യൂബ് ലൈറ്റുകളും മറ്റ് വിളക്കുകളും പ്രകാശത്തെ പ്രതിഫലിപ്പിക്കുന്നതിന് പകരം ആഗിരണം ചെയ്യുന്നതിന് കാരണമാകും. ഇത് കൂടുതല് വൈദ്യുതി വലിച്ചെടുക്കും. അതിനാല് ഇടയ്ക്കിടെ ഇവ പൊടി തട്ടാന് ശ്രദ്ധിക്കണം....


തന്നെ വധിക്കാന് മുംബൈ സംഘം, പിന്നില് സി.പി.എം. നേതാവിന്റെ ക്വട്ടേഷന്; പരാതിയുമായി കെ.എം ഷാജി - Keralabhooshanam Daily തന്നെ വധിക്കാന് മുംബൈ സംഘം, പിന്നില് സി.പി.എം. നേതാവിന്റെ ക്വട്ടേഷന്; പരാതിയുമായി കെ.എം ഷാജി\nHome/NEWS/KERALA/തന്നെ വധിക്കാന് മുംബൈ സംഘം, പിന്നില് സി.പി.എം. നേതാവിന്റെ ക്വട്ടേഷന്; പരാതിയുമായി കെ.എം ഷാജി\nതന്നെ വധിക്കാന് മുംബൈ സംഘം, പിന്നില് സി.പി.എം. നേതാവിന്റെ ക്വട്ടേഷന്; പരാതിയുമായി കെ.എം ഷാജി\nതിരുവനന്തപുരം: തനിക്ക് വധഭീഷണിയുണ്ടെന്ന് മുസ്ലിംലീഗ് നേതാവ് കെ.എം.ഷാജി എം.എല്.എ. ഇതുസംബന്ധിച്ച് മുഖ്യമന്ത്രിക്കും സ്പീക്കര്‍ക്കും ഡി.ജി.പിക്കും പരാതി നല്‍കിയതായും അദ്ദേഹം പറഞ്ഞു.\nതന്നെ ഇല്ലാതാക്കാന് കണ്ണൂരിലെ സി.പി.എം. നേതാവ് മുംബൈയിലെ ഗുണ്ടാസംഘത്തിന് ക്വട്ടേഷന് നല്‍കിയതായാണ് എം.എല്.എ. ആരോപിച്ചത്. കണ്ണൂര് പാപ്പിനിശ്ശേരി സ്വദേശിയാണ് ഈ നേതാവ്. ഇയാള് ഗുണ്ടാസംഘവുമായി നടത്തുന്ന സംഭാഷണങ്ങളുടെ വോയ്‌സ്‌ക്ലിപ്പുകളടക്കമാണ് പരാതി നല്‍കിയത്.\n25 ലക്ഷം രൂപയ്ക്ക് കരാര് ഉറപ്പിക്കുന്നതും കെ.എം.ഷാജിയെ തിരിച്ചറിയാനായി സ്‌കൈപ്പിലൂടെ സംവിധാനം ഒരുക്കാമെന്നും കൃത്യം നടത്തിയശേഷം അന്നുതന്നെ തിരിച്ച മുംബൈയിലേക്ക് പോകണമെന്ന് ആവശ്യപ്പെടുന്നതും വോയ്‌സ്‌ക്ലിപ്പുകളില് വ്യക്തമാണെന്നും എം.എല്.എ പറഞ്ഞു.\nപ്രമുഖ പ്രാദേശിക നേതാവിന്റെ മൊബൈല് ഫോണ് സംഭാഷണത്തില് നിന്നാണ് വിവരം ചോര്‍ന്നത്. എന്നാല് തനിക്ക് വിവരം കൈമാറിയ വ്യക്തിയെ കുറിച്ച് വിവരങ്ങള് പുറത്തുവിടാന് എം.എല്.എ.തയ്യാറായില്ല.’കേരളത്തിലെ ഒരു പൊതുപ്രവര്‍ത്തകനെതിരേയും സ്വീകരിക്കാന് പാടില്ലാത്ത ചില സമീപനങ്ങളാണ് ഉണ്ടായിരിക്കുന്നത്. കണ്ണൂരിലെ ഒരു പാര്‍ട്ടിഗ്രാമത്തിലെ അറിയപ്പെടുന്ന ഗുണ്ടാസംഘത്തിലെ വ്യക്തി ബോംബെയിലെ ഒരു ഗ്രൂപ്പുമായി നടത്തുന്ന സംഭാഷണത്തിന്റെ ഒരു മൂന്ന് വോയ്‌സ് ക്ലിപ്പുകളാണ് ലഭിച്ചത്. പരാതി മുഖ്യമന്ത്രിക്കും സ്പീക്കര്‍ക്കും ഡി.ജി.പി.ക്കും നല്‍കിയിട്ടുണ്ട്.’ കെ.എം.ഷാജി പറഞ്ഞു.\nk m shaji KANNUR CPM\nലഡാക്കില് അതിര്‍ത്തി കടന്ന ചൈനീസ് സൈനികന് ഇന്ത്യന് പട്ടാളത്തിന്റെ പിടിയില്\nകോവിഡ് ബാധിച്ച പിതാവിന് ഭക്ഷണവുമായി മകന് നിത്യവും ആശുപത്രിയില് ; മരിച്ചത് അറിയിച്ചില്ല ; അജ്ഞാത മൃതദേഹമായി അഞ്ചുദിവസം\nആര്‍എസ്എസ് കടന്നുകയറ്റം,ആഭ്യന്തരം മോശം; സിപിഐഎം പത്തനംതിട്ട ജില്ലാ സമ്മേളനത്തില് വിമര്‍ശനം\n‘സുപ്രീംകോടതി വിധി സര്‍ക്കാര് അട്ടിമറിക്കുന്നു’; സര്‍ക്കാരിനെതിരെ ഓര്‍ത്തഡോക്‌സ് സഭാധ്യക്ഷന്\nഫേസ്ബുക്ക് സവാളയെ ബ്ലോക്കി, കാരണം ഭയങ്കര ‘സെക്‌സി’യാണത്രേ


XUV500 പെട്രോളിനെ ആര്‍ക്കും വേണ്ട, ആറു മാസം കൊണ്ടു മഹീന്ദ്ര വിറ്റത് 45 എണ്ണം - Malayalam DriveSpark\nXUV500 പെട്രോളിനെ ആര്‍ക്കും വേണ്ട, ആറു മാസം കൊണ്ടു മഹീന്ദ്ര വിറ്റത് 45 എണ്ണം — കാരണമിതാണ്\nPublished: Saturday, June 2, 2018, 18:54 [IST]\nആര്‍ക്കും XUV500 പെട്രോളിനെ വേണ്ട. എല്ലാവര്‍ക്കും താത്പര്യം മഹീന്ദ്ര എസ്‌യുവിയുടെ ഡീസല് പതിപ്പിനോട്. പറയുന്നത് മറ്റാരുമല്ല, മഹീന്ദ്ര തലവന് പവന് ഗോയങ്കെ. മഹീന്ദ്ര XUV500 പെട്രോള് വിപണിയില് വന്നത് കഴിഞ്ഞ വര്‍ഷം ഡിസംബറില്. അന്നു മുതല് ഇന്നുവരെ ആകെ വിറ്റുപോയത് 45 എണ്ണം മാത്രം. XUV500 പെട്രോളിന്റെ ദാരുണ വില്‍പന പവന് ഗോയങ്കെ വെളിപ്പെടുത്തി.\nഅതേസമയം ഇക്കാലയളവില് പതിനായിരത്തിലേറെ XUV500 ഡീസല് പതിപ്പുകള് വിപണിയില് വിറ്റുപോയെന്നും പവന് ഗോയങ്കെ ചൂണ്ടിക്കാട്ടി.\nXUV500 പെട്രോളിന്റെ ഒരുക്കം 2.2 ലിറ്റര് എംഹൊക്ക് ടര്‍ബ്ബോചാര്‍ജ്ഡ് പെട്രോള് എഞ്ചിനില്. 140 bhp കരുത്തും 320 Nm torque ഉം എഞ്ചിന് പരമാവധി സൃഷ്ടിക്കും. പറഞ്ഞു വരുമ്പോള് പുതിയ XUV500 പെട്രോള് പതിപ്പിന്റെ കരുത്തുത്പാദനം മുന്‍തലമുറ XUV500 ഡീസലിന് സമാനം.\nആറു സ്പീഡാണ് ടോര്‍ഖ് കണ്‍വേര്‍ട്ടര് ഗിയര്‍ബോക്‌സ്. XUV500 പെട്രോളിനെ മഹീന്ദ്ര നല്‍കുന്നതാകട്ടെ കേവലം G വകഭേദത്തിലും. 15.5 ലക്ഷം രൂപയാണ് മോഡലിന്റെ വില. XUV500 ഫെയ്‌സ്‌ലിഫ്റ്റിലും പെട്രോള് പതിപ്പിനെ മഹീന്ദ്ര കാഴ്ചവെക്കുന്നുണ്ട്. മഹീന്ദ്ര XUV500 പെട്രോളിന്റെ ഏകദേശ ചിത്രമാണിത്.\nXUV500 പെട്രോളിന് പ്രചാരം കുറയാന് കാരണങ്ങള് പലതുണ്ട്. ഏറ്റവും മുഖ്യം മൈലജ് തന്നെ. പത്തിന് താഴെയാണ് XUV500 പെട്രോള് നല്‍കുന്ന മൈലേജ്. ഇക്കാരണത്താല് XUV500 പോലുള്ള വലിയ എസ്‌യുവികളുടെ പെട്രോള് പതിപ്പിനെ തുടക്കക്കാര്‍ക്ക് ദഹിക്കില്ല.\nഅടിക്കടി ഉയരുന്ന ഇന്ധനവിലയും ഉപഭോക്താക്കളുടെ തീരുമാനത്തെ സ്വാധീനിക്കുന്നു. ടോര്‍ഖ് കണ്‍വേര്‍ട്ടര് ഓട്ടോമാറ്റിക് ഗിയര്‍ബോക്‌സാണ് എസ്‌യുവിയുടെ മൈലേജും പ്രചാരവും കുറയ്ക്കാനുള്ള മറ്റൊരു കാര്യം.\nഓട്ടോമാറ്റിക് കാറുകളുടെ പഴയ മുഖമാണ് ടോര്‍ഖ് കണ്‍വേര്‍ട്ടര്. ട്രാന്‍സ്മിഷന് അടിസ്ഥാനമാകട്ടെ ടര്‍ബൈനും ഇമ്പെല്ലറും ഉള്‍പ്പെടുന്ന പ്ലാനട്ടറി ഗിയര് സംവിധാനവും. ഗിയര് നഷ്ടപ്പെടുക, ഇന്ധനക്ഷമത കുറയുക പോലുള്ള കാര്യങ്ങള്‍ക്ക് ടോര്‍ഖ് കണ്‍വേര്‍ട്ടര് ഏറെ കുപ്രസിദ്ധമാണ്.\nഇതിനു പുറമെ XUV500 ഡീസല് പതിപ്പിന്റെ കരുത്തുത്പാദനം കമ്പനി കൂട്ടിയതും പെട്രോള് പതിപ്പിന് തിരിച്ചടിയായി. 2.2 ലിറ്റര് എംഹൊക്ക് ടര്‍ബ്ബോചാര്‍ജ്ഡ് ഡീസല് എഞ്ചിന് 155 bhp കരുത്തും 360 Nm torque ഉം പരമാവധി സൃഷ്ടിക്കാന് കെല്‍പ്പുണ്ട്.\nഅതുകൊണ്ടു കൂടുതല് കരുത്തുള്ള XUV500 ഡീസലിലേക്ക് ഭൂരിപക്ഷം ഉപഭോക്താക്കളും തിരിയുന്നു. കഴിഞ്ഞ ആറു മാസത്തിനിടെ 10,198 XUV500 ഡീസല് പതിപ്പുകളെയാണ് മഹീന്ദ്ര വിറ്റത്. XUV500 പെട്രോള് പതിപ്പ് വിറ്റുപോയത് 45 എണ്ണവും.\nഎന്തായാലും വില്‍പന കുറവാണെങ്കിലും XUV500 പെട്രോളിനെ നിര്‍ത്താന് കമ്പനിക്ക് ഉദ്ദേശമില്ല. ഗള്‍ഫ് രാജ്യങ്ങളില് XUV500 പെട്രോളിന് ആവശ്യക്കാരേറയുണ്ട്.\nMahindra XUV500 Petrol Off To A Slow Start In India. Read in Malayalam.\nStory first published: Saturday, June 2, 2018, 18:54 [IST]


ആരാണ് ദവീന്ദര് സിംഗിന്റെ ഗോഡ്ഫാദര്, നെഹ്‌റു?\n16 Jan 2020 3:00 PM GMT\nറിപ്പോര്‍ട്ടുകളില്‍നിന്നും മനസ്സിലാകുന്ന ചില കാര്യങ്ങള്.\nഒന്ന്: ജമ്മു കശ്മീരിലെ ഡി വൈ എസ് പി ആയ ദവീന്ദര് സിങ് മൂന്നുകൊല്ലം മുന്‍പ് ആണ് വീട് പണി തുടങ്ങുന്നത്. വീടല്ല, കൊട്ടാരം. അതുയരുന്നത് ശ്രീനഗര് കന്റോണ്മെന്റ് ബോര്‍ഡിന് കീഴിലുള്ള ഇന്ദിരാ നഗറിലാണ്. അയാളുടെ വീടിന്റെ മതിലിനപ്പുറമാണ് ഇന്ത്യന് ആര്‍മിയുടെ ശ്രീനഗര് ആസ്‌ഥാനമായുള്ള പതിനഞ്ചാം കോറിന്റെ ഹെഡ് ക്വര്‍ട്ടേഴ്‌സ്. കാശ്മീര് താഴ്വരയിലെ സൈനിക വിന്യാസത്തിന്റെയും നടപടികളുടെയും ഭീകരവിരുദ്ധപ്രവര്‍ത്തനത്തിന്റെയും മുഴുവന് ചുമതലയുള്ള തന്ത്രപ്രധാനമായ സൈനിക യൂണിറ്റാണ് പതിനഞ്ചാം കോര്. അതിന്റെ തലസ്‌ഥാനത്തിന്റെ അടുത്തുകൂടെ ഒരു ഈച്ചയ്ക്കു പോകണമെങ്കില് ആയിരം അനുവാദം വേണ്ടിവരും. അവിടെയാണ് തീവ്രവാദികളുമായി ബന്ധമുണ്ടെന്നും അഴിമതിക്കാരാനാണെന്നും ആരോപണം നേരിട്ട ഒരുദ്യോഗസ്‌ഥന് വീടുപണിയുന്നത്.\nഎങ്ങിനെയാണ് അയാള്‍ക്ക് അതിനു കഴിഞ്ഞത്? ആരാണ് അയാളുടെ ഗോഡ്ഫാദര്, നെഹ്‌റു?\nആരാണ് ഇതിനു ഉത്തരം പറയേണ്ടത്, നെഹ്‌റു?\nമൂന്ന്: ഇയാള്‍ക്ക് ജമ്മു കശ്മീര് സര്‍ക്കാര് കൊടുത്ത പോലീസ് മെഡലില് തങ്ങള്‍ക്കു പങ്കില്ല എന്നാണ് ബി ജെ പി മിത്രോം പറയുന്നത്. ഇരുപത്തഞ്ചുകൊല്ലമായി സര്‍വീസിലുള്ള ഇയാള്‍ക്ക് ഈ മെഡല് കിട്ടുന്നത് 2018 ഓഗസ്റ്റ് 15-നാണ്. സംഭവങ്ങളുടെ ടൈം ലൈന് പരിശോധിച്ചാല് ആ വര്‍ഷം ജൂണില് പി ഡി പി-ബി ജെ പി സര്‍ക്കാരില്‍നിന്നു ബി ജെ പി പിന്മാറുകയും മുഖ്യമന്ത്രി മഹ്ബൂബ മുഫ്ത്തി രാജിവയ്ക്കുകയും ചെയ്തു; സംസ്‌ഥാനത്തു ഗവര്‍ണ്ണര് ഭരണം ഏര്‍പ്പെടുത്തി. എന്നുവച്ചാല് കേന്ദ്രഭരണം നിലവിലിരിക്കുമ്ബോഴാണ് അയാള്‍ക്ക് അവാര്‍ഡ് കിട്ടിയത്.\nആരുടെ ശുപാര്‍ശ യിലാണ് സംശയനിഴലിലുള്ള ഉദ്യോഗസ്‌ഥന് അവാര്‍ഡ് കിട്ടിയത്, നെഹ്രുവിന്റെ?\nമിത്രങ്ങളുടെ വിശദീകരണപ്രകാരം എല്ലാ രംഗത്തും ചില കറുത്ത ആടുകള് ഉണ്ട്; ഇയാള് അത്തരത്തിലൊരെണ്ണം; പണം വാങ്ങി ഭീകരന്മാര്‍ക്ക് ഒത്താശ ചെയ്യുന്നു.\nശാഖയില് അതുമതി; ചോദ്യങ്ങള് നില്‍ക്കും. പക്ഷെ പ്രശ്നം എന്താണെന്നുവച്ചാല് പന്ത്രണ്ടു ലക്ഷം രൂപയോ മറ്റോ വാങ്ങിയാണ് തലയ്ക്കു ഇരുപതുലക്ഷം വിലയുള്ള തീവ്രവാദിയെ അയാള് കടത്താന് കൂട്ടുനിന്നത്! ഇത് വിശ്വസിക്കാന് സാമാന്യ ബുദ്ധിയുള്ളവര്‍ക്ക് കഴിയില്ല. അതുകൊണ്ടാണ് ചോദ്യങ്ങള് വരുന്നത്.\nആരാണ് അയാളുടെ ഗോഡ്ഫാദര്?\nആരാണ് അയാളുടെ ഹാന്‍ഡ്‌ലര്?\nഎന്തായിരുന്നു അയാളുടെ ദല്‍ഹി മിഷന്?\nആര്‍ക്കും ഉത്തരം പറയാം.\nആരെങ്കിലും പറയണം, പക്ഷെ.


21-ാം നൂറ്റാണ്ടിലും സ്ത്രീ പ്രാതിനിധ്യത്തെക്കുറിച്ച് സംസാരിക്കേണ്ടി വരുന്നതിൽ ദുഃഖം: നന്ദിത ദാസ്\n1.2k Views by Blive News February 26, 2019, 1:12 pm inEntertainment, TOP READS\nകൊച്ചി: സിനിമ-നാടക രംഗത്തെ പ്രമുഖര് കൊച്ചി-മുസിരിസ് ബിനാലെ പ്രദര്‍ശനങ്ങള് സന്ദര്‍ശിച്ചു. വ്യത്യസ്തമായ മാര്‍ഗങ്ങളിലൂടെ ശക്തമായ പ്രമേയങ്ങളാണ് ബിനാലെ നാലാം ലക്കം മുന്നോട്ടു വയ്ക്കുന്നതെന്ന് മുതിര്‍ന്ന നാടക പ്രവര്‍ത്തകരായ അമല് അല്ലാനയും ഭര്‍ത്താവ് നിസാര് അല്ലാനയും പറഞ്ഞു.\nദേശീയ ചലച്ചിത്ര പുരസ്ക്കാര ജേതാക്കളായ നന്ദിത ദാസ്, ഗീതു മോഹന്‍ദാസ്, ചലച്ചിത്രതാരം കുണാല് റോയ് കപൂര് തുടങ്ങിയവരും ബിനാലെ കാണാനെത്തി.\nപ്രശസ്ത നാടക പ്രവര്‍ത്തക ദമ്പതികളായ അമല് അല്ലാന, നിസാര് അല്ലാന എന്നിവര് കൊച്ചി-മുസിരിസ് ബിനാലെ പ്രധാനവേദിയിൽ.\nവര്‍ത്തമാനകാലമാണ് ബിനാലെ പ്രതിനിധീകരിക്കുന്നതെന്ന് അല്ലാന ദമ്പതികള് പറഞ്ഞു. പേടിപ്പെടുത്തുന്ന എന്നാല് ചില സമയങ്ങളില് പ്രതീക്ഷയുടെ നാളം തെളിയിക്കുന്നതാണ് ഈ കാലം. അതിനെ മനോഹരമായി ബിനാലെ അവതരിപ്പിച്ചിരിക്കുന്നു.\nശുഭപ്രതീക്ഷാദായകങ്ങളായ കഥകളും ബിനാലെയിലുണ്ടെന്ന് അമല് അല്ലാന പറഞ്ഞു. വിക്കി റോയിയുടെ സൃഷ്ടിയും കഥയും പ്രചോദനദായകങ്ങളാണെന്നും കേന്ദ്ര സംഗീത നാടക അക്കാദമി പുരസ്ക്കാര ജേതാവ് കൂടിയായ അവര് പറഞ്ഞു.\nജീവിതത്തിന്‍റെ ആഘോഷമാണ് കലയെന്ന് നിസാര് അല്ലാന ചൂണ്ടിക്കാട്ടി. ഒരു കുട്ടിയുടെ നിഷ്ക്കളങ്കതയോടെ ഇതിനെ കാണാന് സാധിക്കുമെന്നും അദ്ദേഹം പറഞ്ഞു.\nസഞ്ചരിക്കുന്ന പ്രദര്‍ശനമായിരുന്നെങ്കില് ബിനാലെയെന്ന് ആശിക്കുകയാണ് പ്രശസ്ത നടി നന്ദിത ദാസ്. രാജ്യത്തിന്‍റെ മറ്റ് ഭാഗങ്ങളിലേക്കും ബിനാലെ പ്രദര്‍ശനങ്ങള് എത്തണമെന്നും അവര് പറഞ്ഞു. നടിയും ചലച്ചിത്ര പ്രവര്‍ത്തകയുമായ ഗീതു മോഹന്‍ദാസുമൊത്താണ് അവര് ബിനാലെ കാണാനെത്തിയത്. 21-ാം നൂറ്റാണ്ടിലും സ്ത്രീപ്രാതിനിധ്യത്തെക്കുറിച്ച് സംസാരിക്കേണ്ടി വരുന്നതിലെ ദു:ഖം അവര് പങ്കുവച്ചു.\nഗീതു മോഹന്‍ദാസും നന്ദിത ദാസും ബോസ് കൃഷ്ണമാചാരിക്കൊപ്പം\nവനിത സംവിധായികയെന്ന് തന്നെ ആരും വിളിക്കരുതെന്ന് അവര് പറഞ്ഞു. ചലച്ചിത്ര പ്രവര്‍ത്തക മാത്രമാണ് താന്. ആണോ പെണ്ണോ എന്നത് കാര്യമല്ലെന്നും അവര് പറഞ്ഞു. മികച്ച പ്രദര്‍ശനം ഒരുക്കിയതിന് ബിനാലെ നാലാം ലക്കത്തിന്‍റെ ക്യൂറേറ്റര് അനിത ദുബെ പ്രശംസയര്‍ഹിക്കുന്നുവെന്നും അവര് പറഞ്ഞു.\nസിനിമയും കലയും ലിംഗവ്യത്യാസമില്ലാത്ത മേഖലകളാണെന്ന് ഗീതു മോഹന്‍ദാസ് പറഞ്ഞു. നിങ്ങള് കലാകാരനെയേ കാണുന്നുള്ളൂ, അല്ലാതെ ആണോ പെണ്ണോ എന്നതല്ല, ഗീതു പറഞ്ഞു.\nകാഴ്ചയില് പ്രമേയങ്ങള് വ്യത്യസ്തങ്ങളാണെങ്കിലും ഇവയ്ക്കെല്ലാം ഏകീകൃതമായ സ്വഭാവമുണ്ടെന്ന് കുണാല് കപൂര് പറഞ്ഞു. ഒരു പ്രമേയത്തിനനുസരിച്ച് കലാകാരന്മാരെ കൂട്ടിയിണക്കുന്നത് അത്ഭുതകരമാണെന്നും അദ്ദേഹം പറഞ്ഞു.\nPrevious article മറൈന് അംബുലന്‍സുകളുടെ നിര്‍മ്മാണം ആരംഭിച്ചു\nNext article ആരോഗ്യ മേഖലയിലെ പുരോഗതി നിലനിര്‍ത്തണം: ഡോ ബി ഇക്ബാല്\nby Blive News September 19, 2019, 11:38 am\nby Blive News September 17, 2019, 11:54 am\nമറൈന് അംബുലന്‍സുകളുടെ നിര്‍മ്മാണം ആരംഭിച്ചു\nആരോഗ്യ മേഖലയിലെ പുരോഗതി നിലനിര്‍ത്തണം: ഡോ ബി ഇക്ബാല്


കുട്ടികൾക്ക് പ്ലാസ്റ്റിക് കുപ്പിയില് വെള്ളം നല്കുന്ന അമ്മമാരോട് ഡോക്ടര്‍ക്കു പറയാനുള്ളത് ഇതാണ്; അറിഞ്ഞിരിക്കണം ഇതെല്ലം ദാ..നോക്കാം|\nBy Movie Seeks on July 9, 2018 Health & Beauty, Life and Style\nസ്കൂളില് പോവുന്ന കുട്ടികള്‍ക്ക് പ്ലാസ്റ്റിക് കുപ്പിയില് വെള്ളം നല്കുന്ന അമ്മമാരോട് ഡോക്ടര് പറയുന്നത് ശ്രദ്ധിക്കുക മൃദുവായ, എളുപ്പത്തിൽ രൂപപ്പെടുത്താനാകുന്ന” എന്നർത്ഥം വരുന്ന പ്ലാസ്റ്റിക് എന്ന പദം. ഈ സ്വഭാവ വിശേഷതയുളള പ്രത്യേക പദാർത്ഥ വർഗ്ഗത്തേയും സൂചിപ്പിക്കുന്നു. കല്ല്, മണ്ണ്,മരം,ലോഹം എന്നീ പ്രകൃതിദത്തമായ നിർമ്മാണ പദാർത്ഥങ്ങളുടെ പട്ടികയിൽ മനുഷ്യൻ കൂട്ടിച്ചേർത്ത ഇനമാണ് പ്ലാസ്റ്റിക്. നിത്യജീവിതത്തിന് ഉപയുക്തമായ നിരവധി വസ്തുക്കൾ നിർമ്മിക്കുന്നതിനുപയോഗിക്കുന്ന പ്ലാസ്റ്റിക്, പൊതുവായി പ്രകൃതിയുടെ ജൈവരാസ പ്രക്രിയക്ക് വിധേയമാകുന്നില്ല. ഈ കാരണത്താൽ പരിസരമലിനീകരണത്തിന് ഹേതുവാകുന്നു ഈ ഡോക്ടര് പറയുനത് കേള്‍ക്കുക ഞെട്ടും ഉറപാനു.\nPrevious Articleമോശം മെസേജുകള്; എത്ര ആട്ടി ഓടിച്ചാലും പിന്നേം തോണ്ടാന് വരും; ആയാൾ തന്നെ ലിംവിഗ് ടുഗതര് ആക്കി ; ഗതികേടുകൊണ്ട് കരഞ്ഞു കൊണ്ടാണ് മിക്ക ദിവസവും അഭിനയിച്ചതെന്ന് നിഷ; ഉപ്പും മുളകും സംവിധായകൻ കാണിച്ചു കൂട്ടുന്നത് ഇങ്ങനെ ; പുതിയ വിവാദം ഇതാണ്\nNext Article വീണ്ടും ‘അമ്മ’ എക്‌സിക്യൂട്ടീവ് യോഗം കൊച്ചിയില്; യോഗ തീരുമാനങ്ങള് അറിയിക്കാന് 12 മണിക്ക് മോഹന്‍ലാലിന്റെ വാര്‍ത്താസമ്മേളനം ; വിവാദങ്ങൾക്കുള്ള മറുപടിയുമായി എത്തുന്നു..!


കണ്ണൂരിൽ പൊള്ളലേറ്റ കമിതാക്കൾ മരിച്ചു – Malayorashabdam\nSaturday, 27 February 2021 12:13:21 AM\nപയ്യന്നൂര്: പയ്യന്നൂരില് വാടക ക്വാട്ടേഴ്‌സില് പൊള്ളലേറ്റ നിലയിൽ കണ്ടെത്തിയ കമിതാക്കൾ മരിച്ചു. പയ്യന്നൂര് പഴയ ബസ് സ്റ്റാൻഡിന് സമീപം വാടകയ്ക്ക് താമസിക്കുന്ന ചിറ്റാരിക്കല് എളേരിത്തട്ടിലെ വി.കെ. ശിവപ്രസാദ് (28), പയ്യന്നൂര് കോളജിലെ ഹിന്ദി ബിരുദ വിദ്യാര്‍ഥിനി ഏഴിലോട് പുറച്ചേരിയിലെ എം. ആര്യ (21) എന്നിവരാണ് കണ്ണൂർ ഗവ. മെഡിക്കൽ കോളജ് ആശുപത്രിയിൽ മരിച്ചത്.\nഇരുവരുംആത്മഹത്യക്ക് ശ്രമിച്ചതാണെന്ന് സംശയിക്കുന്നു. സാരമായി പൊള്ളലേറ്റ ഇരുവരും കണ്ണൂര് ഗവ. മെഡിക്കല് കോളജാശുപത്രിയില് അത്യാഹിത വിഭാഗത്തില് ചികിത്സയിലായിരുന്നു.\nവെള്ളിയാഴ്ച വൈകീട്ട് നാലോടെയാണ് സംഭവം. പയ്യന്നൂരിലെ സ്ഥാപനത്തിലെ ജീവനക്കാരനായിരുന്ന യുവാവ് കഴിഞ്ഞ ദിവസങ്ങളില് ജോലിക്ക് പോകാതെ അവധിയിലായിരുന്നു. വെള്ളിയാഴ്ച ഹിന്ദി പരീക്ഷയ്ക്കിടയില് ശനിയാഴ്ച മൂന്നരയോടെയാണ് യുവതി വാടക വീട്ടിലെത്തിയത്. മറ്റൊരു യുവാവുമായുള്ള യുവതിയുടെ വിവാഹം ഉറപ്പിച്ചതായി പറയുന്നു. ആശുപത്രിയിലെത്തി ഇരുവരുടേയും മൊഴി രേഖപ്പെടുത്താന് പൊലീസ് ശ്രമിച്ചുവെങ്കിലും അത്യാസന്ന നിലയിലായതിനാൽ സാധിച്ചിരുന്നില്ല


ശരീരം പാകം ചെയ്യുന്ന...\n1 May 2017 2:49 PM GMT\nശരീരം എന്നത് പ്രകൃതിദത്തമാണെന്നും അവയില് കൂട്ടിച്ചേര്‍പ്പോ മാറ്റിമറിക്കലോ ഒന്നും സാധ്യമല്ലെന്നുള്ള ബോധ്യങ്ങളാണ് ഇന്നേറെ തിരുത്തപ്പെട്ടുകൊണ്ടിരിക്കുന്നത്. സദാചാരത്തെയോ വസ്ത്രങ്ങളെയോ സംസ്കാരത്തെയോ കുറിച്ചുള്ള ചിന്തകളും മറ്റും ശരീരത്തിന്റ പ്രകൃതിദത്തതയും ജൈവികതയുമാണ് ഏറ്റവുമധികം ചോദ്യം ചെയ്യുന്നതെന്നു കാണാം. മറുഭാഗത്ത് ഊട്ടിയുറപ്പിക്കുന്നതും ശരീരം പാവനമാണെന്നും ദൈവികമാണെന്നുമാണ്. സ്ത്രീശരീരത്തിന്റെ കാര്യത്തിലാണ് ഇത്തരം ഉറപ്പിക്കലുകളുടെയും ജൈവികതയുടെയും ശക്തി ഏറുന്നതും. ഇവിടെയാണ് നമ്മുടെ സമൂഹം ശരീരത്തെ നിര്‍മിക്കുന്ന പാചകവിധികളെ വീണ്ടും വീണ്ടും വായിക്കേണ്ടത്. പലതരത്തിലുള്ള അധികാരഘടനകളിലൂടെ സൂക്ഷ്മരൂപത്തില് നെയ്തെടുക്കപ്പെടുന്ന ആണ്- പെണ് ശരീരത്തെക്കുറിച്ച് സന്ദേഹങ്ങളുന്നയിക്കേണ്ടതും ജനാധിപത്യപരമായി ശരീരങ്ങളെ വിന്യസിക്കേണ്ടുന്ന രാഷ്ട്രീയത്തെക്കുറിച്ച് സംസാരിക്കേണ്ടതും ഉണ്ട്.\nജിംനേഷ്യം എന്ന അടുക്കള\nശരീരത്തിന്റെ നിര്‍മാണവും പൊളിക്കലുമൊക്കെ വിവരിക്കുന്ന ഒരു കാഴ്ചയാണ് വിക്രമിന്റെ ഐ എന്ന തമിഴ് സിനിമ (സംവിധാനം- ശങ്കര്, 2014). വിഭിന്നമായ നാലു ഘട്ടത്തിലൂടെ ഒരു പുരുഷ ശരീരം കടന്നുപോകുന്നതാണ് കഥ. ലിംഗേശന് എന്ന യുവാവിന്റെ മോഹം അവന്റെ ശരീരത്തെ കരുത്തുറ്റതാക്കി മിസ്റ്റര് ഇന്ത്യ പട്ടം വാങ്ങണം എന്നതായിരുന്നു. അതിനായി അവന് ജിമ്മില് കഠിനമായി അധ്വാനിക്കുകയാണ്. ഇക്കാര്യത്തില് അവന് എതിരാളികളുമുണ്ട്. അവനേതായാലും മിസ്റ്റര് തമിഴ്നാട് ജയിക്കുന്നു. ഈ സമയത്താണ് ദിയ എന്ന മോ‍ഡലിംഗ് താരവുമായി ലിംഗേശന് പരിചയപ്പെടുന്നത്. ആ പരിചയം വളരുന്നു. പുതിയ ഒരു പരസ്യത്തില് ലിംഗേശനെ ഉള്‍പ്പെടുത്താന് തീരുമാനിക്കുകയും ചെയ്തു. ദിയയുടെ മേക്കപ്പ് ചെയ്യുന്ന ആള് ലിംഗേശന്റെ സൗന്ദര്യം ആകെ മാറ്റിമറിച്ചു. ആരും കൊതിക്കുന്ന പുരു‍ഷ സൗന്ദര്യമാക്കി അവര് ലിംഗേശനെ മാറ്റി. പരസ്യത്തിനായി ഇരുവരും ചൈനയിലേക്കു പോവുകയും പരസ്യം ഹിറ്റാകുകയും ചെയ്തു. അവര്‍ക്കിടയില് പ്രണയം രൂപപ്പെടുകയും ചെയ്യുന്നു.\nലീ വ്യവസായിയായ ഇന്ദ്രകുമാറിന്റെ കമ്പനിയുടെ കോളയില് വിഷമുള്ളതായി പറഞ്ഞതോടെ ആകെ പ്രശ്നമായി. ഇതിനിടെ ലീയും ദിയയും തമ്മിലുള്ള വിവാഹം നിശ്ചയിക്കുന്നു. ഒരു രാത്രി യാത്രക്കിടയില് ലീയെ ചിലര് തട്ടിക്കൊണ്ടുപോകുന്നു. ഏതാനും ദിവസങ്ങള്‍ക്കുള്ളില് ലീയുടെ ദേഹത്ത് പലതരം മാറ്റങ്ങള് പ്രത്യക്ഷപ്പെടുന്നു. തലമുടിയും പല്ലും കൊഴിയുന്നു. ചെറുതും വലുതുമായ കുരുക്കള് പ്രത്യക്ഷപ്പെടുന്നു. ലീ ഡോക്ടറെ കാണുന്നു. വിശദമായ പരിശോധനകള്‍ക്കു ശേഷം അത് ജനിതക മാറ്റമാണെന്ന് ഡോക്ടര് വിധിക്കുന്നു. അതോടെ മാനസികമായി തകര്‍ന്ന ലീ പ്രത്യക്ഷമായ ജീവിതം കുറയ്ക്കുകയും ഏകാന്തയിലേക്ക് വലിയുകയും ചെയ്തു.\nഇതിനിടെ തന്റെ മരണം കപടമായി നടത്തി ദിയയുമായുള്ള വിവാഹം വേണ്ടെന്നുവച്ചു. പക്ഷേ യാദൃച്ഛികമായി ലീയെ മറ്റൊരു ഡോക്ടര് പരിശോധിക്കുകയും ലീയുടെ ശരീരത്തിലെ മാറ്റങ്ങള് ഐ എന്ന വൈറസിന്റെ ഫലമാണെന്നു പറയുകയും ചെയ്തതോടെ ലീ തന്റെ ജീവിതത്തെ പ്രതികാരത്തിലേക്കു വഴിതിരിക്കുന്നു. ലീയെ ഇല്ലാതാക്കാനായി എതിരാളികള് ചെയ്തതാണ് ഇതെന്ന് പറയുന്നതോടെ ഓരോരുത്തരോടും ലീ പ്രതികാരം ചെയ്യാന് തുടങ്ങുന്നു. പ്രതികാരാനന്തരം അവന് ദിയയോട് സത്യങ്ങള് പറയുകയും ദിയ അവനെ തന്റെ ജീവിതത്തിലേക്ക് ക്ഷണിക്കുകയും ചെയ്യുന്നു. രൂപഭേദം വന്ന ലീയുടെ ശരീരം പലതരം പരിശീലനത്തിലൂടെ വീണ്ടും പഴയ അവസ്ഥയിലേക്ക് മാറ്റുന്നതോടെയാണ് സിനിമ അവസാനിക്കുന്നത്.\nനാലുഘട്ടങ്ങളിലൂടെയാണ് ലീയുടെ ശരീരം കടന്നുപോകുന്നത്. ജിമ്മില് പരിശീലിച്ച് കരുത്തുറ്റ ശരീരം നിര്‍മിക്കുന്ന ബോഡി ബില്‍ഡറുടെ ശരീരം. പരസ്യമോഡലായ ലീയുടെ സൗന്ദര്യവത്ക്കരിച്ച ശരീരം. കുത്തിവയ്പിലൂടെ വിരൂപമായ ലീയുടെ ശരീരം. വിരൂപമായ ശരീരം രൂപം വീണ്ടെടുക്കുന്ന ഘട്ടം. ഈ നാലുഘട്ടവും എങ്ങനെയാണ് രൂപപ്പെടുന്നതെന്ന പ്രശ്നമാണ് ശ്രദ്ധിക്കേണ്ടത്. ബാഹ്യമായി നോക്കിയാല് ലീയുടെ ശരീരത്തിലെ മാറ്റങ്ങള് 'യാദൃച്ഛിക'മായി സംഭവിക്കുകയാണെന്നു കാണാം. ഇന്ത്യന് സമൂഹത്തിലെ പൊതു ആണ്‍ബോധം പോലെ ഭിന്നലൈംഗികതയിലൂന്നി വളരുന്ന കൗമാര- യൗവ്വനഘട്ടങ്ങളിലൂടെ കടന്നുപോകുന്നവന്. ശരീരത്തിന് മസിലും കരുത്തും വേണമെന്നും അതിലൂടെ മിസ്റ്റര് ഇന്ത്യാ പട്ടം നേടാമെന്നുമുള്ള ആഗ്രഹം യാദൃച്ഛികതയുടെ സൃഷ്ടിയല്ല. ഇന്ത്യന് സമൂഹത്തിലെ ആണത്ത സങ്കല്പങ്ങളുടെ സൃഷ്ടിയാണത്. ആണെന്ന് പറയുന്നത് കരുത്തുറ്റ ശരീരമാണെന്നും അക്രമോത്സുകതയാണതിന്റെ സ്വഭാവമെന്നും അതിനായി ശരീരത്തെ വ്യായാമങ്ങളിലൂടെ പാകപ്പെടുത്തേണ്ടതുണ്ടെന്നും ആണിനെ പഠിപ്പിക്കുന്ന ശരീരശാസ്ത്രത്തിന്റെ സൃഷ്ടി.\nആണത്തം അടിച്ചുതകര്‍ക്കലിന്റെയും കീഴടക്കലിന്റെയും ശരീര പ്രയോഗമാണെന്നു ധരിക്കുന്നിടത്താണ് ലിംഗേശന്മാരുടെ ശരീരം ഇത്തരത്തില് രൂപപ്പെടുന്നത്. ഭിന്നലൈംഗികതയുടെ പ്രത്യയശാസ്ത്ര പരിസരത്തിലാണതിന്റെ തച്ചുശാസ്ത്രം വളരുന്നത്. കരുത്തുറ്റ ശരീരത്തിനു ഭിന്നമായി പെണ്‍ശരീരം എതിര്‍സ്ഥാനത്തു വരുന്നു. ഇത്തരത്തിലുള്ള ദ്വന്ദത്തിലൂടെയാണ് ഐയിലെ ശരീരങ്ങള് സഞ്ചരിക്കുന്നത്. ഭിന്നലൈംഗികതയില് അടിസ്ഥാനപ്പെട്ട ആണത്തത്തിന്റെ ശരീരഭാഷയാണ് സിനിമയുടെ അടിസ്ഥാന പ്രവര്‍ത്തനം. ഇതിന്റെ അടിസ്ഥാനത്തില് ലീ നിര്‍മിച്ചെടുക്കുകയാണ് അദ്ദേഹത്തിന്റെ ശരീരത്തെ. സമൂഹത്തിലെ അധീശപരമായ വ്യവഹാരങ്ങളിലൂടെ നിര്‍മിക്കപ്പെടുന്നതാണ് ശരീരങ്ങള്. പുരുഷാധിപത്യം, കുടുംബം, ഭരണകൂടം, ആശുപത്രി, മാധ്യമങ്ങള്, കല തുടങ്ങിയവയെല്ലാം ഈ ശരീര നിര്‍മാണത്തില് പ്രത്യയശാസ്ത്രപരമായി പങ്കെടുക്കുന്നതു കാണാം. അതായത് പുരുഷ ശരീരം ഇത്തരത്തില് വളരുന്നതിന് എല്ലാ സഹായവും അവ ചെയ്യുന്നു.\nനായിക ദിയയുടെ ശരീരം ഇതിനുദാഹരണമാണ്. സ്ത്രീയായ, മോഡലായ ദിയ തന്റെ ശരീരത്തെ രൂപപ്പെടുത്തുന്നത് സമൂഹത്തിലെ നിലവിലുള്ള മോഡലിംഗ് സ്ത്രീയുടെ ശരീരഭാഷയിലൂന്നിയാണ്. മൃദുലത, വെളുപ്പ്, സൗന്ദര്യം, ശാലീനത തുടങ്ങിയ സ്ത്രീ ഗുണങ്ങളിലൂന്നിയാണ് ദിയ തന്റെ ശരീരത്തെ സങ്കല്പിക്കുന്നത്. നിലവിലെ ആണ് ശരീരത്തിന്റെ വിപരീതം എന്ന നിലയിലാണതിന്റെ വളര്‍ച്ച. അബലയെന്നൊക്കെ വിളിക്കപ്പെടുന്ന സ്ത്രീ ശരീരത്തിനു ചേരുന്ന ദയ, ക്ഷമ തുടങ്ങിയ ഗുണങ്ങളിലൂന്നിയാണ് ആ ശരീരത്തെ വളര്‍ത്തുന്നത്. ദിയയുടെ ശരീരത്തിന് സിനിമയിലുടനീളം ഒരു ഭാവമേയുള്ളൂ. സ്ത്രീശരീരത്തിന്റെ 'പ്രകൃതിദത്തം' എന്നുപറയുന്ന അവസ്ഥയാണത്. എന്നാല് ലീയുടെ ശരീരം പല അവസ്ഥകളിലൂടെ, പരിണാമങ്ങളിലൂടെ കടന്നുപോകുന്നു. ഓരോ കാലത്തെയും വ്യത്യസ്ത വ്യവഹാരങ്ങളില് ലീയുടെ ശരീരം നിര്‍മിക്കപ്പെടുന്നതാണ് കാണുന്നത്. ശരീരത്തിന്റെ ജൈവികതയെന്തെന്നോ അതിന്റെ ഉള്ളിലെ ഘടകങ്ങളെന്തെന്നോ ഉള്ളതല്ല ശരീരത്തിന്റെ കാഴ്ചയെ സാധ്യമാകുന്നത്, മറിച്ച് ശരീരത്തെ അണിയിച്ചൊരുക്കുന്നവയാണ്. സാധാരണ കരുത്തിലൂന്നിയുള്ള സൗന്ദര്യം മാത്രമുണ്ടായിരുന്ന ശരീരമാണ് മോഡലായി അണിയിച്ചൊരുക്കുന്നതിലൂടെ മറ്റൊരു തരത്തില് തിളങ്ങുന്ന പുരുഷസൗന്ദര്യത്തിന്റെ രൂപമായി മാറുന്നത്.\nതന്റെ ശരീരത്തെ വിരൂപമാക്കിയ ശക്തികളെ തിരിച്ചറിയുന്നതോടെ പ്രതികാരത്തിനൊരുങ്ങുന്ന ലീ ചെയ്യുന്നതും അവരുടെ ശരീരത്തെ തന്നെ ചെയ്തപോലെ തകര്‍ക്കുക എന്നതാണ്. തന്റെ ശത്രുക്കളെ ഓരോരുത്തരെയായി അദ്ദേഹം കണ്ടത്തി അവരുടെ ശരീരത്തെ വിരൂപമാക്കുന്നു. മരുന്നു കുത്തിവച്ചും തീപ്പൊള്ളലേല്‍പ്പിച്ചും തേനീച്ചയെക്കൊണ്ട് ആക്രമിച്ചും നേരിട്ടാക്രമിച്ചും എല്ലാവരോടും ലീ പ്രതികാരം ചെയ്യുന്നു. ശരീരം എന്ന നിര്‍മിതിയെ അജൈവമായ പ്രക്രിയകളിലൂടെ നിര്‍മിച്ചുകൊണ്ടേയിരിക്കാം എന്ന പാഠമാണ് സിനിമ പറയുന്നത്. ജൈവികമായ ശരീരത്തിന്റെയും അതിന്മേല് കെട്ടപ്പെട്ട സവിശേഷ ഗുണങ്ങളുടെയും ആകെത്തുകയായ ശരീരം എന്ന സത്ത ഇവിടെ തകര്‍ക്കപ്പെടുകയും നിരന്തരം നിര്‍മിക്കുകയും അഴിക്കുകയും ചെയ്യാവുന്ന ഒന്നാണെന്നു കാണിച്ചുതരികയുമാണ് ഐ ചെയ്യുന്നത്. വിരൂപമാക്കപ്പെട്ട് വീണ്ടും ശുശ്രൂഷയിലൂടെ വീണ്ടെടുക്കപ്പെടുന്ന ലീയുടെ ശരീരം സിനിമ അവസാനിക്കുമ്പോള് പഴയ മസില് ശരീരംപോലെ നില്‍ക്കുന്നതാണ് കാണിക്കുന്നത്. പലതരം പ്രക്രിയകളിലൂടെ സംവിധാനം ചെയ്യപ്പെടുന്ന, ചിട്ടപ്പെടുന്ന ആണ്‍ശരീരത്തിന്റെ മൂര്‍ത്തീകരണ ചരിത്രത്തിലേക്ക് നമ്മുടെ ജൈവികശരീരമെന്ന തോന്നലിനെ എറിഞ്ഞുടയ്ക്കുന്നുണ്ട് സിനിമ.\nമേരി കോം- നിര്‍മിച്ചെടുത്ത പെണ്‍ശരീരം\nമേരികോം എന്ന ബോക്സിംഗ് താരത്തിന്റെ ജീവിതകഥയാണ് മേരികോം എന്ന സിനിമ (സംവിധാനം ഓമുഗ് കുമാര്, 2014). പ്രിയങ്ക ചോപ്ര മേരിയായി വരുന്ന, ഐ പോലെ നാടകീയ, സംഭവബഹുലമല്ലാത്ത, എന്നാല് വഴിത്തിരിവുകളും പോരാട്ടങ്ങളുമുള്ള ഒരു പെണ്‍ജീവിതത്തിന്റെ കഥ പറയുന്നു. മണിപ്പൂരിലെ സാധാരണ ഗ്രാമത്തില് ദാരിദ്ര്യം നിറഞ്ഞ വീട്ടിലാണ് മേരി ജനിച്ചത്. കുട്ടിക്കാലത്ത് ഏതോ കലാപത്തിനിടയില് നിന്നും അവള്‍ക്കു കിട്ടിയത് ഒരു ബോക്സിംഗ് ഗ്ലൗസാണ്. അതവളുടെ കൂട്ടുകാരിയായി മാറി. എന്നാലവളുടെ അച്ഛന് അതിന്റെ പേരില് അവളോടു കയര്‍ക്കുന്നു. അച്ഛന് കാണാതെ അവളത് സൂക്ഷിക്കുന്നു. കൗമാരത്തിലേക്കു വളരുമ്പോള് അവള് എന്തിനോടും പൊട്ടിത്തെറിക്കുന്ന സ്വഭാവത്തിനുടമയായി മാറുന്നു. അങ്ങനെയൊരിക്കല് ആണ്‍കുട്ടികളുമായി വഴക്കുണ്ടാക്കി അവളോടിക്കയറുന്നത് അവിടുത്തെ ബോക്സിംഗ് പരിശീലന കേന്ദ്രത്തിലാണ്. അവിടെവച്ച് അവള്‍ക്ക് കോച്ചില് നിന്ന് ബോക്സിംഗ് പരിശീലത്തിനുള്ള സമ്മതം കിട്ടുന്നു. പിന്നെ പരിശീലനമാണ്. അതിരാവിലെ വീട്ടില് നിന്നിറങ്ങി കഠിനമായ പരിശീനത്തിലൂടെ അവള് കടന്നുപോകുന്നു. അവളുടെ ശരീരം അങ്ങനെ സാദാ പെണ്‍ജീവിതത്തില് നിന്ന് കായികകരുത്തുള്ള, എന്തിനെയും നേരിടാന് കഴിയുന്ന ശരീരത്തിനുടമയായി മാറുന്നു. അങ്ങനെ മേരി ബോക്സിംഗ് രംഗത്ത് പതുക്കെ അറിയപ്പെടുന്നു. ഈ സമയത്താണ് അവളുടെ പേര് കോച്ച് മേരി കോം എന്നാക്കുന്നത്. അവള് സംസ്ഥാനതലത്തിലും ദേശീയതലത്തിലും ശ്രദ്ധിക്കപ്പെടുന്ന വിജയങ്ങള് നേടുകയും പിണക്കത്തിലായിരുന്ന അച്ഛന്റെ സ്നേഹം നേടിയെടുക്കുകയും ചെയ്തു. ഇതിനിടയില് പരിചയപ്പെട്ട ഓണ്‍ലര് എന്ന ഫുട്ബോള് കളിക്കാരനുമായി അവള് അടുക്കുകയും അവര് വിവാഹിതരാകുകയും ചെയ്തു. ഈ വിവാഹത്തെ അവളുടെ കോച്ച് ഏറെ എതിര്‍ത്തിരുന്നു.\nവിവാഹം കഴിഞ്ഞ് അധികം താമസിയാതെ ഗര്‍ഭിണിയാകുന്നതോടെയാണ് അവള് തന്റെ ജീവിതത്തെ തിരിച്ചറിയുന്നത്. ജനിക്കാന് പോകുന്ന കുട്ടികളെയോര്‍ത്ത് പരിശീലനവും മറ്റും മാറ്റിവച്ച് കഴിയേണ്ടുന്ന അവസരത്തിലാണ് അവള് തന്റെ ജീവിതത്തിലെ പ്രതിസന്ധിയെ മനസിലാക്കുന്നത്. താന് ഇത്രയുംകാലം പോരാടി നേടിയെടുത്ത മെഡലുകളും ട്രോഫികളും അവളുടെ കരിയറിനെക്കുറിച്ച് അവളെ ഓര്‍മപ്പെടുത്തി. താന് കരിയറിന്റെ മികച്ച വേളയില് വിവാഹം ചെയ്തതില് അവള്‍ക്കു വേദന തോന്നി. എന്നാല് ഓണ്‍ലര് അവളെ സാന്ത്വനിപ്പിച്ചു. പ്രസവച്ചതിനുശേഷം കരിയറിലേക്കു മടങ്ങുവാന് കഴിയുമെന്ന്. ഇതിനിടെ കിട്ടിയ പോലീസ് കോണ്‍സ്റ്റബിളിന്റെ ജോലി അവള് തന്റേടത്തോടെ നിരസിക്കുന്നുണ്ട്. ഇരട്ടക്കുട്ടികളെ പ്രസവിച്ചശേഷം അവള് പതുക്കെ തന്റെ കായികലോകത്തേക്കു തിരികെ പോകാന് ശ്രമിക്കുന്നതാണ് സിനിമയിലെ പ്രധാനപ്പെട്ട ഭാഗം. കുട്ടികളുടെ ഉത്തരവാദിത്തം ഭര്‍ത്താവേറ്റെടുത്തു. അതിരാവിലെ മുതലുള്ള കായികപരിശീലനം മുറയ്ക്കു തുടര്‍ന്നു. ആദ്യം വിസമ്മതിച്ച കോച്ച് അവളെ പിന്തുണച്ചു. ഒരുപാട് പ്രതിസന്ധികളിലൂടെ കടന്നുപോയി മത്സരവേദികളിലേക്ക് തിരിച്ചുകയറിയ മേരി അന്തര്‍ദേശീയ വുമണ് ബോക്സിംഗ് ചാമ്പ്യന്‍ഷിപ്പില് വിജയം നേടുന്നിടത്താണ് സിനിമ അവസാനിക്കുന്നത്.\nആക്ഷന് സിനിമകളിലെ സ്ത്രീ ശരീരം സര്‍ഗാത്മകമായ ഒരു രാഷ്ട്രീയമാണ് സന്നിവേശിക്കുന്നതെന്ന് ഇന്നേറെ ചര്‍ച്ചചെയ്യപ്പെടുന്നുണ്ട്. മേരിയുടെ ശരീരം സാധാരണ സിനിമകളിലെ സ്ത്രീശരീര രാഷ്ട്രീയമല്ല പങ്കുവയ്ക്കുന്നത്. കാഴ്ചയ്ക്കുള്ള ഒരു വിഭവമെന്ന നിലയിലുള്ള സ്ത്രീ ശരീരമെന്ന സങ്കല്പത്തെ മേരിയുടെ ശരീരം കൈയൊഴിയുന്നു. സ്വാതന്ത്ര്യത്തോടെ പെരുമാറുന്ന ശരീരമാണത്. ഇളകിയാടുകയും സംഘട്ടനം നടത്തുകയും നിര്‍ഭയമായി ജീവിക്കുകയും പിതാവിന്റെ അധികാരത്തെ മറികടന്ന് തീരുമാനമെടുക്കുകയും ചെയ്യുന്ന ശരീരമാണ് മേരിയുടേത്. സിനിമയിലുടനീളം മേരിയുടെ പെണ്‍ശരീരം കായികമായ പോരാട്ടത്തിലാണ്, മത്സരവേദികളിലാണ്. വീട്ടിലോ മറ്റോ അവളുടെ സാന്നിധ്യത്തെ അടയാളപ്പെടുത്തുന്നത് വളരെ കുറച്ചു സമയം മാത്രം. പ്രണയത്തിന്റെ ദൃശ്യങ്ങളില് അവളുടെ ശരീരം ഭാഗഭാക്കാകുന്നില്ല. മറിച്ചൊരു പുരുഷ ശരീരത്തിന്റെ സാന്നിധ്യമായാണവള് പെരുമാറുന്നത്. ബോക്സിംഗ് പരിശീലനത്തിലൂടെ കരുത്തുള്ള ശരീരമായി ജീവിതത്തെ നേരിടുന്ന പെണ്‍ശരീരത്തിന്റെ ആവിഷ്കാരമാണ് മേരിയുടെ ശരീരം നിര്‍വഹിക്കുന്നത്. ഒറ്റയ്ക്കു നില്‍ക്കുന്ന ശരീരം. സ്ത്രീസഹജമെന്നു പറയപ്പെടുന്ന നാണവും മറ്റും പ്രകടിപ്പിക്കാത്ത ശരീരം. പ്രസവത്തിനു ശേഷം തന്റെ കരിയറിലേക്കു കടന്നുവരാനായി കഠിനമായ പരിശീലനത്തിലേര്‍പ്പെടുന്ന മേരിയുടെ ശരീരമാറ്റങ്ങളാണ് ശ്രദ്ധിക്കേണ്ടത്. വിവാഹം, പ്രസവം തുടങ്ങിയവ ഇന്ത്യന് സമൂഹം സ്ത്രീകളെ അതിഭീകരമായി മെരുക്കാനായി ഉപയോഗിക്കുന്നവയാണ്. അത്തരം വ്യവഹാരങ്ങളെയാണ് മേരിയുടെ ശരീരം തകര്‍ക്കുന്നത്. ശരീരം ബാധ്യതയല്ല, മറിച്ച് സാധ്യതയാണ് എന്നാണ് മേരി പറയുന്നത്.\nഎന്നാല് കുടുംബം ഒരു ബാധ്യതയായിട്ടാണ് മേരിയുടെ ശരീരം അടയാളപ്പെടുത്തുന്നത്. കരിയറും തന്റേതായ ജീവിതസങ്കല്പങ്ങളുമുള്ളവര്‍ക്ക് കുടുംബം എന്ന സങ്കല്പം അവരുടെ വഴികളെ തടയുന്ന ഒന്നുതന്നെയാണ്. ഇവിടെ കുടുംബത്തെ നേരിടുകയെന്ന പ്രക്രിയയാണ് സാധ്യമാക്കേണ്ടത്. അഥവാ പുതിയരൂപത്തില് കുടുംബത്തെ നിര്‍വചിക്കുക. ആണിന്റെ ജീവിതവും ജോലിയും മറ്റ് പ്രകടനങ്ങളും സ്വാഭാവികമായിട്ടാണ് സിനിമകളില് കാണുക. എന്നാല് സ്ത്രീക്കത് പോരാടി നേടിയെടുക്കേണ്ട ഒന്നാണ്. അതിന്റെ ശത്രുസ്ഥാനത്ത് വരിക കുടുംബമായിരിക്കുകയും ചെയ്യും. ഐയില് കാണുന്നത് ആണിന്റെ സ്വാഭാവികമായ ശരീരത്തിന്റെ പ്രകടനമാണ്. അതിന് ബാധ്യതകളോ പരിധി നിശ്ചയിക്കുന്ന ഘടകങ്ങളോ ഇല്ല. മറിച്ച് നിലവിലെ വ്യവഹാരങ്ങളെല്ലാം ആണുങ്ങളോടു പറയുന്നത് കരുത്തുറ്റ ശരീരം നേടുകയെന്നാണ്. എന്നാല് അതിരുകളും വഴക്കങ്ങളുമെല്ലാം സ്ത്രീയുടെ കരുത്തുറ്റ ശരീരത്തിനു വിഘാതമാണ്. ഓരോ ഘട്ടത്തിലും പോരാട്ടം ആവശ്യമാകുന്നു. വിലക്കുകളില്ലാതെ സ്ത്രീക്കും പുരുഷനും കരുത്തുറ്റ ശരീരവും സ്വതന്ത്രജീവിതവും സാധ്യമാക്കുന്ന സാമൂഹ്യസംവിധാനങ്ങളെക്കുറിച്ച് ചിന്തിക്കുക എന്നതാണ്, അതിന്റെ കാഴ്ചകളെ തുറന്നുവിടുക എന്നതുമാണ് ഇന്നേറെ ഉണ്ടാകേണ്ടത്.\nbody Body Politics boxing I Mary Kom men movies patriarchy priyanka chopra vikram Vikram Film I women


കാലവര്‍ഷം 29ന് തുടങ്ങും | Malayalam News- Pamela Anderson swears lighting makes her boobs look bigger than they are! /മാറിടത്തിനു പിന്നിലെ രഹസ്യവുമായി പമേല!!! - Malayalam Oneindia\nന്യുയോര്‍ക്ക്: അവസാനം പമേല ആന്‍ഡേഴ്സണ് ആ രഹസ്യം വെളിപ്പെടുത്തി. തന്‍റെ പ്രശസ്തമായ മാറിടത്തിന്‍റെ രഹസ്യമാണ് ഈ ബേവാച്ച് സുന്ദരി സണ് പത്രത്തോട് വെളിപ്പെടുത്തിയത്.\nഅസാധാരണ വലുപ്പം കൊണ്ട് ശ്രദ്ധിക്കപ്പെടുന്ന മാറിടം യഥാര്‍ത്ഥത്തില് അത്ര വലുതല്ലെന്നാണ് പമേലയുടെ വെളിപ്പെടുത്തല്. ഷൂട്ടിങ്ങ് വേളയില് സംവിധായകരും ഛായാഗ്രാഹകരും ലൈറ്റിങ്ങിലൂടെയാണ് തന്‍റെ മാറിടത്തെ വലുതായി ചിത്രീകരിക്കുന്നതെന്ന് പമേല പറഞ്ഞു.\n‘എനിക്കറിയാം എന്‍റെ മാറിടം അത്ര വലുതൊന്നുമല്ലെന്ന്, ടിവിയില് കാണുന്പോള് മാത്രമാണ് അവ വലുതായി എനിക്ക് അനുഭവപ്പെട്ടത്. സംവിധായകന്‍റേയും ക്യാമറാമാന്‍റേയും കുസൃതിയാണതിന് പിന്നില്’ ടെലിവിഷനിലും സിനിമയിലും തന്‍റെ മാറിടം കാണുന്പോള് ഇതാരുടേതാണെന്ന് അത്ഭുതപ്പെടാറുണ്ടെന്നും പമേല പറഞ്ഞതായി സണ് ദിനപത്രം റിപ്പോര്‍ട്ടു ചെയ്യുന്നു.\nതന്‍റെ മുന് വൈവാഹിക ജീവിതത്തിലെ രഹസ്യങ്ങളും പമേല സണിനോട് തുറന്നു പറഞ്ഞിട്ടുണ്ട്. ‘ബേവാച്ചില്’ അഭിനയിച്ചിരുന്ന കാലത്ത് ഭര്‍ത്താവ് ടോമീ ലീയുമായി കിടപ്പറ ദൃശ്യങ്ങള് വീഡിയോയില് പകര്‍ത്തിയിട്ടുണ്ടെന്നും പമേല തുറന്നു പറയുന്നു.\nഇക്കാര്യം തന്‍റെ കുട്ടികളോട് പറഞ്ഞ് അവരെ ഇപ്പോഴെ ഞെട്ടിക്കാന് ഉദ്ദേശിക്കുന്നില്ലെന്നും പമേല വ്യക്തമാക്കി. നിങ്ങളുടെ അച്ഛനും ഞാനും ഒരുമിച്ചായിരുന്നപ്പോള് ഞങ്ങള് എല്ലാം വീഡിയോ ടേപ്പിലാക്കുമായിരുന്നു. ചുംബിക്കുന്നതും, കെട്ടിപ്പിടിക്കുന്നതുമെല്ലാം. ആ ടേപ്പ് ആരോ മോഷ്ടിച്ചു. ഇത്രയുമാണ് ഞാനിപ്പോള് കുട്ടികളോട് പറഞ്ഞിരിക്കുന്നത്.എന്നാല് എല്ലാകാര്യവും കുട്ടികളോട് ഒരിക്കല് തുറന്ന് പറയും.- പമേല വെളിപ്പെടുത്തി.\nമാസങ്ങള്‍ക്ക് മുന്പ് നിലവിലുള്ള ഭര്‍ത്താവുമായി തെറ്റി പിരിഞ്ഞ പമേല പുതിയ പ്രേമ ബന്ധത്തിലേക്ക് വീണതായും റിപ്പോര്‍ട്ടുകളുണ്ട്. ഹോളീവുഡ് സിനിമകളില് ശ്രദ്ധ കേന്ദ്രീകരിക്കുന്ന സുന്ദരിയുടെ പുതിയ ചിത്രം ‘ബ്ലോന്‍ഡെ ആന്‍റ് ബ്ലോന്‍ഡര്’ എന്ന കോമഡിയാണ്.


പി.വി.സിന്ധുവിനെ കല്യാണം കഴിക്കണം, ഇല്ലെങ്കില് തട്ടിക്കൊണ്ടു പോകും; ജില്ലാ കലക്ടറോട് 70 കാരന്7:0-year-old wants to marry PV Sindhu,\nതന്റെ യഥാര്‍ത്ഥ പ്രായം 16 ആണെന്നും താന് ജനിച്ചത് 2004 ല് ആണെന്നും മലൈസാമി അവകാശപ്പെടുന്നു\nSeptember 17, 2019 6:11:13 pm\nചെന്നൈ: ഇന്ത്യയുടെ അഭിമാന താരം പി.വി.സിന്ധുവിനെ വിവാഹം ചെയ്യണമെന്ന ആവശ്യവുമായി 70-കാരന് ജില്ലാ കലക്ടര്‍ക്ക് നിവേദനം നല്‍കി. അമ്പരക്കേണ്ട, സത്യമാണ്. തമിഴ്‌നാട്ടിലെ രാമാനന്ദപുരം ജില്ലാ കലക്ടര്‍ക്കാണ് 70 വയസുകാരനായ മലൈസാമി നിവേദനം നല്‍കിയത്.\nലോക ബാഡ്മിന്റന് ചാമ്പ്യനായ പി.വി.സിന്ധുവിനെ തനിക്ക് വിവാഹം ചെയ്തു തരണമെന്നും ഇതിന് വേണ്ട നടപടികള് സ്വീകരിക്കണമെന്നുമാണ് നിവേദനത്തില് പറയുന്നത്. നടപടികള് സ്വീകരിച്ചില്ലെങ്കില് താന് സിന്ധുവിന തട്ടിക്കൊണ്ടു പോകുമെന്നും മലൈസാമി പറയുന്നു.\nRead More: ഇന്ത്യയുടെ ‘സിന്ധു’; ലോക ബാഡ്‌മി‌ന്റ‌ൺ ചാംപ്യന്‍ഷിപ്പില് സ്വര്‍ണം, ചരിത്രനേട്ടം\nജില്ലാ കലക്ടര് വിളിച്ചു ചേര്‍ത്ത പ്രതിവാര യോഗത്തിലാണ് മലൈസാമി നിവേദനവുമായെത്തിയത്. ജനങ്ങള്‍ക്ക് തങ്ങളുടെ പരാതികളും നിവേദനങ്ങളും സമര്‍പ്പിക്കാനാണ് യോഗം ചേരുന്നത്. ഇതിനിടെയാണ് മലൈസാമി പി.വി.സിന്ധുവിനെ വിവാഹം ചെയ്യണമെന്നാവശ്യപ്പെട്ട് എത്തിയത്.\nതന്റേയും സിന്ധുവിന്റേയും ചിത്രങ്ങളുമായാണ് മലൈസാമി നിവേദനം നല്‍കാനെത്തിയത്. അതേസമയം, തന്റെ യഥാര്‍ത്ഥ പ്രായം 16 ആണെന്നും താന് ജനിച്ചത് 2004 ല് ആണെന്നും മലൈസാമി അവകാശപ്പെടുന്നുണ്ട്. സിന്ധുവിന്റെ കരിയറിലെ വളര്‍ച്ച കണ്ടതോടെയാണ് അവരെ വിവാഹം ചെയ്യണമെന്ന് ആഗ്രഹം ഉടലെടുത്തതെന്നും മലൈസാമി പറയുന്നു.\nWeb Title: 70 year old wants to marry pv sindhu


How To Get Pregnant Fast: Easy Tips To Conceive Quickly : പെട്ടെന്ന് കുഞ്ഞ് വേണമെന്ന് ആഗ്രഹിക്കുന്നവരാണോ, എന്നാല് പരീക്ഷിക്കാം ഈ വഴികള് - Malayalam BoldSky\n49 min ago ആമസോൺ ഗ്രേറ്റ് ഇന്ത്യൻ സെയിൽ 2021: സ്മാർട്ട് ടിവി മുതൽ എസി വരെ, വീട്ടുപകരണങ്ങൾക്ക് 50% വരെ കിഴിവ്\n| Updated: Thursday, September 2, 2021, 12:33 [IST]\nപെട്ടെന്ന് ഗര്‍ഭധാരണം ആഗ്രഹിക്കുന്നവര് ആഗ്രഹിക്കുന്ന സമയത്ത് ഗര്‍ഭം ധരിക്കാന് ശ്രദ്ധിക്കേണ്ടതുണ്ട്. കാരണം ഗര്‍ഭധാരണത്തിന് പല വിധത്തിലുള്ള ബുദ്ധിമുട്ടുകള് പലരും അനുഭവിക്കുന്നുണ്ട്. മാറിക്കൊണ്ടിരിക്കുന്ന ഭക്ഷണശീലവും ജീവിത ശൈലിയും എല്ലാം പലപ്പോഴും ഗര്‍ഭധാരണത്തിന് തടസ്സം സൃഷ്ടിക്കുന്നു. എന്നാല് ഇതിന് പരിഹാരം കാണുന്നതിനും ആരോഗ്യമുള്ള കുഞ്ഞിന് ജന്മം നല്‍കുന്നതിനും നമ്മള് ശ്രദ്ധിക്കേണ്ട ചില കാര്യങ്ങള് ഉണ്ട്. നിങ്ങളുടെ ആരോഗ്യത്തിന് വെല്ലുവിളി ഉയര്‍ത്തുന്ന അസ്വസ്ഥതകള്‍ക്ക് പരിഹാരം കാണുന്നതിന് വേണ്ടി ശ്രദ്ധിക്കേണ്ട ചില കാര്യങ്ങളും കൂടിയുണ്ട്.\nവയര് കുറയ്ക്കും യോഗ\nഅമ്മയുടെ ആരോഗ്യം നല്ല രീതിയില് ആണെങ്കില് മാത്രമേ കുഞ്ഞിനും ആരോഗ്യം ഉണ്ടാവൂ. ഇതിന് വേണ്ടി നമുക്ക് ചില കാര്യങ്ങള് ശ്രദ്ധിക്കാം. വിവാഹ ശേഷം ഉടനേ തന്നെ ഗര്‍ഭധാരണത്തിന് ശ്രമിക്കുന്നവര് പലപ്പോഴും നിങ്ങളുടെ ആരോഗ്യത്തിനും പ്രാധാന്യം നല്‍കണം. കാരണം പ്രത്യുത്പാദന ശേഷി വര്‍ദ്ധിപ്പിക്കുന്നതിന് വേണ്ടി ചില കാര്യങ്ങള് ശ്രദ്ധിച്ചാല് ആരോഗ്യമുള്ള കുഞ്ഞിന് ജന്മം നല്‍കുന്നതിന് സാധിക്കുന്നു. ഇതിന് വേണ്ടി ശ്രദ്ധിക്കേണ്ട കാര്യങ്ങള് ഇവയാണ്.\nആദ്യം തന്നെ നിങ്ങള് നല്ലൊരു ഗൈനക്കോളജിസ്റ്റിനെ കാണുക എന്നുള്ളതാണ് പ്രധാന കാര്യം. കാരണം നിലവിലുള്ള മെഡിക്കല് പ്രശ്നങ്ങളും നിങ്ങളുടെ കുഞ്ഞിന് കൈമാറാന് കഴിയുന്ന ഏതെങ്കിലും ജനിതക അവസ്ഥകളും നിങ്ങളിലുണ്ടെങ്കില് അത് കണ്ടെത്തേണ്ടതാണ്. ഇത്തരത്തിലുള്ള കാര്യങ്ങള് വളരെയധികം പ്രാധാന്യത്തോടെ ശ്രദ്ധിക്കണം. നിങ്ങളുടെ ലൈഫ്സ്‌റ്റൈലിനെക്കുറിച്ച് ഡോക്ടറുമായി ചര്‍ച്ച ചെയ്യണം. ആരോഗ്യകരമായ ഗര്‍ഭധാരണം ഉറപ്പാക്കുന്നതിന് വരുത്തുന്ന മാറ്റങ്ങളെക്കുറിച്ച് അവര്‍ക്ക് കാര്യങ്ങള് പറയാന് സാധിക്കുന്നു. പ്രത്യുല്‍പാദനത്തെക്കുറിച്ചും ഗര്‍ഭിണിയാകുന്നതിനെക്കുറിച്ചും നിങ്ങളുടെ എല്ലാ വിധത്തിലുള്ള സംശയങ്ങളും ഒഴിവാക്കാന് ആദ്യം തന്നെ ശ്രമിക്കണം.\nഓവുലേഷന് ദിനങ്ങള് പ്രധാനപ്പെട്ടത്\nഓവുലേഷന് ദിനങ്ങള് ശ്രദ്ധിക്കുകയാണ് ആദ്യ കാര്യം. കാരണം കൃത്യമായ ഓവുലേഷന് ആണെങ്കില് വെറും ചുരുങ്ങിയ സമയത്തിനുള്ളില് തന്നെ ഗര്‍ഭധാരണം സംഭവിക്കുന്നു. വേഗത്തിലും സ്വാഭാവികമായും ഗര്‍ഭിണിയാകാന് നിങ്ങള് ആഗ്രഹിക്കുന്നുവെങ്കില്, നിങ്ങളുടെ ആര്‍ത്തവചക്രത്തെക്കുറിച്ച് നന്നായി മനസ്സിലാക്കണം. എല്ലാ മാസവും നിങ്ങളുടെ ശരീരം ബീജസങ്കലനത്തിനായി ഒരു അണ്ഡത്തെ തയ്യാറാക്കുന്നുണ്ട്. ഓവുലേഷന് കൃത്യമായി മനസ്സിലാക്കിയാല് ഗര്‍ഭധാരണവും വേഗത്തിലാക്കാന് സാധിക്കും. എന്നാല് എങ്ങനെ ഓവുലേഷന് കൃത്യമായി മനസ്സിലാക്കാന് സാധിക്കുന്നു എന്നത് പലരേയും ആശങ്കയില് എത്തിക്കുന്നു.\nനിങ്ങളില് ഓവുലേഷന് നടക്കുന്നുണ്ടെങ്കില് ശരീരം ചില ലക്ഷണങ്ങള് പുറപ്പെടുവിക്കും. ഓരോ ദിവസവും രാവിലെ നിങ്ങളുടെ താപനില അളക്കുന്നതിലൂടെ നിങ്ങളുടെ അണ്ഡോത്പാദനം ട്രാക്കുചെയ്യുന്നതിന് സാധിക്കുന്നു. താപനിലയില് വര്‍ദ്ധനവ് കണ്ടാല്, അണ്ഡോത്പാദനം സംഭവിച്ചു എന്നാണ് സൂചിപ്പിക്കുന്നത്. അണ്ഡോത്പാദന പ്രെഡിക്ഷന് കിറ്റ് പോലുള്ള അണ്ഡോത്പാദന പരിശോധനകള് ഉപയോഗിച്ച് നിങ്ങള്‍ക്ക് സൈക്കിള് ട്രാക്കുചെയ്യാന് സാധിക്കുന്നു. നിങ്ങളുടെ സൈക്കിളിന്റെ ഘട്ടം നിര്‍ണ്ണയിക്കാന് നിങ്ങള് പരിശോധിക്കുന്ന സ്ട്രിപ്പുകള് ഇതിലുണ്ട്. ഇത് ഉപയോഗിച്ച് ല്യൂട്ടിനൈസിംഗ് ഹോര്‍മോണ് കണ്ടെത്താന് സാധിക്കുന്നു. ഇത് നിങ്ങള് അണ്ഡോത്പാദനത്തിന് തൊട്ടുമുമ്പ് വര്‍ദ്ധിക്കുന്നത് കൊണ്ടാണ് കൃത്യമായി മനസ്സിലാക്കാന് സാധിക്കുന്നത്.\nമോശം ശീലങ്ങള് വേണ്ട\nആരോഗ്യകരമായ ഒരു കുഞ്ഞിനെ ആഗ്രഹിക്കുന്നവരെങ്കില് ആരോഗ്യകരമായ ജീവിത ശൈലി പിന്തുടരണം. എന്നാല് അതിന് വേണ്ടി എന്തൊക്കെ കാര്യങ്ങള് ശ്രദ്ധിക്കണം എന്നുള്ളത് അറിഞ്ഞിരിക്കണം. മോശം ശീലങ്ങള് ഉപേക്ഷിക്കാന് ദമ്പതികള് തയ്യാറാവണം. മദ്യപാനം, പുകവലി, മറ്റ് ലഹരികള് എന്നിവ ഉപേക്ഷിക്കാന് ശ്രദ്ധിക്കണം. ഇതിലൂടെ നിങ്ങള്‍ക്ക് ഒരു പരിധി വരെ ആരോഗ്യസംരക്ഷണത്തിന് കഴിയുന്നു. ഇത് കൂടാതെ ഭക്ഷണത്തിന്റെ കാര്യത്തിലും ശ്രദ്ധിക്കാവുന്നതാണ്. ഓരോ തരത്തിലുള്ള ജങ്ക്ഫുഡുകളും മറ്റും കഴിക്കുന്നതിലൂടെ അതും ആരോഗ്യത്തെ ദോഷകരമായി ബാധിക്കുന്നു.\nബാലന്‍സ്ഡ് ഡയറ്റ് ഫോളോ ചെയ്യുക\nഒരു ബാലന്‍സ്ഡ് ഡയറ്റ് ഫോളോ ചെയ്യുന്നതിന് ശ്രമിക്കണം. കാരണം ഇത് നിങ്ങളുടെ ആരോഗ്യത്തിനും ഗര്‍ഭിണിയായ അവസ്ഥയില് കുഞ്ഞിന്റെ ആരോഗ്യത്തിനും വളരെയധികം ഗുണം ചെയ്യുന്നു. ഇത്തരം അവസ്ഥകളെ പൂര്‍ണമായും ഇല്ലാതാക്കുന്നതിനും ആരോഗ്യത്തിനും ഗര്‍ഭധാരണത്തിനും വളരെയധികം സഹായിക്കുന്നു. അതുകൊണ്ട് തന്നെ ഈ കൂടുതല് ഫോളിക് ആസിഡ് അടങ്ങിയ ഭക്ഷണങ്ങള് കഴിക്കുന്നതിന് ശ്രദ്ധിക്കാം. ഇത്തരം അവസ്ഥയില് ശ്രദ്ധയോടെ ഭക്ഷണം ക്രമീകരിക്കുന്നതിന് ശ്രദ്ധിക്കണം. ഇതെല്ലാം മികച്ച ഗര്‍ഭകാലമാണ് നിങ്ങള്‍ക്ക് സമ്മാനിക്കുന്നത്.\nവ്യായാമം ചെയ്യുന്നതിന് ശ്രമിക്കുക\nനിങ്ങളുടെ ശരീരം ആരോഗ്യകമായ അവസ്ഥയില് നിലനിര്‍ത്തുന്നതിനുള്ള മറ്റൊരു മാര്‍ഗം ആരോഗ്യകരമായ രീതിയില് വ്യായാമം ചെയ്യുന്നതിന് ശ്രമിക്കുക എന്നുള്ളതാണ്. ഗര്‍ഭധാരണത്തിന്റെയും പ്രസവത്തിന്റെയും കാഠിന്യത്തെ നേരിടാന് നിങ്ങളുടെ ശരീരം തയ്യാറാണെന്ന് ഇത്തരത്തിലുള്ള വ്യായാമത്തിലൂടെ ഉറപ്പാക്കാന് സാധിക്കുന്നു. ആരോഗ്യകരമായ ശരീരം ആരോഗ്യകരമായ ഗര്‍ഭധാരണത്തിന്റെ ഒരു പ്രധാന ഭാഗം തന്നെയാണ്. അമിതഭാരം പലപ്പോഴും നിങ്ങളിലെ ഗര്‍ഭിണിയാകാനുള്ള സാധ്യതയെ ഇല്ലാതാക്കുന്നു. കാരണം ഇത് അണ്ഡോത്പാദനത്തെ തടസ്സപ്പെടുത്തുന്നതിന് ശ്രമിക്കുന്നു. അതുകൊണ്ട് ശരീരഭാരം വളരെയധികം കുറവുള്ളതും പ്രത്യുത്പാദന ശേഷിയെ ബാധിക്കുന്നുണ്ട്. ശരീരത്തിലെ കൊഴുപ്പിന്റെ അളവ് വളരെ കുറവായതിനാല് ഹോര്‍മോണ് മാറ്റങ്ങളെ തടസ്സപ്പെടുത്തുന്നു. അതുകൊണ്ട് ഒരു കൃത്യമായ ശരീരഭാരം നിലനിര്‍ത്തുക.\nഫൊളേറ്റ് സപ്ലിമെന്റുകള് കഴിക്കാവുന്നതാണ്. കാരണം നിങ്ങള് ഒരു കുഞ്ഞിനായി ശ്രമിക്കുകയാണെങ്കില് ഫോളിക് ആസിഡ് പ്രധാനപ്പെട്ടതാണ്. കുഞ്ഞിന്റെ ന്യൂറല് ട്യൂബ് രൂപപ്പെടുന്നതില് ഫോളിക് ആസിഡ് സഹായിക്കുന്നുണ്ട്. ഇത് ശരിയായ നാഡീവ്യവസ്ഥയുടെ വികസനം ഉറപ്പാക്കുന്നതോടൊപ്പം തന്നെ കുഞ്ഞിന്റെ ആരോഗ്യത്തിനും സഹായിക്കുന്നു. ഇത് സാധാരണയായി നിങ്ങളുടെ ഗര്‍ഭധാരണത്തിന് നാല് ആഴ്ചകള്‍ക്കുള്ളില് പൂര്‍ത്തിയാകും. അതിനാല്, നിങ്ങള് ഗര്‍ഭിണിയാണെന്ന് അറിയുന്നതിന് മുമ്പായി ഇത് വികസിക്കാന് തുടങ്ങും. ഇത് കൂടാതെ ബീന്‍സ്, പച്ച ഇലക്കറികള്, തവിട്ട് അരി പോലുള്ള ധാന്യങ്ങള് എന്നിവ പോലുള്ള ഫോളേറ്റ് അടങ്ങിയ ഭക്ഷണങ്ങളും ധാരാളം കഴിക്കാന് ശ്രദ്ധിക്കാം. ഇതെല്ലാം ആരോഗ്യത്തിന് വളരെയധികം ഗുണങ്ങള് നല്‍കുന്നവയാണ്.\nHow To Get Pregnant Fast: Easy Tips To Conceive Quickly in Malayalam\nHere in this article we are discussing about how to get pregnant quickly and naturally within two months. Takealook


ജാഗ്രത: യുഎസ് കപ്പലിനെ രക്ഷിക്കാന് ശ്രമം\nയുഎസ് കപ്പലിനെ രക്ഷിക്കാന് ശ്രമം\nആയുധശേഖരവുമായി കന്യാകുമാരിതീരത്ത് പിടിയിലായ അമേരിക്കന് കപ്പലിനെതിരായ അന്വേഷണം മരവിപ്പിക്കാനും കപ്പലിനെ രക്ഷിക്കാനും കേന്ദ്രസര്‍ക്കാര് നീക്കം തുടങ്ങി. ഇന്ത്യന് സമുദ്രാതിര്‍ത്തിക്ക് പുറത്തായിരുന്നു അമേരിക്കന് കപ്പല് എന്ന വാദമാണ് ഇതിനായി ഉയര്‍ത്തിക്കൊണ്ടുവരുന്നത്. കപ്പല് ഇന്ത്യന് സമുദ്രാതിര്‍ത്തിക്ക് പുറത്താണെങ്കില് ഇക്കാര്യത്തില് നിയമപരമായി ഒന്നുംചെയ്യാന് കഴിയില്ലെന്ന് ദേശീയ സുരക്ഷാ ഡെപ്യൂട്ടി ഉപദേശകന് നെഹ്ചല് സന്ധു ഡല്‍ഹിയില് മാധ്യമപ്രവര്‍ത്തകരോട് പറഞ്ഞു.\nതീരത്തുനിന്ന് 12 നോട്ടിക്കല് മൈല്‍വരെയാണ് ഇന്ത്യയുടെ സമുദ്രാതിര്‍ത്തി. അതിനപ്പുറമുള്ള സ്ഥലത്ത് ഏതെങ്കിലും കപ്പല് എന്തെങ്കിലും ചെയ്താല് നമുക്കെന്തെങ്കിലും കെട്ടിച്ചമയ്ക്കാന് കഴിയില്ലെന്ന് സന്ധു വിശദീകരിച്ചു. കപ്പലിലെ 10 ജീവനക്കാര്‍ക്കും 25 ഗാര്‍ഡുകള്‍ക്കുമെതിരെ എഫ്ഐആര് രജിസ്റ്റര്‍ചെയ്തത് കപ്പല് ഇന്ത്യന് സമുദ്രാതിര്‍ത്തിയില് പിടിയിലായതുകൊണ്ടാണ്. ഇത് മറച്ചുവച്ചാണ് ദേശീയ സുരക്ഷാ ഡെപ്യൂട്ടി ഉപദേശകന്റെ വിശദീകരണം. അന്വേഷണ ഉദ്യോഗസ്ഥരുടെ നിലപാടിന് വിരുദ്ധമാണ് കേന്ദ്രഉപദേശകന്റെ വിശദീകരണം. എം വി സീമാന് ഗാര്‍ഡ് ഓഹിയോ എന്ന അമേരിക്കന് കപ്പലില് സൂക്ഷിച്ചിരുന്ന ആയുധങ്ങള് ഏത് ഇനത്തില്‍പെടുന്നതാണെന്നോ അത് എവിടെ നിര്‍മിച്ചതാണെന്നോ ഉള്ള വിവരമൊന്നും പുറത്തുവിടുന്നില്ല. സാധാരണഗതിയില് ഇത്തരം കാര്യങ്ങള് പുറത്തുവിടുന്നതില് അധികൃതര് മടി കാട്ടാറില്ല. അമേരിക്കന് കപ്പലിലെ ആയുധങ്ങള് ഏതൊക്കെയാണ്, ഏത് രാജ്യത്തിന്റേതാണ് തുടങ്ങിയ കാര്യങ്ങള് പുറത്തുവരുന്നത് ഞെട്ടിക്കുന്ന സത്യങ്ങള് പുറത്തുകൊണ്ടുവരുമെന്ന് അധികൃതര് ഭയക്കുന്നു.\nകഴിഞ്ഞ വര്‍ഷം ജാര്‍ഖണ്ഡ്-ബിഹാര് അതിര്‍ത്തിയില്‍വച്ച് പിടികൂടിയ കോള്‍ട്ട് എം-16 ഇനത്തില് പെട്ട റൈഫിള് ആണ് കപ്പലിലുള്ളതെങ്കില് അത് ഗുരുതരമായ കാര്യങ്ങള് പുറത്തുകൊണ്ടുവരും. വനമേഖലയിലെ യുദ്ധത്തിന് ഉപയോഗിക്കുന്നതാണ് കോള്‍ട്ട് എം-16 റൈഫിള്. വിയറ്റ്നാം യുദ്ധകാലത്ത് അമേരിക്ക ഉപയോഗിച്ചിരുന്ന തോക്കുകളുടെ പരിഷ്കരിച്ച രൂപമാണിത്. മാവോയിസ്റ്റുകള് വനമേഖലയിലാണ് പ്രധാനമായും നടത്തുന്നത്. അവര്‍ക്ക് അമേരിക്കയുടെ തോക്കുകള് കിട്ടുന്നുവെന്നത് ഇതിനകം തെളിഞ്ഞുകഴിഞ്ഞതാണ്. തീവ്രവാദത്തിനെതിരെ ഗിരിപ്രഭാഷണം നടത്തുന്ന അമേരിക്കതന്നെയാണ് തീവ്രവാദ സംഘടനകള്‍ക്ക് ആയുധസഹായം നല്‍കുന്നതെന്ന വിവരം പുറത്തറിയുന്നത് തടയാനാണ് ഇപ്പോള് ഇന്ത്യന് സുരക്ഷാ ഏജന്‍സികള് ശ്രമിക്കുന്നത്. അമേരിക്കന് കപ്പല് അധികൃതര് ഉന്നയിക്കാനിടയുള്ള വാദങ്ങള് ഇന്ത്യന് ഉദ്യോഗസ്ഥര്‍തന്നെ മുന്‍കൂറായി പറയാന് തുടങ്ങിയിരിക്കുന്നു.


അര്‍ജുന് ജയരാജ് ഇനി ബാസ്‌റ്റേഴ്‌സിന് വേണ്ടി ബൂട്ടണിയും – Chandrika Daily\nBy web desk3Wednesday July 31, 2019 18:58 pm\nഅര്‍ജുന് ജയരാജ് ഇനി ബാസ്‌റ്റേഴ്‌സിന് വേണ്ടി ബൂട്ടണിയും\nമലപ്പുറം സ്വദേശിഅര്‍ജുന് ജയരാജ് കേരള ബ്ലാസ്‌റ്റേഴ്‌സില്. ഐ ലീഗില് ഗോകുലം കേരള എഫ്.സി താരമായിരുന്നു. ഫെയ്‌സ്ബുക്ക് പേജില് പോസ്റ്റ് ചെയ്ത ഒരു വീഡിയോയിലൂടെയാണ് അര്‍ജുന് ജയരാജുമായി കരാര്…\nമലപ്പുറം സ്വദേശിഅര്‍ജുന് ജയരാജ് കേരള ബ്ലാസ്‌റ്റേഴ്‌സില്. ഐ ലീഗില് ഗോകുലം കേരള എഫ്.സി താരമായിരുന്നു. ഫെയ്‌സ്ബുക്ക് പേജില് പോസ്റ്റ് ചെയ്ത ഒരു വീഡിയോയിലൂടെയാണ് അര്‍ജുന് ജയരാജുമായി കരാര് ഒപ്പിട്ട വിവരം ബ്ലാസ്‌റ്റേഴ്‌സ് അറിയിച്ചത്.\nഅര്‍ജുന് ടീമിലെത്തിയതില് ഏറെ സന്തോഷമുണ്ടെന്ന് ബ്ലാസ്‌റ്റേഴ്‌സ് കോച്ച് ഇല്‍ക്കോ ഷട്ടോരെ പ്രതികരിച്ചു. മികച്ച സാങ്കേതിക തികവുള്ള കളിക്കാരനാണ് അര്‍ജുന്. വിങ്, മിഡ്ഫീല്‍ഡ് തുടങ്ങി ഒന്നിലധികം സ്ഥാനങ്ങളില് അദ്ദേഹത്തിന് കളിക്കാന് സാധിക്കും. ഇരു കാലുകള് കൊണ്ട് കളിക്കാന് സാധിക്കുന്ന ഒരു മള്‍ട്ടിഫങ്ഷണല് പ്ലെയര് ഉണ്ടായിരിക്കുന്നത് എല്ലായ്‌പ്പോഴും നല്ലതാണെന്നും അദ്ദേഹം കൂട്ടിച്ചേര്‍ത്തു.\nഐ.എസ്.എല്ലില് കളിക്കുക എന്നത് ഓരോ ഇന്ത്യന് ഫുട്‌ബോള് താരത്തിന്റെയും സ്വപ്നമാണെന്ന് അര്‍ജുനും പ്രതികരിച്ചു. തന്റെ ഹോം ക്ലബ്ബിനെ പ്രതിനിധീകരിക്കുന്നത് സന്തോഷം നല്‍കുന്നതാണെന്നും അര്‍ജുന് പറഞ്ഞു.\nCategories: Culture, More, News, Sports, Views Tags: arjun jayaraj, Isl, kerala blasters


മദ്രാസ് െഎ.െഎ.ടിയിൽ മലയാളി എഞ്ചിനീയർ ആത്മഹത്യചെയ്ത നിലയിൽ | Madhyamam\ndate_range2July 2021 9:23 AM GMT\nമദ്രാസ് െഎ.െഎ.ടിയിൽ മലയാളി എഞ്ചിനീയർ ആത്മഹത്യചെയ്ത നിലയിൽ\nമദ്രാസ് െഎ.െഎ.ടിയിൽ യുവ മലയാളിഎഞ്ചിനീയറെ ആത്മഹത്യചെയ്ത നിലയിൽ കണ്ടെത്തി. വ്യാഴാഴ്ചയാണ് 30 കാരനെ കാമ്പസിന് പുറത്തെ വീട്ടിൽ മരിച്ച നിലയിൽ കണ്ടെത്തിയത്. ഇൻസ്റ്റിട്യൂട്ടിൽ താൽക്കാലിക പ്രോജക്റ്റ് എഞ്ചിനീയറായി ജോലി ചെയ്തിരുന്ന എറണാകുളം സ്വദേശി ഉണ്ണികൃഷ്ണൻ ആണ് മരിച്ചതെന്ന് പൊലീസ് പറഞ്ഞു. സംഭവം െഎ.െഎ.ടി അധികൃതരും സ്ഥിരീകരിച്ചു.\n'കാമ്പസിൽ ഇന്നലെ താൽക്കാലിക പ്രോജക്ട് സ്റ്റാഫ് ഉൾപ്പെട്ട നിർഭാഗ്യകരവും ദാരുണവുമായ സംഭവം ഉണ്ടായി. 2021 ഏപ്രിലിൽ ഇൻസ്റ്റിറ്റ്യൂട്ടിൽ ചേരുകയും പുറത്ത് താമസിക്കുകയും ചെയ്തിരുന്ന ആളാണ് മരണപ്പെട്ടത്. ഇദ്ദേഹത്തിെൻറ കുടുംബത്തിനും സുഹൃത്തുക്കൾക്കും സഹപ്രവർത്തകർക്കും ഞങ്ങളുടെ അനുശോചനം അറിയിക്കുന്നു. സംഭവത്തെക്കുറിച്ച് പോലീസ് അന്വേഷിക്കുന്നുണ്ട്. ഇൻസ്റ്റിട്യൂട്ട് ഇൗ വിഷയത്തിൽ അധികാരികളുമായി പൂർണമായും സഹകരിക്കും'-െഎ.െഎ.ടി അധികൃതർ പറഞ്ഞു. കോട്ടൂർപുരം പോലീസാണ് സംഭവം അന്വേഷിക്കുന്നത്. മൃതദേഹം പോസ്റ്റ്‌മോർട്ടത്തിനായി റോയപേട്ട സർക്കാർ ആശുപത്രിയിലേക്ക് മാറ്റി.\nഉണ്ണികൃഷ്ണൻ മറ്റ് രണ്ട് പേർക്കൊപ്പം കാമ്പസിന് പുറത്ത് താമസിക്കുകയായിരുന്നുവെന്ന് പോലീസ് പറഞ്ഞു. 11 പേജുള്ള ആത്മഹത്യാക്കുറിപ്പ് ലഭിച്ചതായും പൊലീസ് വെളിപ്പെടുത്തി. ജോലിസ്ഥലത്ത് കടുത്ത സമ്മർദ്ദം അനുഭവിച്ചിരുന്നതായി കുറിപ്പിൽ എഴുതിയിട്ടുണ്ടെന്നാണ് സൂചന. പ്രത്യേകമായി ഒരു വ്യക്തിയെക്കുറിച്ചും കുറിപ്പിൽ പരാമർശമില്ലെന്നും പൊലീസ് പറയുന്നു.\nTAGS:IIT Madras Suicide Engineer malayali


കോവിഡ് ബാധിച്ച് മരിച്ച വയോധികയുടെ കബറടക്കം നടത്തി | Kerala | Kerala News | News from Kerala | Manorama News\nകോവിഡ് ബാധിച്ച് മരിച്ച വയോധികയുടെ കബറടക്കം നടത്തി\nസ്വന്തം ലേഖകൻ May 22, 2020 02:53 PM IST\nകോവിഡ് ബാധിച്ച് തൃശൂര് ചാവക്കാട്ട് മരിച്ച വയോധികയുടെ കബറടക്കം കോവിഡ് പ്രോട്ടോക്കോള് പാലിച്ച് നടത്തി. ഇവരുമായി സമ്പര്‍ക്കം പുലര്‍ത്തിയ ഏഴു പേര് നിരീക്ഷണത്തിലാണ്. മുംബൈയില് നിന്ന് പാലക്കാട്ടെത്തി പിന്നീട് ചാവക്കാട് താലൂക്ക് ആശുപത്രിയില് പ്രവേശിക്കപ്പെട്ട എഴുപത്തിമൂന്നുകാരി കദീജക്കുട്ടിയാണ് കോവിഡ് ബാധിച്ച് മരിച്ചത്. ചാവക്കാട് താലൂക്ക് ആശുപത്രിയില് നിന്ന് മൃതദേഹം അഞ്ചങ്ങാടി അടിത്തിരുത്തി ജുമാഅത്ത് പള്ളി കബറസ്ഥാനില് എത്തിച്ചു. യൂത്ത് ലീഗിന്റെ വൈറ്റ് ഗാര്‍ഡ് പ്രവര്‍ത്തകരാണ് അന്ത്യകര്‍മങ്ങള് നടത്തിയത്. പി.പി.ഇ. കിറ്റ് ധരിച്ച അഞ്ചു പേരായിരുന്നു അന്ത്യകര്‍മങ്ങള് നടത്തിയത്. കടപ്പുറം പഞ്ചായത്ത് പ്രസിഡന്റ് പി.വി.ഉമ്മര്‍കുഞ്ഞിയാണ് മൃതദേഹം ഏറ്റുവാങ്ങിയത്. ബന്ധുക്കളായ ആര്‍ക്കും അന്ത്യകര്‍മങ്ങള്‍ക്കു സാക്ഷ്യം വഹിക്കാന് അനുമതിയുണ്ടായിരുന്നില്ല.\nകഴിഞ്ഞ ചൊവ്വാഴ്ച മുംബൈയില് നിന്ന് കാര് മാര്‍ഗം ഇവര്‍ക്കൊപ്പം വന്ന മൂന്നു പേര്‍ക്കും ഇതുവരെ രോഗലക്ഷണങ്ങള് ഇല്ല. എന്നാലും ഇവര് നിരീക്ഷണത്തിലാണ്. ആംബുലന്‍സ് ഡ്രൈവറും മകനും നിരീക്ഷണത്തില് കഴിയുകയാണ്. ഇവരുടെ ആരോഗ്യം സസൂക്ഷ്മം നിരീക്ഷിക്കുന്നുണ്ട്. പ്രമേഹരോഗവും ശ്വാസതടസവും നേരത്തെതന്നെ അലട്ടിയിരുന്നു.\nകോവിഡ് ബാധിച്ചെന്ന് അറിയാതെയാണ് കേരളത്തിലേക്ക് യാത്ര തിരിച്ചത്. അതിര്‍ത്തിയില് വന്നപ്പോഴും ആരോഗ്യനില അത്ര വഷളായിരുന്നില്ല. പിന്നീടാണ്, ശ്വാസതടസം മൂര്‍ച്ഛിച്ചതും ചാവക്കാട് താലൂക്ക് ആശുപത്രിയില് എത്തിച്ചതും. രോഗലക്ഷണങ്ങള് കോവിഡിന്റേതായിരുന്നതിനാല് ഉടനെ ഐസലോഷന് വാര്‍ഡിലേക്ക് മാറ്റിയിരുന്നു. ഏറെ കരുതലോടെയാണ് ആശുപത്രിയിലെ ജീവനക്കാരും ചികില്‍സ ഒരുക്കിയത്. സംസ്ഥാനത്തെ നാലാമത് കോവിഡ് മരണമാണിത്.


Netflix Release Anthology movie Navarasa Trailer Released, Manikuttan Shines, നവരസയിൽ താരമായി മണിക്കുട്ടൻ, ഗംഭീരമെന്ന് ആരാധകർ ,ഒമ്പത് കഥകള് പറയുന്ന ട്രെയിലർ പുറത്ത് - Malayalam Filmibeat\n| Updated: Tuesday, July 27, 2021, 11:06 [IST]\nസംവിധായകന് മണിരത്‌നത്തിന്റെയും ജയേന്ദ്ര പഞ്ചപകേശന്റെയും നിര്‍മാണത്തില് ഒരുങ്ങുന്ന ആന്തോളജി ചിത്രം നവരസയുടെ ട്രെയ്‌ലര് നെറ്റ്ഫ്ളിക്സ് പുറത്തുവിട്ടു. ആഗസ്റ്റ്6നാണ് ചിത്രം നവരസ റിലീസ് ചെയ്യുന്നത്.ഒമ്പത് രസങ്ങളെ അടിസ്ഥാനമാക്കി ഒമ്പത് കഥകള് ഒമ്പത് സംവിധായകര് സംവിധാനം ചെയ്യുന്നു എന്നതാണ് നവരസയുടെ പ്രത്യേകത. പ്രിയദര്‍ശന്, ഗൗതം മേനോന്, അരവിന്ദ് സ്വാമി, ബിജോയ് നമ്പ്യാര്, സര്‍ജുന്, രതിന്ദ്രന് പ്രസാദ്, കാര്‍ത്തിക് സുബ്ബരാജ്, വസന്ത്, കാര്‍ത്തിക് നരേന് എന്നിവരാണ് ഒമ്പത് ചിത്രങ്ങള് ഒരുക്കുന്നത്.\nപുറത്ത് വന്ന ട്രെയിലറിന് മികച്ച പ്രേക്ഷക സ്വീകാര്യതാണ് ലഭിക്കുന്നത്. നവരസയിൽ മലയാളി പ്രേക്ഷകരുടെ പ്രിയപ്പെട്ട താരങ്ങളും എത്തുന്നുണ്ട്. മണിക്കുട്ടൻ, പാർവതി,രമ്യ നമ്പീശന്, നെടുമുടി വേണു, പ്രയാഗ മാര്‍ട്ടിന് എന്നിവരാണ് വ്യത്യസ്ത ചിത്രങ്ങളിൽ എത്തുന്നത്. മലയാളി പ്രേക്ഷകരുടെ പ്രിയപ്പെട്ട സംവിധായകൻ പ്രിയദർശനും നവരസയിൽ ഒരു ചിത്രം ഒരുക്കുന്നുണ്ട്. ഹാസ്യം പ്രമേയമാക്കി 'സമ്മര് ഓഫ് 92' ആണ് പ്രിയദർശൻ സംവിധാനം ചെയ്യുന്ന ചിത്രം.യോഗി ബാബു, രമ്യ നമ്പീശന്, നെടുമുടി വേണു, മണിക്കുട്ടൻ എന്നിവരാണ് ചിത്രത്തിലെ താരങ്ങൾ. പുറത്ത് വന്ന ട്രെയിലറിൽ മണിക്കുട്ടന് ആശംസ നേർന്ന് കൊണ്ട് ആരാധകർ എത്തിയിട്ടുണ്ട്.\nശൃംഗാരം, കരുണം, വീരം, രൗദ്രം, ഹാസ്യം, ഭയാനകം, ബീഭത്സം, അത്ഭുതം, ശാന്തം എന്നീ നവരസങ്ങളെ ഓരോന്നിനെയും അടിസ്ഥാനമാക്കിയാണ് നവരസയിലെ ഓരോ ചിത്രങ്ങളും ഒരുക്കിയിരിക്കുന്നത്. മണിരത്‌നത്തിന്റെ മദ്രാസ് ടാക്കീസിന്റെയും ജയേന്ദ്ര പഞ്ചപകേശന്റെ ക്യൂബ് സിനിമ ടെക്നോളജീസിന്റെയും ബാനറില് നിര്‍മിക്കുന്ന ഈ തമിഴ് ആന്തോളജിയുടെ നിര്‍മാണത്തില് ജസ്റ്റ് ടിക്കറ്റിന്റെ ബാനറില് എ.പി. ഇന്റര്‍നാഷണല്, വൈഡ് ആംഗിള് ക്രിയേഷന്‍സും പങ്കാളികള് ആണ്. ചിത്രത്തിന് ലഭിക്കുന്ന വരുമാനം തമിഴ് സിനിമാപ്രവര്‍ത്തകരുടെ സംഘടന ഫെപ്‌സി മുഖേന കൊവിഡ് പ്രതിസന്ധിയില്‍പെട്ട സിനിമാതൊഴിലാളികള്‍ക്ക് നല്‍കും. ഇതിനായി നവരസയിലെ താരങ്ങളും അണിയറപ്രവര്‍ത്തകരും പ്രതിഫലം വാങ്ങാതെ സൗജന്യമായാണ് സിനിമയില് പ്രവര്‍ത്തിച്ചത്. എ.ആര് റഹ്മാന്, ജിബ്രാന്, ഇമന്, അരുല്‍ദേവ്, കാര്‍ത്തിക്, ഗോവിന്ദ് വസന്ത, രോണ്‍തന് യോഹന്, ജസ്റ്റിന് പ്രഭാകരന് എന്നിവരാണ് ചിത്രത്തിന് സംഗീതം ഒരുക്കിയിരിക്കുന്നത്. പി.ആര്.ഒ. ആതിര ദില്‍ജിത്ത്.\nട്രെയിലർ ഗംഭീരം.നവരസ വെറുതെ വന്ന് പോകില്ല\nNetflix Release Anthology movie Navarasa Trailer Released, Manikuttan Shines,


ന്യൂഡല്‍ഹി: വരുന്ന ലോക്‌സഭാ തെരഞ്ഞെടുപ്പില് ബി.ജെ.പിയുടെ സ്ഥാനാര്‍ത്ഥി പട്ടിക പുറത്തിറക്കിയപ്പോള് എല്.കെ അദ്വാനിയുടെ പേര് ഇല്ലാത്തതില് വിമര്‍ശനവുമായി കോണ്‍ഗ്രസ്. എല്.കെ.അദ്വാനിയുടെ ഗാന്ധിനഗര് സീറ്റില് ഇത്തവണ അമിതാ ഷായുടെ പേരാണ് ഉള്ളത്. മുതിര്‍ന്ന നേതാവ് ലാല്‍കൃഷ്ണ അദ്വാനിയെപോലും ബഹുമാനിക്കാന് കഴിയാത്ത പ്രധാനമന്ത്രി നരേന്ദ്രമോദിക്ക് രാജ്യത്തെ എങ്ങനെ ബഹുമാനിക്കാന് കഴിയുമെന്ന് കോണ്‍ഗ്രസ് ട്വീറ്റ് ചെയ്തു.\nലാല്‍കൃഷ്ണ അദ്വാനിയെ മനപൂര്‍വ്വം മാര്‍ഗദര്‍ശക് മണ്ഡലത്തിലേക്ക് നീക്കി. ഇപ്പോള് അദ്ദേഹത്തെ ലോക്സഭാ സീറ്റില് നിന്നും നീക്കിയെന്ന് കോണ്‍ഗ്രസ് വക്താവ് രണ്‍ദീപ് സുര്‍ജിവാല ട്വിറ്ററില് കുറിച്ചു. 75 വയസ്സ് കഴിഞ്ഞവരെ മത്സരിപ്പിക്കേണ്ടെന്ന് ബി.ജെ.പി നേരത്തെ നിലപാട് എടുത്തിരുന്നു. അദ്ദേഹം മത്സരിച്ചിരുന്ന ഗാന്ധി നഗര് മണ്ഡലത്തില് മകള് പ്രതിഭക്ക് നല്‍കുമെന്ന് ബി.ജെ.പി പറഞ്ഞിരുന്നെങ്കിലും അതിനെ അദ്വാനി തന്നെ വിലക്കിയിരുന്നു. എന്നാല് പാര്‍ട്ടിയുടെ സ്ഥാപക നേതാവിനെ തഴഞ്ഞതിനെ പരിഹസിച്ചുകൊണ്ടാണ് കോണ്‍ഗ്രസ് രംഗത്തെത്തിയത്.


മനുഷ്യാവകാശ പ്രശ്‌നങ്ങള് : വിദേശത്ത് മോഡിയുടെ സ്‌ഥിരം തലവേദന | mangalam.com\nStory Dated: Thursday, June 9, 2016 02:38\nപ്രധാനമന്ത്രി നരേന്ദ്ര മോഡി നാലാം തവണയും അമേരിക്കന് സന്ദര്‍ശനത്തിനെത്തും മുന്‍പ് ഇന്ത്യയുടെ മനുഷ്യാവകാശ സംരക്ഷണ ചരിത്രത്തെ ചൊല്ലി അമേരിക്കന് കോണ്‍ഗ്രസ് അംഗങ്ങള് നിശിത വിമര്‍ശനമുയര്‍ത്തുകയുണ്ടായി. സ്‌ത്രീകള്‍ക്കെതിരായ അതിക്രമങ്ങള്, സര്‍ക്കാരിലെ അഴിമതി, മനുഷ്യക്കടത്ത്, മതപരിവര്‍ത്തനത്തിനെതിരായ നിയമങ്ങള് എന്നിവയ്‌ക്കെതിരേ ഡെമോക്രാറ്റിക് സെനറ്ററായ ബെഞ്ചമിന് എല്. കാര്‍ഡിന് രംഗത്തു വന്നത് ന്യൂഡല്‍ഹിയില് നടത്തിയ ഒരു പ്രസംഗത്തിലാണ്. സെനറ്റിന്റെ ഫോറിന് റിലേഷന്‍സ് കമ്മിറ്റി അംഗമാണ് ബെഞ്ചമിന്. " ഈ കാര്യങ്ങളെ സംബന്ധിച്ച് രാജ്യം പ്രതികരിക്കേണ്ടിയിരിക്കുന്നു"വെന്നാണ് അദ്ദേഹം പറഞ്ഞത്.\nമോഡി ഓരോ തവണ അമേരിക്കയില് വന്നപ്പോഴും ഏതെങ്കിലും സംഘടനകള് ഇക്കാര്യം പറഞ്ഞ് പ്രകടനം നടത്തിയിട്ടുണ്ട്. മനുഷ്യാവകാശ റെക്കോഡ് മോശമായതിനാല് മുന്‍പ് അമേരിക്കയിലേക്ക് പ്രവേശനം നിഷേധിക്കപ്പെട്ട നേതാവാണ് മോഡി. അദ്ദേഹം അമേരിക്കന് കോണ്‍ഗ്രസിന്റെ സംയുക്‌തസമ്മേളനത്തില് പ്രസംഗിക്കുന്നതിനു തൊട്ടു മുന്‍പ് പോലും അമേരിക്കയിലെ പ്രധാന കോണ്‍ഗ്രസ് അംഗങ്ങള് എതിര് ശബ്‌ദം ഉയര്‍ത്തുന്നത് അവര്‍ക്ക് അദ്ദേഹത്തോട് സൗഹാര്‍ദപരമായ നയമല്ല ഉള്ളത് എന്നു തെളിയിക്കുന്നു.\nഅടുത്തിടെ കോണ്‍ഗ്രസിന്റെ ഒരു തെളിവെടുപ്പ് നടക്കുന്ന വേളയില് ഫോറിന് റിലേഷന്‍സ് കമ്മിറ്റി ചെയര്‍മാനും റിപ്പബ്ലിക്കന് അംഗവുമായ ബോബ് കോര്‍ക്കറും ഡെമോക്രാറ്റിക് അംഗം തിമോത്തി എം. കെയിനും ഇന്ത്യക്കെതിരേ രംഗത്തെത്തിയിരുന്നു. വിദേശ ഫണ്ട് സ്വീകരിക്കുന്ന സന്നദ്ധ സംഘടനകളായ ഗ്രീന്‍പീസ്, ഫോര്‍ഡ് ഫൗണ്ടേഷന് എന്നിവയ്‌ക്കെതിരേയുള്ള നടപടികളും രാജ്യാന്തര മത സ്വാതന്ത്ര്യം സംബന്ധിച്ച അമേരിക്കന് കമ്മിഷന്റെ അംഗങ്ങള്‍ക്ക് വിസ നിഷേധിച്ചതുമാണ് അവരെ ചൊടിപ്പിച്ചത്.\nഇന്ത്യയും അമേരിക്കയും തമ്മില് കഴിഞ്ഞ പതിറ്റാണ്ടില് വളര്‍ന്നു വന്ന മികച്ച ബന്ധം തുടരണമെന്നും അതു ദൃഢമാകണമെന്നും അമേരിക്കയിലെ ഇന്ത്യന് സമൂഹം ആഗ്രഹിക്കുന്നുണ്ട്. എന്നാല്, തന്ത്രപ്രധാനമായ ബന്ധം എന്നത് ദീര്‍ഘനാളത്തെ പരസ്‌പര വിശ്വാസത്തിലൂടെ ഉരുത്തിരിഞ്ഞു വരുന്നതാണ്. പുതിയ ലോകക്രമത്തില് ഈ രണ്ടു രാജ്യങ്ങള്‍ക്കും പരസ്‌പരബന്ധം ആവശ്യമാണ്. അത്തരമൊരു പ്രതിജ്‌ഞാബദ്ധതയോടെ രണ്ടു രാജ്യങ്ങളും മുന്നോട്ടു നീങ്ങുമോ എന്നത് സുപ്രധാന ചോദ്യമാണ്.\nഈയൊരു വീക്ഷണത്തില് നിന്നു വേണം നരേന്ദ്രമോഡിയുടെ അമേരിക്കന് സന്ദര്‍ശനത്തെ കാണാന്. രണ്ടു രാജ്യങ്ങള്‍ക്കും നേട്ടമുണ്ടാക്കുക എന്നതാണ് സഹകരണ ബന്ധത്തിന്റെ ലക്ഷ്യമെങ്കില് രണ്ടു രാജ്യങ്ങളുടെയും അടിസ്‌ഥാന തത്വങ്ങളായ സ്വാതന്ത്ര്യം, നീതി എന്നിവ സംബന്ധിച്ച ഒരു അമേരിക്കന് സംഘത്തിന് വിസ നിഷേധിച്ചുകൊണ്ട് ആ തലത്തിലേക്ക് എങ്ങനെ മുന്നേറാന് കഴിയും? ഈ ലക്ഷ്യം നേടി ബന്ധം ദൃഢമാക്കാന് ഇരു രാജ്യങ്ങളെയും പരസ്‌പരം സഹായിക്കുന്ന നടപടിയാണ് വേണ്ടത്.\nഅമേരിക്ക അടുത്തിടെ "ഫ്രാങ്ക് വോള്‍ഫ് ഇന്റര്‍നാഷണല് റിലീജിയസ് ഫ്രീഡം ആക്‌ട്" കുറേക്കൂടി ബലപ്പെടുത്തിയിരുന്നു. മതസ്വാതന്ത്ര്യം സംബന്ധിച്ച സംരക്ഷണം ആഗ്രഹിക്കുന്നവര്‍ക്ക് ആവേശമേകുന്ന നടപടിയായിരുന്നു അത്. അമേരിക്കന് ഭരണകൂടത്തിനും വിദേശകാര്യ വകുപ്പിനും നിരീക്ഷണപ്പട്ടികയുണ്ടാക്കി പ്രവര്‍ത്തിക്കാന് കഴിയുന്ന ഒരു രാഷ്‌ട്രീയ ഉപകരണം കൂടിയായിരുന്നു ഈ നീക്കം. ഇതുവഴി ഇതിന്റെ മേധാവിക്ക് അമേരിക്കന് വിദേശകാര്യ സെക്രട്ടറിക്ക് നേരിട്ട് റിപ്പോര്‍ട്ട് നല്‍കാവുന്ന വ്യവസ്‌ഥയുണ്ടാക്കി. മതപ്രവര്‍ത്തനത്തിന് നിയന്ത്രണം കൊണ്ടുവരുന്നവര്‍ക്കെതിരേ ഉപരോധമേര്‍പെടുത്താന് അമേരിക്കന് പ്രസിഡന്റിന് ഉപദേശം നല്‍കാന് വരെ ഈ മേധാവിക്ക് കഴിയും. അമേരിക്കയുമായി വിവിധ രാജ്യങ്ങള് ഇനി ഏതുതരം കരാര് ഉണ്ടാക്കുമ്പോഴും ഈ നിയമങ്ങളുടെ സ്വാധീനം അനുഭവപ്പെടുമെന്നത് ഉറപ്പാണ്.\nപ്രസിഡന്റ് ബരാക്ക് ഒബാമ കഴിഞ്ഞ ഇന്ത്യാ സന്ദര്‍ശനത്തിനു ശേഷം തിരിച്ചു പോകുന്നതിനു മുന്‍പ് ന്യൂഡല്‍ഹിയില് നടത്തിയ പ്രസംഗം നരേന്ദ്ര മോഡിക്ക് അലോസരമുണ്ടാക്കുന്നതായിരുന്നു. ആധുനിക ഇന്ത്യയുടെ ബഹുമത പൈതൃകം സംരക്ഷിക്കുന്നവിധത്തില് മോഡി സര്‍ക്കാരിന്റെ പ്രവര്‍ത്തനം മാറ്റണമെന്നതായിരുന്നു ഒബായുടെ പ്രസംഗത്തിന്റെ പൊരുള്. പുറമെയുള്ള ഭാവം എന്തുമായിക്കൊള്ളട്ടെ, രണ്ടു രീതിയില് ചിന്തിക്കുന്ന ഈ രണ്ടു നേതാക്കള്‍ക്കുമിടയിലെ അകല്‍ച്ച വ്യക്‌തമാണ്.\nഅടുത്തിടെ വാഷിങ്ങ്‌ടണില് നടന്ന ഒരു വിരുന്നിലെ സംഭവം എന്നോട് ഒരാള് പറഞ്ഞു. ഒരു മുന് ഉദ്യോഗസ്‌ഥന് പ്രസിഡന്റ് ഒബാമയുമായി സംസാരിക്കാന് അവസരം കിട്ടിയപ്പോള് ന്യൂഡല്‍ഹിയില് നടത്തിയ പ്രസംഗത്തിന്റെ പേരില് അദ്ദേഹത്തെ അഭിനന്ദിച്ചു. ഒന്നു ചിരിച്ച് അടുത്തയാളെ ശ്രദ്ധിക്കാന് പോയ ഒബാമ പെട്ടെന്ന് പുനര്‍ചിന്തയിലെന്നവണ്ണം മുന്നോട്ടാഞ്ഞ് ഉദ്യോഗസ്‌ഥന്റെ തോളില് പിടിച്ചിട്ട് പറഞ്ഞു, "പ്രസംഗത്തിലെ എല്ലാ വാക്കും മന:പ്പൂര്‍വമായിരുന്നു". അമേരിക്കന് ഭരണകൂടത്തിന്റെയും വൈറ്റ് ഹൗസിന്റെയും ചിന്ത എന്തെന്നു വ്യക്‌തമാക്കുന്ന വാക്കുകളായിരുന്നു അവ.\nവളരുന്ന സാമ്പത്തിക ശക്‌തി എന്ന നിലയിലും ആഗോള ശക്‌തി എന്നനിലയിലും ഇന്ത്യ ശ്രദ്ധ നേടുന്നതിനാല് ഒരു വ്യത്യസ്‌ത ഇന്ത്യയെയാണ് അമേരിക്കയ്‌ക്ക് കൈകാര്യം ചെയ്യേണ്ടി വരുന്നത്. ഇന്ത്യയെ അവര്‍ക്ക് ബഹുമാനിക്കുകയും താലോലിക്കുകയും ചെയ്യേണ്ടതുണ്ട്. അമേരിക്കയെ സംബന്ധിച്ചിടത്തോളം ഏഷയിലെ മാറുന്ന അവസ്‌ഥകള് മൂലം പുതിയ ബന്ധങ്ങളും വിശ്വസനീയ കൂട്ടുകെട്ടുകളും വളര്‍ത്തേണ്ടതുണ്ട്. വളരുന്ന ചൈന അമേരിക്കയ്‌ക്ക് ഭീഷണിയാണ്. ഇന്തോ-യു.എസ്. സിവില് ആണവ കരാര് അവരുടെ ആഗോള ഇടപെടല് ശക്‌തി പരിപോഷിപ്പിക്കാനുള്ള തന്ത്രത്തിന്റെ സൂചനയാണ്. മാത്രവുമല്ല, 40 ലക്ഷം വരുന്ന ഇന്ത്യന് കുടിയേറ്റക്കാരെയും പരിഗണിക്കേണ്ടതുണ്ട്. രണ്ടു രാജ്യങ്ങളുടെയും ബന്ധത്തിന് ഇവരുടെ പിന്തുണയുണ്ട്. സെനറ്റര്‍മാരെയും കോണ്‍ഗ്രസ് അംഗങ്ങളെയും സ്വാധീനിക്കാന്‍തക്ക ശക്‌തിയും ഇന്ത്യന് കുടിയേറ്റക്കാര്‍ക്കുണ്ട്.\nഈ മുന്‍തൂക്കങ്ങളെല്ലാം ഉണ്ടെങ്കിലും മോഡിയുടെ സന്ദര്‍ശനത്തെ "ഔദ്യോഗിക"മാക്കാനും അമേരിക്കന് കോണ്‍ഗ്രസിന്റെ സംയുക്‌തസമ്മേളനത്തെ അഭിസംബോധന ചെയ്യാനും ഇന്ത്യക്ക് ഏറെ പണിപ്പെടേണ്ടിവന്നു. ഡോ. മന്‍മോഹന് സിങ്ങിന് നല്‍കിയ അതേ പരിഗണന മോഡിക്ക് നല്‍കിയില്ലെങ്കില് പ്രതിരോധ കരാറുകളൊക്കെ വേറെ ഏതെങ്കിലും രാജ്യത്തിന് കൊടുക്കുമെന്ന് ഇന്ത്യ മുന്നറിയിപ്പ് നല്‍കിയതായി സ്‌ഥിരീകരിക്കാത്ത റിപ്പോര്‍ട്ടുകളുണ്ട്. ലോകത്തെ ഏതു തലസ്‌ഥാനത്തുമെന്നപോലെ വാഷിങ്ങ്‌ടണിലും പണത്തിന്റെ കാര്യം പറഞ്ഞ് ഭീഷണിപ്പെടുത്തുക വളരെ എളുപ്പമുള്ള കാര്യമാണ്. മോഡിയെ സംബന്ധിച്ചിടത്തോളം ഒരിക്കല് തനിക്ക് വിസ നിഷേധിച്ചവര്‍ക്ക് തക്ക മറുപടി നല്‍കാനുള്ള അവസരം കൂടിയായി ഇത്.\nഎന്നിരുന്നാലും, യഥാര്‍ഥ ബഹുമാനം നേടാനും കരുത്തോടെയും തികഞ്ഞ ധാര്‍മിക വ്യക്‌തതയോടെയും പ്രവര്‍ത്തിക്കാനും അമേരിക്കന് കോണ്‍ഗ്രസ് അംഗങ്ങള് ചൂണ്ടിക്കാണിച്ച കാര്യങ്ങളില് ഇന്ത്യ നിലപാട് വ്യക്‌തമാക്കേണ്ടതുണ്ട്. കഴിഞ്ഞ രണ്ടുവര്‍ഷം രാജ്യം വിവിധ തരത്തിലുള്ള അസഹിഷ്‌ണുതയ്‌ക്ക് സാക്ഷ്യം വഹിച്ചു. ന്യൂനപക്ഷങ്ങളുടെ ആരാധനാലയങ്ങള് ആക്രമിക്കപ്പെടുകയും മതേതര ചിന്തകര് കൊല്ലപ്പെടുകയും ചെയ്‌തു. ബീഫ് തിന്നുന്നതടക്കമുള്ള തങ്ങളുടെ ആഹാര രീതികള് മൂലം ജീവന് തന്നെ നഷ്‌ടപ്പെടുമെന്ന് ജനങ്ങള് ഭയക്കേണ്ട അവസഥ സംജാതമായി. കാമ്പസുകളില് ഹിന്ദുത്വ ആശയസംഹിത പ്രചരിപ്പിക്കുന്ന ഒരു ഉപാധിയായി മാനവ വിഭവശേഷി വികസന മന്ത്രാലയത്തെ മാറ്റി. ദളിത് വിദ്യാര്‍ഥി സംഘടനകളെ നിരോധിക്കുകയും മുദ്രാവാക്യം വിളിച്ചതിന്റെ പേരില് വിദ്യാര്‍ഥികള്‍ക്കുമേല് രാജ്യദ്രോഹക്കുറ്റം ചുമത്തുകയും ചെയ്‌തു.ദേശീയതയെ നിര്‍വചിക്കുന്നതില് തങ്ങള്‍ക്ക് കുത്തകയുണ്ടെന്ന് ബി.ജെ.പിയും അതിന്റെ അണികളും വിശ്വസിക്കുന്നതായി തോന്നുന്നു. ഇത് പല കാമ്പസുകളിലും ആശയക്കുഴപ്പത്തിനും സംഘട്ടനത്തിനും കാരണമായി. കടുത്ത ദേശീയത എന്നത് അധീശത്വ ചിന്തയില് നിന്നുണ്ടാകുന്നതാണെന്നും മറ്റുള്ളവര്‍ക്കും മറ്റു രാജ്യങ്ങള്‍ക്കുമെതിരായ കടന്നുകയറ്റമാണെന്നുമാണ് ചരിത്രം പഠിപ്പിക്കുന്നത്. അത് യുദ്ധവും സാമ്രാജ്യത്വചിന്തയുമായി ബന്ധപ്പെട്ടുകിടക്കുന്നു. അതുകൊണ്ടിപ്പോഴത്തെ ദേശീയതാ വാദം ഒരു ബഹുസ്വര രാജ്യമെന്ന നിലയില് ഇന്ത്യയുടെ മുന്നോട്ടുള്ള പ്രയാണത്തെ കുഴപ്പത്തിലാക്കും. രാജ്യത്തിന് യോജിച്ച കാഴ്‌ചപ്പാട് നല്‍കുന്നതില് പ്രധാനമന്ത്രിക്ക് വലിയ ഉത്തരവാദിത്വമുണ്ട്.\nവിവിധ മേഖലകള്, സംസ്‌കാരങ്ങള്, ഭാഷകള്, വിശ്വാസങ്ങള് എന്നിവയെ പ്രതിനിധീകരിക്കുന്നവരാണ് അമേരിക്കയിലെ ഇന്ത്യന് സമൂഹം. ഏറ്റവും പുതിയ കണക്കനുസരിച്ച് ഇതില് 51 ശതമാനം ഹിന്ദുക്കളും ബാക്കി മുസ്ലിം, സിഖ്, ക്രിസ്‌ത്യന്, ബുദ്ധ വിഭാഗക്കാരും മറ്റുള്ളവരുമാണ്. ഇവിടത്തെ ഇന്ത്യന് സമൂഹം സാംസ്‌കാരിക സവിശേഷതയാല് ഹിന്ദു സമൂഹമായി മാറിക്കൊണ്ടിരിക്കുന്നു. മറ്റു വിശ്വാസക്കാരകട്ടെ ഇതൊരു പ്രായോഗിക കാര്യമെന്ന നിലയില് അംഗീകരിക്കുകയും ചെയ്യുന്നു. അതേസമയം ഹിന്ദു സ്വയം സേവക സംഘം (ഇന്ത്യക്കു പുറത്തെ ആര്.എസ്.എസ്. ശാഖകള്) അടിയുറച്ച രാജ്യസ്‌നേഹവും ഹിന്ദു സംസ്‌കാരത്തിന്റെ സംരക്ഷണവും വേണമെന്നത് നിശിതമായി ആവശ്യപ്പെട്ടു വരികയാണ്. അമേരിക്കന് സമൂഹത്തിനു മുന്നില് ഇന്ത്യന് സമൂഹത്തിന് ഏകശിലാസ്‌തംഭമായ വിലാസം ഉണ്ടാക്കുക എന്ന ലക്ഷ്യത്തോടുള്ള പ്രവര്‍ത്തനങ്ങള് അവര് തുടരുകയും ചെയ്യുന്നു. സമൂഹത്തിലെ പല സംഘടനകളും ചാരിറ്റി, വികസനം എന്ന പേരുകളില് പണപ്പിരിവ് നടത്തുന്നതായും ആ പണം ഇന്ത്യയിലെ മതന്യൂനപക്ഷങ്ങള്‍ക്കെതിരേ ആക്രമണം നടത്താന് ആര്.എസ്.എസിനും പോഷക സംഘടനകള്‍ക്കും നല്‍കുന്നതായും ആരോപണമുണ്ട്.\nമോഡിയുടെ വിദേശ സന്ദര്‍ശനങ്ങളില്, പ്രത്യേകിച്ച് ഇന്ത്യന് സമൂഹം ശക്‌തമായ ഇടങ്ങളില്, ആര്.എസ്.എസ്. പ്രവര്‍ത്തകര് നിര്‍ണായക പ്രവര്‍ത്തനങ്ങള് നടത്തുന്നുണ്ട്. മാതൃരാജ്യത്തിന്റെ പ്രധാനമന്ത്രി തങ്ങള് വസിക്കുന്ന രാജ്യം കാണാന് എത്തുമ്പോള് പ്രവാസി സമൂഹം ആഘോഷിക്കുന്നത് അഭിനന്ദനാര്‍ഹമാണ്. എന്നാല്, അതേ സമൂഹത്തെ തന്നെ രാഷ്‌ട്രീയകരുക്കളാക്കുന്നത് ഗുരുതരമായ കാര്യമാണ്. അവരെ പ്രധാനമന്ത്രിയുടെ സന്ദര്‍ശനസമയത്ത് എന്തെങ്കിലും തരത്തിലുള്ള ആവലാതി ബോധിപ്പിക്കാന് ശ്രമിക്കുന്നവര്‍ക്കെതിരേ ആയുധങ്ങളാക്കി മാറ്റുന്നത് സദുദ്ദേശ്യപരമല്ല. ഇത് ഒരു സമുഹത്തെ മറ്റൊന്നിന് എതിരാക്കുന്നതിനു തുല്യമാണ്. അവരുടെ മാതൃരാജ്യത്തെ ധ്രൂവീകരണം ഇവിടെ ആവര്‍ത്തിക്കുന്നു.\nമോഡിയുടെ ഇപ്പോഴത്തെ സന്ദര്‍ശന വേളയില് കോണ്‍ഗ്രസിന്റെ സംയുക്‌ത സമ്മേളനത്തെ അഭിസംബോധന ചെയ്യുന്ന കാപ്പിറ്റോള് ഹില്ലിന്റെ പരിസരത്തുള്ള 25 മൈതാനങ്ങള് സംഘപരിവാര് സംഘടനകള് ബുക്ക് ചെയ്‌തത് ഇതിനൊരുദാഹരണം മാത്രം. ഈ "ബുദ്ധിപരമായ നീക്കം" മൂലം മറ്റേതെങ്കിലും സംഘടനയ്‌ക്ക് എന്തെങ്കിലും തരത്തിലുള്ള എതിരഭിപ്രായം രേഖപ്പെടുത്താനുള്ള വേദി ഇല്ലാതാക്കാനായി. എതിരഭിപ്രായം രേഖപ്പെടുത്തുന്നത് അമേരിക്കയില് ഭരണഘടനാപരമായി അനുവദനീയമാണെന്നോര്‍ക്കണം.\nവിമര്‍ശനവും എതിരഭിപ്രായവും ഉയരുന്നത് മുളയിലേ നുള്ളാനാണ് ഈ നടപടിയെന്ന് ഏത് സ്വതന്ത്ര നിരീക്ഷകനും മനസിലാകും. ജനാധിപത്യത്തിന്റെ അന്തസത്തയെ തകര്‍ക്കുന്ന ഈ നടപടി അമേരിക്കയില് തന്നെയുണ്ടായി എന്നത് തികച്ചും ഞെട്ടിക്കുന്നതാണ്.\nനാട്ടിലും വിദേശത്തും ഇത്തരം പ്രശ്‌നങ്ങള് നേരിടുന്നതില് പ്രധാനമന്ത്രി ഉറച്ച നടപടികളെടുക്കേണ്ട സമയം ആഗതമായിരിക്കുകയാണ്. ഇന്ത്യയില് മനുഷ്യാവകാശങ്ങള് ലംഘിക്കപ്പെടുമ്പോള് അതിനെതിരേ അദ്ദേഹം ശക്‌തമായി രംഗത്തു വരേണ്ടിയിരിക്കുന്നു. വിദേശ രാജ്യങ്ങളില് നടത്തുന്ന ഉത്തുംഗമായ പ്രസ്‌താവനകള്‍ക്കൊപ്പം തന്റെ പാര്‍ട്ടിക്കാരുടെ പ്രവര്‍ത്തനങ്ങള് ഏകോപിപ്പിക്കാന് കഴിഞ്ഞില്ലെങ്കില് നരേന്ദ്ര മോഡിക്ക് ഇനിയും വിദേശ യാത്രകളില്, പ്രത്യേകിച്ച് അമേരിക്കന് യാത്രയില്, മനുഷ്യാവകാശ പ്രശ്‌നങ്ങളുടെ നിഴലില് കഴിയേണ്ടി വരും. ആല്‍ഫ്രെഡ് വിറ്റ്‌നീ ഗ്രിസ്വോള്‍ദ് ഒരിക്കല് പറഞ്ഞു, "പുസ്‌തകങ്ങള് എക്കാലവും നിരോധിക്കപ്പെടുകയില്ല, അവ അഗ്നിക്കിരയാവില്ല, ആശയങ്ങള് ജയിലില് പോവില്ല. ചരിത്രത്തിന്റെ നീണ്ടയാത്രയില് നിരോധന അധികാരികളും മതവിചാരകന്മാരുമാണ് എക്കാലവും തോല്‍വിയടഞ്ഞിട്ടുള്ളത്. മോശം ആശയങ്ങള്‍ക്കെതിരായ ആയുധങ്ങള് എല്ലായ്‌പോഴും മികച്ച ആശയങ്ങള് തന്നെയാണ്."- സ്വാതന്ത്ര്യം വിരാജിക്കട്ടെ.\n(ഐക്യ രാഷ്‌ട്ര സംഘടനയുടെ മുന് ചീഫ് ടെക്‌നോളജി ഓഫീസറും അമേരിക്കയിലെ ഇന്ത്യന് നാഷണല് ഓവര്‍സീസ് കോണ്‍ഗ്രസ് ചെയര്‍മാനുമാണ് ലേഖകന്)\nഅന്ന് മരണവാറന്റ്: ഇന്നു പട്ടുമെത്ത\nമുമ്പെന്ന പോലെ പരാതി ഔദ്യോഗിക നേതൃത്വത്തെ പിന്തുണക്കുന്നയാള്‍ക്ക് എതിരായതിനാല് പരാതി...\nചരിത്രമെഴുതാന് പേനയെടുത്ത് പാലാ\nകേരള കോണ്‍ഗ്രസിന്റെ പിറവിയുമായി പാലായ്‌ക്കു വലിയ ബന്ധമൊന്നുമില്ല. എന്നാല് കേരള കോണ്...\nസാര്‍ക്ക് അംഗത്വം: ചൈന ലക്ഷ്യമിടുന്നത് എന്തൊക്കെ?\nനവംബര് 26,-27 തീയതികളിലായി നേപ്പാള് തലസ്‌ഥാനമായ കാഠ്‌മണ്ഡുവില് നടന്ന സാര്‍ക്ക്...\nഇരുചേരികളില്‍നിന്നു 'ചെങ്കൊടി'യേന്തുന്നവര് പോരിനിറങ്ങുന്ന മണ്ഡലമാണു കുന്നംകുളം. സി.പി....\nമണിയടി വേണ്ട, നേത്രനാരായണന് എന്ത് അമ്പലമണി! അകത്തുള്ളയാള് എല്ലാമറിയുന്നുണ്ട്,...\nഎണ്ണയുല്‍പ്പാദന രാഷ്‌ട്രങ്ങളിലെ രാഷ്‌ട്രീയ അസ്‌ഥിരതയും പരസ്‌പര വൈരവും: കേരളം ജാഗരൂകരാകണം\nലോക കമ്പോളത്തില് പെട്രോളിയത്തിന്റെ വിലയിടിവ് തുടരുകയാണ്. 2014 ജൂണ് മുതല്...\nദീപ്‌തസ്‌മരണയില് ബാബു ചാഴികാടന്\nസ്‌നേഹമൂര്‍ത്തികളുടെ ദേഹവിയോഗം വേദനിപ്പിക്കുന്ന അനുഭവമാണേവര്‍ക്കും. മേഘ ജ്യോതിസുപോലെ...


ആരാധകരോട് ഒരിക്കൽക്കൂടി ക്ഷമ പറഞ്ഞ് മോഹൻലാൽ- Mohanlal say sorry to fans not writing blog\nMohanlal Say Sorry To Fans Not Writing Blog\nകഴിഞ്ഞ മാസവും മോഹൻലാൽ ആരാധകരോട് ക്ഷമ ചോദിച്ചിരുന്നു\nJuly 21, 2017 04:32:45 pm\nഒരിക്കൽക്കൂടി ആരാധകരോട് ക്ഷമ പറഞ്ഞിരിക്കുകയാണ് മോഹൻലാൽ. മറ്റൊന്നിനുമല്ല ഇത്തവണയും ബ്ലോഗ് എഴുതാൻ കഴിയാത്തതിനാണ് മോഹൻലാൽ ക്ഷമ ചോദിച്ചത്. ഷൂട്ടിങ് തിരക്കുകൾ കാരണം എന്റെ ചിന്തകൾ പകർത്തുന്നതിന് അനുയോജ്യമായ സ്ഥലമോ സമയമോ എനിക്ക് കിട്ടിയില്ല. നിങ്ങളുടെ സ്നേഹവും പിന്തുണയും എനിക്ക് മനസ്സിലാകുന്നു. ഞാൻ പറയുന്നത് നിങ്ങൾക്ക് മനസ്സിലാകുമെന്ന് പ്രതീക്ഷിക്കുന്നു. അടുത്ത മാസം എഴുതാൻ സാധിക്കുമെന്നാണ് പ്രതീക്ഷയെന്നും മോഹൻലാൽ പറയുന്നു.\nഎല്ലാ മാസവും കൃത്യം 21-ാം തീയതി മോഹൻലാൽ ബ്ലോഗ് എഴുതാറുണ്ട്. ഇത് വായിക്കാനായി അദ്ദേഹത്തെ ആരാധകർ കാത്തിരിക്കാറുണ്ട്. സമകാലീന വിഷയങ്ങൾ അടിസ്ഥാനമാക്കിയാണ് മോഹൻലാൽ ബ്ലോഗെഴുതാറുള്ളത്. എന്നാൽ കഴിഞ്ഞ മാസം അദ്ദേഹം ബ്ലോഗ് എഴുതിയില്ല. നടിയെ ആക്രമിച്ചതുമായി ബന്ധപ്പെട്ടതിനെക്കുറിച്ച് മോഹൻലാൽ ബ്ലോഗിലൂടെ പ്രതികരിക്കുമെന്ന് കരുതിയിരുന്നെങ്കിലും അത് ഉണ്ടായില്ല. ഇതിനെതിരെ ചില കോണിൽനിന്നും പ്രതിഷേധവും ഉയർന്നിരുന്നു. മേയ് 21 നാണ് മോഹൻലാൽ അവസാനമായി ബ്ലോഗ് എഴുതിയത്.\nകഴിഞ്ഞ മാസം ബ്ലോഗ് എഴുതാൻ സാധിക്കാത്തതിലും മോഹൻലാൽ ക്ഷമ ചോദിച്ചിരുന്നു. കഴിഞ്ഞ കുറച്ചു നാളുകളായി താന് ഷൂട്ടിങ്ങ് തിരക്കിലാണ്. അതിനാല് ബ്ലോഗുകളൊന്നും എഴുതാന് സാധിക്കുന്നില്ല. അടുത്ത മാസം മുതല് പുതിയ ചിന്തകളുമായി ബ്ലോഗില് എത്തുമെന്നും അതുവരെ പ്രിയപ്പെട്ട ആരാധകരോട് മാപ്പു ചോദിക്കുന്നുവെന്നും മോഹൻലാൽ പറഞ്ഞിരുന്നു.\nTags: Blog, Mohanlal


മുട്ട ഒരിക്കലെങ്കിലും ഇങ്ങനെ ഒന്ന് കഴിച്ചു നോക്കൂ .. അടിപൊളി രുചിയിൽ എഗ്ഗ് മസാല ഫ്രൈ!! കിടു ടേസ്റ്റാണേ ഇത്.!!\nമുട്ട ഒരിക്കലെങ്കിലും ഇങ്ങനെ ഒന്ന് കഴിച്ചു നോക്കൂ.. അടിപൊളി രുചിയിൽ എഗ്ഗ് മസാല ഫ്രൈ 😋😋 കിടു ടേസ്റ്റാണേ ഇത്.!!\nഇത് തയ്യാറാക്കാനായി ഇഡലി തട്ടിൽ ഓയിൽ തേച്ചു കൊടുക്കുക. അതിനു ശേഷം ഓരോ കോഴി മുട്ട തട്ടിലേക്ക് വീഡിയോയിൽ കാണിച്ചിരിക്കുന്നതുപോലെ ഒഴിക്കുക. എന്നിട്ട് മിനിറ്റ് ആവിയിൽ വേവിച്ചെടുക്കുക. അടുത്തതായി ഇതിലേക്കാവശ്യമായ മസാല തയ്യാറാക്കുക. എങ്ങിനെയാണ് ഇത് തയ്യാറാക്കേണ്ടത് എന്ന് വീഡിയോയിൽ വിശദമായി നിങ്ങൾക്ക് കാണിച്ചു തരുന്നുണ്ട്.\nഇതുപോലെ നിങ്ങളും വീട്ടിൽ തീർച്ചയായും ഉണ്ടാക്കി നോക്കൂ.. അടിപൊളിയാണേ. വീഡിയോ ഇഷ്ടമായാൽ മറ്റുള്ളവരുടെ അറിവിലേക്കായി ഈ പോസ്റ്റ് ഷെയർ ചെയ്‌ത് എത്തിക്കാൻ മറക്കരുതേ.. കൂടുതല് വീഡിയോക്കായി Cooking it Simple ചാനല് സബ്സ്ക്രൈബ് ചെയ്യാനും മറക്കരുത്.\nതയ്യൽ മെഷീനിൽ ചൂലു കൊണ്ട് ഒരു അടിപൊളി സൂത്രം! ഇങ്ങനെ ഒരു സൂത്രം ആരും ഇതുവരെ ചെയ്തു കാണില്ല!\nഅമ്പമ്പോ എന്റെ പൊന്നു ചിരട്ടേ, നീ ഞങ്ങളെ വീണ്ടും ഞെട്ടിച്ചല്ലോ.. ഇത്ര നാളും എനിക്ക് ഇത് തോന്നീലല്ലോ..


മാണിയുടെ പാർട്ടിയെയും മകൻ ഉൾപ്പടെ അണികളെയും യു ഡി എഫിൽ നിന്നും പുകച്ചു പുറത്ത് ചാടിക്കാൻ ജോസഫ് കാട്ടി കൂട്ടിയ തന്ത്രങ്ങൾ നിരവധി.\nHome/News/മാണിയുടെ പാർട്ടിയെയും മകൻ ഉൾപ്പടെ അണികളെയും യു ഡി എഫിൽ നിന്നും പുകച്ചു പുറത്ത് ചാടിക്കാൻ ജോസഫ് കാട്ടി കൂട്ടിയ തന്ത്രങ്ങൾ നിരവധി.\nNews DeskJun 29, 2020, 05:53 pm IST\nഇടതു മുന്നണി വിട്ട് മാണി വിഭാഗത്തോടൊപ്പം കൂടിയ പി ജെ ജോസഫ് എന്ന രാഷ്ട്രീയ കില്ലാഡിയുടെ വിജയമാണ് കേരളം കഴിഞ്ഞ ദിവസം കണ്ടത്. കേരള കോൺഗ്രസ് ഉണ്ടാക്കിയ കെ എം മാണിയുടെ പാർട്ടിയെയും മകൻ ഉൾപ്പടെ അണികളെയും യു ഡി എഫിൽ നിന്നും പുകച്ചു പുറത്ത് ചാടിക്കാൻ ജോസഫ് കാട്ടി കൂട്ടിയ തന്ത്രങ്ങളും നിരവധി. മാണി വിഭാഗത്തിന് എന്നും പിന്തുണ നൽകിയിരുന്ന ലീഗിനെ വരെ പെട്ടിയിലാക്കിയായിരുന്നു ജോസഫിന്റെ കളി. ജീവിച്ചിരിക്കുമ്പോൾ യു ഡി എഫിന് കഴിഞ്ഞ 38 വർഷക്കാലം താങ്ങും തണലുമായിരുന്നു കെ എം മാണി. ആ മാണിയുടെ പാർട്ടിയെയും, കെ എം മാണിയെയുമാണ് വെറും ഒരു ജില്ലാ പഞ്ചായത്ത് പ്രസിഡന്റിന്റെ പേരിൽ യു ഡി എഫ് തൂക്കിയെടുത്തെറിഞ്ഞത്.\nഇടതു മുന്നണിയോട് സലാം പറഞ്ഞു പുറത്ത് വന്നതിൽ പിന്നെ ജോസഫിന്റെ ഓരോ രാഷ്ട്രീയ നീക്കവും വിജയം കാണുകയായിരുന്നു. പാലാ ഉപതെരഞ്ഞെടുപ്പോടെ തന്നെ രണ്ടായി പിരിഞ്ഞ പാർട്ടിയെ വെട്ടി അടർത്താനായിരുന്നു ജോസഫ് ശ്രമിച്ചത്. പിതാവിനോളം ശക്തനല്ല മകനെന്ന യാഥാർഥ്യം മനസ്സിലാക്കിയായിരുന്നു ജോസഫിന്റെ ഓരോ നീക്കവും നടന്നത്. കെ എം മാണിയുടെ മരണത്തിനു ശേഷം മാണിയുടെ പാർട്ടിയുടെ\nതലപ്പത്തുകയറാൻ തക്കം പാർത്തിരുന്ന ജോസഫ് പടിപടിയായി ചിഹ്നവും, പ്രമുഖ നേതാക്കളെയും കൈയ്യിലെടുക്കുകയായിരുന്നു. പാലാ ഉപ തെരെഞ്ഞെടുപ്പിൽ പറഞ്ഞുകൊണ്ട് തന്നെ പരസ്യമായി കാലുവാരി. ചൂതുകളികളിൽ പോലും ആരും പയറ്റാത്ത പോലെയാണ്, ഒരൊറ്റ ജില്ലാ പഞ്ചായത്ത് പ്രസിഡന്റിന്റെ പേരിൽ ജോസുമായി ഏറ്റവും ഒടുവിൽ അങ്കത്തിനിറങ്ങിയത്.\nജോസ് വിഭാഗത്തെ യു ഡി എഫിൽ നിന്നും പുറത്താക്കിയപ്പോൾ യഥാർത്ഥത്തിൽ തോറ്റത് യു ഡി എഫ്‌ആണ്. തങ്ങളുടെ ഘടക കക്ഷി ക്കുള്ളിൽ ഉണ്ടായ പോര് തീർക്കുന്നതിൽ പോലും പരാജയപെട്ടു പോവുകയായിരുന്നു യു ഡി എഫ്. യു ഡി എഫിൽ നിന്ന് ജോസ് വിഭാഗത്തെ പുറത്താക്കിയതിൽ തന്നെ മുന്നണിയിൽ അഭിപ്രായ വ്യത്യാസങ്ങൾ ഉണ്ട്. ജോസഫിനോട് പ്രത്യേക മമത കാട്ടിയെന്ന അഭിപ്രായക്കാരും,\nഅവസരപ്പെട്ട് എടുത്ത തീരുമാനമെന്നും, ആണ് ഏറിയ പങ്കും വിലയിരുത്തുന്നത്. പി ജെ ജോസഫിന്‍റെ തന്ത്രപരമായ നീക്കങ്ങളാണ് ജോസ് കെ മാണി വിഭാഗത്തിന്‍റെ പുറത്താക്കലിലേക്ക് നയിച്ചതെന്നു ഏവർക്കും അറിയാം. ഇക്കാര്യത്തിൽ മധ്യസ്ഥ ചർച്ചകൾക്ക് നിന്ന ലീഗ് നേതാക്കൾക്കും ഇക്കാര്യം പച്ചവെള്ളം പോലെ അറിയാം. അല്ലെങ്കിൽ പിന്നെ വെറും ഒരു ജില്ലാ പഞ്ചായത്ത് പ്രസിഡണ്ട് സ്ഥാനത്തിന്റെ കാര്യത്തിൽ മുന്നണിയിലുള്ള ഒരു പാർട്ടിയെ പിടിച്ച് പടിക്കു പുറത്താക്കുമോ എന്ന ചോദ്യത്തിനാണ് ഉത്തരമില്ലാത്തത്. മുന്നണിയിലെ തര്‍ക്കങ്ങള്‍ക്ക് പരിഹാരം കാണണമെന്ന യുഡിഎഫ് നേതാക്കളുടെ നിലപാട് ആണ് അനവസരത്തിലെ, നന്ദികേടിന്റെ പാഠം ജോസിനെ പഠിപ്പിച്ചിരിക്കുന്നത്. പാര്‍ട്ടിയിലും മുന്നണിയിലും മേധാവിത്വം നേടാനുള്ള കരുക്കള് പി.ജെ ജോസഫ് തന്ത്രപരമായി നീക്കിയപ്പോള് ജോസ് കെ മാണി കാഴ്ചക്കാരനായി നിന്ന് കൊടുക്കേണ്ടിയും വന്നു.\nഇടതു മുന്നണി വിട്ട് മാണി വിഭാഗത്തോടൊപ്പം കൂടിയ പി ജെ ജോസഫ് പാര്‍ട്ടിയിലെ രണ്ടാമനായി കെ എം മാണിയുടെ മരണം വരെ തുടരു കയായിരുന്നു. മാണിയുടെ മരണ ശേഷം രണ്ടാമനായ പിജെ സ്വാഭാവികമായി ചെയര്‍മാനാകാന് കരുക്കൾ നീക്കി. സി എഫ് തോമസ്, ജോയ് എബ്രഹാം, തോമസ് ഉണ്ണ്യാടന് തുടങ്ങി മാണി വിഭാഗത്തിലെ പ്രമുഖര് പി ജെ ജോസഫിന്‍റെ നേതൃത്വം അംഗീകരിച്ചു. ജോസ് കെ മാണി എതിര്‍ത്ത് നിന്നതോടെ പഴയ ജോസഫ് വിഭാഗം പുനരുജ്ജീവിപ്പിച്ച് മാണി വിഭാഗത്തിലെ പ്രമുഖരോടൊപ്പം പിജെ ജോസഫ്, പിന്നീട് പ്രത്യേക പാര്‍ട്ടി ഉണ്ടാക്കി. ജോസ് കെ മാണി ചെയര്‍മാനായി ജോസ് വിഭാഗവും നിലവില് വരുകയായിരുന്നു അപ്പോൾ.\nപാലാ തെരഞ്ഞെടുപ്പോടെയാണ് ഇരു വിഭാഗങ്ങളും പത്തി വിടർത്തി ആടാൻ തുടങ്ങിയത്. മാണിയുടെ പാലായില് രണ്ടില ചിഹ്നം ജോസ് വിഭാഗത്തിന് ജോസഫ് കൊടുത്തില്ല. അക്കാര്യത്തിൽ അന്ന് ജോസഫിനെ പുറത്താക്കേണ്ട യു ഡിഎഫ് നേതൃത്വം മൗനം ദീക്ഷിച്ചു. പാലായിൽ ജോസഫിന്റെ കാലുവാരൽ തോൽ‌വിയിൽ ചെന്നെത്തിയിട്ടും ബുദ്ധിയില്ലാത്ത യു ഡി എഫ് നേതാക്കൾക്ക് സംഗതി പിടികിട്ടിയില്ല. തങ്ങളെ കാലുവാരിയ ജോസഫിനെതിരെ മുന്നണി നേതൃത്വത്തെ ചലിപ്പിക്കാന് ജോസ് കെ മാണിക്കും ആയില്ല. കോട്ടയം ജില്ലാ പഞ്ചായത്ത് തര്‍ക്കം അവസാന അങ്കത്തിലെത്തുകയായിരുന്നു പിന്നെ. ധാരണ പാലിക്കപ്പെട്ടില്ലെങ്കില് മുന്നണി വിടേണ്ടിവരുമെന്ന സൂചന പി.ജെ ജോസഫ് നല്‍കി യു ഡി എഫിനെ ഭീക്ഷണിപ്പെടുത്തി. കേരളത്തിൽ അടുത്ത സർക്കാറുണ്ടാക്കാനും, തദ്ദേശ സഥാപനങ്ങൾ മുഴുവൻ വിങ്ങുങ്ങാമെന്നും സ്വപ്നം കണ്ടിരിക്കുന്ന യു ഡി എഫിലെ പ്രസ്താവന നേതാക്കൾ, ജോസഫ് സംസ്ഥാന സര്‍ക്കാരിനെ പുകഴ്ത്തി പ്രസ്താവനയിറക്കി അപായ സൂചനകള് നല്‍കിയപ്പോൾ തീർത്തും ഒന്ന് വിറച്ചു. അവിടെയും വിജയിച്ചത് ജോസഫിന്റെ രാഷ്ട്രീയ കുബുദ്ധിയായിരുന്നു. ഒടുവില് ജോസ് വിഭാഗത്തെ മുന്നണിക്ക് പുറത്താക്കുന്നതുവരെ എത്തി പി ജെ ജോസഫിന്റെ നീക്കങ്ങള് എന്ന് തന്നെ പറയാം. ഇവിടെ വിജയിച്ചത് ജോസഫല്ല. തോറ്റത് ജോസ് കെ മാണിയുമില്ല, മറിച്ച് തോറ്റതും, തോറ്റ തൊപ്പിയിടാൻ പോകുന്നതും കോൺഗ്രസ്സ് ആണ്. ജോസഫിന്റെ രാഷ്ട്രീയക്കളിപോലും\nതിരിച്ചറിയാതെ പോയ മണ്ടകോൺഗ്രസ്സാണ്.


സ്വകാര്യവത്കരണത്തിന് എതിരാണെങ്കിൽ പിന്നെ എന്തിനാണ് ലേലത്തിൽ പങ്കെടുത്തത്?: സർക്കാരിന് മലയാളത്തിൽ മറുപടി നൽകി കേന്ദ്ര വ്യോമയാന മന്ത്രി | Southlive\nസ്വകാര്യവത്കരണത്തിന് എതിരാണെങ്കിൽ പിന്നെ എന്തിനാണ് ലേലത്തിൽ പങ്കെടുത്തത്?: സർക്കാരിന് മലയാളത്തിൽ മറുപടി നൽകി കേന്ദ്ര വ്യോമയാന മന്ത്രി\nSaturday, 22nd August 2020, 3:07 pm\nകേരള സർക്കാർ തിരുവനന്തപുരം വിമാനത്താവളത്തിന്റെ സ്വകാര്യവത്കരണത്തിന് എതിരാണെങ്കിൽ പിന്നെ എന്തിനാണ് ലേലത്തിൽ പങ്കെടുത്തത് എന്ന് കേന്ദ്ര വ്യോമയാന മന്ത്രി ഹര്‍ദീപ് സിംഗ് പുരി. പൊതു മേഖലയും സ്വകാര്യ മേഖലയും കൂടിയുള്ള പങ്കാളിത്തത്തിൽ (Public Private Partnership) ഉള്ള വിമാനത്താവള വികസന സംരംഭങ്ങളുടെ കാര്യത്തിൽ കേരളം വളരെ മുന്നിലാണ്. ഇന്ത്യയിൽ ആദ്യത്ത PPP അടിസ്ഥാനത്തിലുള്ള എയർ പോർട്ട് CIAL കൊച്ചിയിലാണ് ഉയർന്നു വന്നത്. അതു പോലെ കേരളത്തിൽ ഉള്ള ഒരു വിജയകരമായ PPP സംരംഭത്തിൻ്റെ ഉദാഹരണമാണ് കണ്ണൂർ വിമാനത്താവളം എന്നും മലയാളത്തിലെഴുതിയ ഫെയ്സ്ബുക്ക് കുറിപ്പില് ഹര്‍ദീപ് സിംഗ് പുരി പറഞ്ഞു.\nപൊതുമേഖലയും സ്വകാര്യമേഖലയും കൂടിയുള്ള പങ്കാളിത്തത്തിൽ (Public Private Partnership) ഉള്ള വിമാനത്താവള വികസന സംരംഭങ്ങളുടെ കാര്യത്തിൽ കേരളം വളരെ മുന്നിലാണ്. ഇന്ത്യയിൽ ആദ്യത്ത PPP അടിസ്ഥാനത്തിലുള്ള എയർ പോർട്ട് CIAL കൊച്ചിയിലാണ് ഉയർന്നു വന്നത്.\nഅതു പോലെ കേരളത്തിൽ ഉള്ള ഒരു വിജയകരമായ PPP സംരംഭത്തിൻ്റെ ഉദാഹരണമാണ് കണ്ണൂർ വിമാനത്താവളം. യഥാർത്ഥത്തിൽ കൊച്ചി എയർപോർട്ടിൻ്റെ ശിലാസ്ഥാപനം 1994- ലെ UDF ഭരണകാലത്തും ഉദ്ഘാടനം 1999-ൽ LDF ഭരണകാലത്തും ആയിരുന്നു.\nഇങ്ങനെ വളരെ വിജയകരമായ രണ്ട് എയർപോർട്ടുകൾ നടത്തുന്ന കേരള സർക്കാർ തന്നെ തിരുവനന്തപുരം എയർപോർട്ട് PPP മോഡലിൽ കൈമാറ്റം ചെയ്യുന്നതിനെ എതിർക്കുകയാണ്. കേരളത്തിലെ സംയുക്ത രാഷ്ട്രീയ പാർട്ടികളുടെ മീറ്റിംഗ് തിരുവനന്തപുരം എയർപോർട്ടിൻ്റെ PPP മോഡലിനെ എതിർക്കുന്നതായി ശ്രദ്ധയിൽ പെട്ടിട്ടുണ്ട്.\nഇന്ത്യയിൽ ഏകദേശം 33% വ്യോമയാത്രികരെ കൈകാര്യം ചെയ്യുന്ന ഡൽഹിയിലെയും മുംബൈയിലേയും എയർപോർട്ടുകൾ 2006-07 ൽ PPP മോഡൽ ആക്കിയത് കോൺഗ്രസിന്റെ UPA സർക്കാരാണ്. അതുമായി തുലനം ചെയ്താൽ ഇപ്പോൾ കൈമാറ്റപ്പെടുന്ന ആറ് എയർപോർട്ടുകൾ കൈകാര്യം ചെയ്യുന്നത് വെറും 10% ത്തിൽ താഴെ യാത്രക്കാരെ മാത്രമാണ്.\nകേരള സർക്കാർ സ്വകാര്യവത്കരണത്തിന് എതിരാണെങ്കിൽ പിന്നെ എന്തിനാണ് ലേലത്തിൽ പങ്കെടുത്തത്? ന്യായമായ അവസരവും Right of First Refusal (സർക്കാരിൻ്റെ Bid ഏറ്റവും കൂടിയ Bid ൻ്റെ 10% ന് ഉള്ളിലാണെങ്കിൽ) ഉം സംസ്ഥാന സർക്കാരിനു നൽകിയിരുന്നു. പക്ഷെ കേരള സർക്കാരിൻ്റെ Bid 19.64% കുറവായിരുന്നു.\nഅതിനു ശേഷം അവർ ബഹു. കേരള ഹൈക്കോടതിയെ സമീപിക്കുകയും ഹർജി 2019 ഡിസംബറിൽ നിരസിക്കപ്പെടുകയും ചെയതു. ഹർജിക്കാർ പിന്നീട് ബഹു. സുപ്രീംകോടതിയിൽ SLP ഫയൽ ചെയ്തു. സുപ്രീംകോടതി തിരിച്ച് കേരള ഹൈക്കോടതിയിലേക്ക് റെമിറ്റ് ചെയ്തു. ഇപ്പോൾ സുപ്രീംകോടതിയിലോ ഹൈക്കോടതിയിലോ Stay നിലവിലില്ല.\nകേന്ദ്ര മന്ത്രിസഭ writ petition ൻ്റെ ഫലത്തിൻ്റെയും Concessionaire കരാർ നിബന്ധനകളുടെയും അടിസ്ഥാനത്തിൽ എയർപോർട്ട് സ്വകാര്യവത്ക്കരണം നടത്താൻ അനുവാദം നൽകിയിരിക്കുകയാണ്.\nനിയമ നടപടിയിൽ ഹർജിക്കാർ വിജയിച്ച് Bidding process Annulment/ Cancellation ആവുകയാണെങ്കിൽ Concessionaire എയർപോർട്ട് കൈവശാവകാശം AAIക്കു തന്നെ കൈ മാറുന്നതായിരിക്കും. AAI ക്കു നൽകിയ തുകയും കൂടുതലായി മുതൽ മുടക്കിയിട്ടുണ്ടെങ്കിൽ അതും അവർക്ക് തിരിച്ചു നൽകേണ്ടതായിരിക്കും.\nAAI ൽ നിന്നും നഷ്ടപരിഹാരം ഒന്നും concessionaire ആവശ്യപെടാവുന്നതല്ല. അല്ലെങ്കിലും ഈ എയർപോർട്ടുകൾ 50 വർഷത്തെ പാട്ട കാലാവധിക്കു ശേഷം AAI ക്കു തന്നെ തിരിച്ചു ലഭിക്കുന്നതാണ്.\nഇതിനും പുറമേ Customs, Security, Immigration, Plant & Animal Quarantine, Health Services, Communication & Navigation Surveillance/Air Traffic Management Services മുതലായ പരമാധികാരങ്ങൾ തുടർന്നും സർക്കാർ ഏജൻസികൾക്ക് തന്നെ നൽകുന്നതായിരിക്കും.


പൗരത്വഭേദഗതി നിയമത്തിനെതിരെ പ്രമേയം പാസാക്കാനൊരുങ്ങി രാജസ്ഥാന്; സംസ്ഥാന ബജറ്റ് സെഷനില് പ്രമേയം അവതരിപ്പിക്കും | DoolNews\nപൗരത്വഭേദഗതി നിയമത്തിനെതിരെ പ്രമേയം പാസാക്കാനൊരുങ്ങി രാജസ്ഥാന്; സംസ്ഥാന ബജറ്റ് സെഷനില് പ്രമേയം അവതരിപ്പിക്കും\nSunday, 19th January 2020, 6:37 pm\nജയ്പൂര്: പൗരത്വഭേദഗതി നിയമത്തിനെതിരെ പ്രമേയം പാസാക്കാനൊരുങ്ങി രാജസ്ഥാന്. ജനുവരി 24ന് തുടങ്ങുന്ന സംസ്ഥാന ബജറ്റ് സെഷനില് പ്രമേയം അവതരിപ്പിക്കാനാണ് സര്‍ക്കാര് പദ്ധതിയിടുന്നത്.\nഎം.എല്.എ വാജിബ് അലി ഉള്‍പ്പെടെ ആറ് എം.എല്.എമാരാണ് മതാടിസ്ഥാനത്തില് പൗരത്വം നല്‍കുന്ന നിയമത്തിനെതിരെ നിയമസഭയില് പ്രമേയം അവതരിപ്പിക്കണമെന്ന ആവശ്യം ഉന്നയിച്ചത്. ഇതുമായി ബന്ധപ്പെട്ട കത്ത് ഇവര് മുഖ്യമന്ത്രിയ്ക്ക് അയച്ചുവെന്ന് ദേശീയ മാധ്യമങ്ങള് റിപ്പോര്‍ട്ട് ചെയ്തു.\nപൗരത്വഭേദഗതി നിയമത്തിനെതിരായി രാജ്യത്താകമാനം പ്രതിഷേധങ്ങള് നടക്കുകയാണ്. ഭരണഘടനയുടെ അടിസ്ഥാന തത്വങ്ങള് അട്ടിമറിക്കുന്നതാണ് നിയമം. ഇതിനെതിരെ പ്രതിഷേധം ഉയരേണ്ടത് അനിവാര്യമാണ്. വാജിബ് അലി പറഞ്ഞു. എന്നാല് പ്രമേയം പാസാക്കുനുള്ള തീരുമാനത്തെ ശക്തമായി എതിര്‍ക്കുമെന്ന് രാജസ്ഥാന് ബി.ജെ.പി നേതൃത്വം അറിയിച്ചു.\nനേരത്തെ പൗരത്വ ഭേദഗതി നിയമത്തിനെതിരെ കേരളവും പഞ്ചാബും പ്രമേയം പാസാക്കിയിരുന്നു. നിയമത്തിനെതിരെ കേരളം സുപ്രിം കോടതിയെ സമീപിക്കുകയും ചെയ്തു. പ്രമേയം പാസാക്കിയാല് നിയമത്തിനെതിരെ പ്രമേയം പാസാക്കുന്ന മൂന്നാമത്തെ സംസ്ഥാനമാകും രാജസ്ഥാന്\nമതാടിസ്ഥാനത്തില് പൗരത്വം നല്‍കുന്ന പൗരത്വ ഭേദഗതി നിയമത്തിനെതിരെ രാജ്യത്ത് ശക്തമായ പ്രതിഷേധമാണ് നടക്കുന്നത്.